
                       Krishna Mulvaneys gjenkomst

Krishna Mulvaneys gjenkomst.

Tjom hei, kamerater, vi skal ride idag

til kirke over stok og sten,

og den som ikke har faat fat i en hest,

faar fluksens stjæle sig en.

* *

Andægtig folkens, og husk paa vi er i et Gottes Haus. Du, Conrad, sæt
op gjennem skibet, og skjænk saa den Whisky aus.

Hans Breitmanns Kirketur.

|er var engang — og det var langt borte fra -^England -— tre mænd som
var saa glad i hverandre at hverken mand eller kvinde kunde komme
mellem dem. De var ikke netop fine folk, og de vilde ikke slippe over
matten i pene huse; for de var nu engang menige soldater i Hendes
Majestæts armé; og menige soldater i vor tjeneste har liten tid til
slikt som dannelse. De har at holde sig og sine saker guldende rene, at
la være at bli fulde oftere end høist nødvendig, at lystre ordre og at
længes efter krig. Alle disse ting gjorde mine venner tilfulde; og av
egen drift fik de attpaa tid til nogen ekstra-slagsmaal, som der ikke
stod noget om i blaaboksreglemen-4

terne. Skjæbnen sendte dem ut til Indien, som ikke er gyldent land,
skjønt digterne har sagt det tidt og ofte. Folk dør ganske kvikt
derute, og de som lever, gaar igjennem mangt og meget og merkelige
ting. Jeg tror ikke egentlig at mine venner brød sig stort om de
politiske aspekter og sociale opgaver i Østen. De var med i en ganske
vigtig krig paa nordgrænsen, en anden bortimot vestkanten og en tredje
i øvre Birma. Saa holdt regimentet stille for at rekrutere, og
garnisonslivets bundløse ensformighet blev deres lod. Morgen og aften
eksercerte de paa den samme støvete mo, de vandret op og ned den samme
stump støvet, hvit landevei, gik til samme kirke og til samme sjap og
sov i den samme hvitkalkete lade av en brakke i to lange aar. Der var
Mulvaney, den utspekulerte, som hadde tjent i forskjellige regimenter
fra Bermuda til Halifax, gammel i krig, arret, dumdristig, altid med en
utvei paa rede haand, og naar han var from — en soldat uten like. Til
ham lænet sig med bøn om hjælp og støtte en seksogenhalv fot træg og
tungbent Yorkshire-mand, født paa flatlandet, vokset op i dalene, og
for det meste opdraget blandt fragtekjørerne bak jernbanestationen i
York. Learoyd het han, og hans største dyd var en grænseløs
taalmodighet, som hjalp ham til at vinde i slagsmaal. Hvorledes
Ortheris, en egte fox-terrier fra London, blev det tredje blad i
trekløveret, er et mysterium som jeg den dag idag ikke kan forklare.
„Tre av os har der altid været," pleiet Mulvaney at si, „og medGuds
hjælp skal der altid være tre av os saa længe vi staar i tjenesten. Det
er bedst slik."

De ønsket ikke noget kameratskap utenfor sin egen kreds, og ilde gik
det den mand i regimentet som vilde krangle med dem. „Slaaende"
argumenter kunde der ikke være tale om mot Mulvaney og Yorkshiremanden;
og angrep paa Ortheris betød et kombineret anfald av disse to — og der
var ikke den kvart snes mænd som gjerne vilde ha den job i sine hænder.
Derfor trivtes de bra og delte sine drikkevarer, sin tobak og sine
penger; godt og ondt; slag og dødsens fare; livet og hvad livet bød,
fra Calicut i syd til Peshawar nord i Indien.

Ikke formedelst nogen min fortjeneste var det min gode lykke til en
viss grad at bli optat i deres venskap — i begyndelsen med aapen
velvilje av Mulvaney, muggent og motstræbende av Lea-royd og
mistænksomt av Ortheris, som holdt fast ved at ingen mand som ikke
hørte hæren til, kunde holde lag med en i uniform. „Like børn leker
bedst," sa han. „Jeg er en pokkers soldat — han er en pokkers civilist.
Det er mot naturen — det er det hele."

Men det var ikke det hele. De tødde op saadan pø om pø, og mens
tøveiret stod paa, fortalte de mig mere om sit liv og sine eventyr end
jeg vel nogensinde kommer til at skrive.

Naar vi springer over alt andet, saa begynder denne historie med den
begrædelige tørst som var ophavet til de første utgangspunkter. Aldrig
har6

der været slik en tørst -— Mulvaney har selv sagt det. De sparket imot
sin tvangsmæssige dyd, men forsøket faldt bare heldig ut for Ortheris.
Han, som var en mand av mange talenter, vandret ut paa landeveien og
stjal en bikje fra en civilist — det vil si en eller anden fyr, han
visste ikke hvem, som ikke hørte til arméen. Men nu var denne civilist
en nygift svoger av regimentets oberst, og der blev slaat allarm fra
den kant Ortheris mindst hadde ventet det, og tilslut blev han nødt til
— for at ikke værre ting skulde hænde — for en slik og ingenting at
skille sig av med en liten terrier saa lovende som nogen der har været
en pryd for den anden ende av en snor. Han fik saavidt penger til et
litet forsøk paa at slukke tørsten — og det førte ham i arresten. Han
slåp allikevel uten værre straf end en alvorlig advarsel og nogen
timers straffeeksercis. Det var ikke for ingenting han hadde faat ord
for at være den bedste soldat i sit slags i regimentet. Mulvaney hadde
lært sin kamerat at hans første trosartikler maatte være at holde sig
ren og være ivrig i tjenesten. „Et skittent svin", pleiet han si paa
sin egen vis, „marsjerer i hullet naar han er litt svak i knærne, og
blir stillet for en krigsret naar han har somlet væk et par fotkluter;
men en renslig mand som er en pryd for tjenesten — en mand med knapper
som guld, med frakken som .støpt og blankpolert messing paa sig, og med
mundering uten en flek — den mand kan, alvorlig talt, gjøre hvadhan vil
og bli saa fuld som en fille. Det er det gode med at være skikkelig."

Det var en dag vi sat sammen, langt borte fra brakken, inde i skyggen i
en fjeldkløft, hvor et bækkefar pleiet at rende fuldt i vaatt veir. Bak
os laa en junglekratskog, som skulde huse sjakaler, paafugl, graa ulv
fra provinserne i nordvest og nu og da en vildfaren tiger fra
Centralindien. Foran os laa garnisonsbyen; og paa begge sider løp den
brede landevei som gaar til Delhi.

Det var junglekrattet som hadde faat mig paa den tanke at det ikke var
saa galt om Mulvaney tok sig en dags permission og drog paa jagt.
Paa-fuglen er et hellig dyr hele Indien over, og den som tar livet av
en paafugl, staar i fare for at bli lynchet av folkene i nærmeste
landsby; men sidste gang Mulvaney var draget ut, hadde han stelt det
slik at han vendte hjem med seks nydelige paa-fuglham, som han solgte
med stor profit uten i mindste maate at krænke den religiøse
nærtagenhet i egnen. Der var netop en svak mulighet for at--

„Men hvad søren skal det nytte til for mig at dra paa jagt uten noget
drikkendes? Jorden er saa tør som knusk under føtterne paa os og flyver
ind i halsen, saa det gaar paa livet løs," klaget Mulvaney og saa
bebreidende paa mig. „Og en paafugl er ikke det dyr du kan gripe i
halen uten at løpe. Kan en mand løpe paa vand -— tilogmed paa
junglevand?"

Ortheris hadde anskuet saken fra alle syns-8

punkter. Han tygget betænksomt paa snadden og mælte:

„Gak dit, hvor æren kalder til Clusiums kongeslot, hæng op i templets
haller de skjold du tok saa flot.

Bare gaa du. Du kommer sgu ikke til at skyte dig — ikke saalænge der er
utvei til en dram. Jeg og Learoyd skal bli hjemme og passe butikken —
om der skulde vise sig en chance. Men reis avgaarde du med en
fuglebøsse, og knip smaa paa-fuglbørn eller noget andet. Du faar en
dags permission paa røde rappen, naar du vil. Op med dig og bed om det,
og faa fat i paafugler eller hvad det blir."

„Jack", sa Mulvaney og vendte sig til Learoyd, som laa og halvsov i
skyggen. Han reiste sig langsomt overende.

„Det stemmer, Mulvaney; gaa!" sa han. Og Mulvaney gik; men han bandte
sine kamerater med irsk tungeraphet og brakke-saft og kraft.

„Husk vel paa det," sa han, da han hadde faat sin fridag og optraadte i
sine værste klær med regimentets fuglebøsse i haanden. „Husk vel paa
det, Jack, og du, Ortheris, at jeg gaar like stik imot min egen vilje —
bare for at gjøre dere tillags. Jeg er stygt bange for der ikke kommer
noget ut af at rende omkring paa maafaa efter paa-fugl i et ødslig
land; og jeg vet jeg kommer til at ligge overende og dø av tørst. Her
skal jeg fange9

paafugl for dere, dovne slarker — og bli ofret av de indfødte — æh!"

Han vinket med en vældig lab og drog av-gaarde.

I skumringen, længe før avtalt tid, vendte han tilbake, tomhændt og
oversmurt med lort.

„Paafugl?" forhørte Ortheris sig, han sat godt og trygt og hvilte paa
et bord i brakken med benene overkors og snadden i munden; Learoyd sov
tungt paa en bænk.

„Jack," sa Mulvaney uten at svare, mens han rusket i den sovende;
„Jack, kan du slaas? Vil du slaas?"

Meget langsomt dæmret betydningen av disse ord for den halvvaakne mand.
Han forstod — men paa den anden side, hvad kunde meningen være med
dette? Mulvaney rystet ham voldsomt. Og imens hylte mændene i brakken
av fryd. Der var krig blandt de forbundne, — endelig — krig, og baand
som brast.

Brakke-etiketten er streng. Paa likefrem utfordring maa følge likefremt
svar. Dette er mere bindende end prøvet venskaps baand. Endda engang
spurte Mulvaney om igjen. Learoyd svarte paa den eneste maate som stod
i hans magt, og det saa fort at irlænderen med nød og neppe fik tid til
at vige unna for slaget. Latteren rundt om blev sterkere. Learoyd saa
forvirret paa sin ven, som selv var like forvirret. Ortheris ramlet ned
fra bordet, for nu styrtet hans verden sammen.

„Kom utenfor," sa Mulvaney, og da mand-10

skapet paa stuen frydefuldt vilde følge, snudde han sig rundt og sa
rasende: „Der blir ikke noget slagsmaal av ikveld — om da ikke nogen av
dere vil melde sig til assistance. Den som det gjør, han kan følge
med."

Ingen rørte sig. De tre gik ut i maaneskinnet — Learoyd fomlet med
knapperne i uniformstrøien. Pladsen var øde og tom, bare en sjakal
flakket om her og der. Mulvaneys voldsomme iver trak kameraterne langt
ut paa aapen mark, før Learoyd forsøkte at snu sig og fortsætte
diskussionen.

„Vær nu rolig. Det var min skyld som begyndte midt paa, Jack. Jeg
skulde ha begyndt med en forklaring; men kjære Jack, paa æresord, tror
du du er i form til det fineste slagsmaal som nogensinde har været —
bedre end at slaas med mig. Tænk efter, før du svarer."

Endda mer forvirret end før, dreiet Learoyd sig rundt et par ganger,
følte paa en arm, sparket ut med foten og svarte: „Jeg er klar." Han
var vant til at slaas blindt naar den overlegne aand bød.

De satte sig ned, mens mændene saa paa dem fra det fjerne, og Mulvaney
begyndte at folde sig ut i mægtige ord.

„Jeg gjorde som dere idioter hadde planlagt, gik ute i den øde ørken
bortenfor brakkerne. Og der møtte jeg en from hindu som kjørte en
stute-kjærre. Jeg gik ut fra at det vilde være ham en fornøielse at
skysse mig et stykke, jeg satte mig paa — —"

„Dit lange, dovne, sorthaarete svin," gryntet11

Ortheris, som vilde gjort det samme under lignende omstændigheter.

„Det var pokker saa lurt gjort. Naygurfyren kjørte mil efter mil — saa
langt som den nye jernbanelinje de holder paa at bygge bakenfor
Tavi-floden. „Det er bare en lortekjærre," sa han frygtsomt, ret som
det var, for at faa mig ut. „Ja, lort er jeg," sa jeg, „og det den
tørreste du nogentid har fragtet. Kjør paa, min søn, og fred være med
dig." Dermed faldt jeg i søvn og sanset ikke noget før han stanset op
paa banedammen, hvor kulierne trillet jord. Der var noget slikt som
totusen kulier ved banen der — hold fast paa det. Med én gang ringte en
bjelde, og saa marsjerer de avgaarde til et stort skur for at faa sin
løn. "Hvor er den hvite formand?" siger jeg til kusken min. „I skuret,"
siger han, „han holder paa med en blomtola." -— „En hvadforno'e?,,
siger jeg. „Blom-tola," siger han. „Du tar en lap. Han tar pengene. Du
faar ingenting." — „Oho", siger jeg, „det er hvad aandsdannede og
højtstaaende folk kalder en tombola, du vildledte mørkets og syndens
barn. La os komme bort til den tombola, skjønt hvad rakkeren den gjør
her —- saa langt borte fra sit rette hjem, som er velgjørenhetsbasaren
til jul med oberstens kone grinende bak tebordet — er mere end jeg
vet." Dermed gik jeg bort til skuret og saa at det var lønningsdag
blandt kulierne. Pengene laa paa et bord foran en svær, pen, rød stut
av en fyr — syv fot høi, fire fot bred, og tre fot tyk, med en næve som
en melsæk. Utbetalingen12

gik greit og liketil, men saa spurte han hver mand om han vilde spille
i tombolaen den maaned, og hver mand siger „Ja", naturligvis, og saa
gjorde han et passende fradrag i lønnen. Da alle hadde faat sine
penger, fyldte han en gammel cigarkasse med forladninger og heldte dem
ut blandt kulierne. De hadde ikke nogen stor glæde av den forestilling,
og rimelig var det. En mand like ved mig pikker op en svart papbete og
synger ut: „Jeg har den." — „God fornøielse," siger jeg. Kulien gik
frem til denne svære, pene, røde fyren, som trak et klæde bort fra den
pragtfuldeste bærestol jeg har set i mine levende dage, besat med
diamanter og emalje og alskens fandenskap."

„Bærestol! Gaa hjem og blaas. Det var en palankin, kjender du ikke en
palankin, naar du ser den?" sa Ortheris med knusende foragt.

„Jeg har nu kaldt den en bærestol, og stol skal det være," gik
irlænderen videre. „Det var en pokkers saa rar stol — foret med lyserød
silke og staset op med røde silkegardiner. „Her er den," siger den
røde. „Her er den," siger kulien, og han sætter op et fjollet smil.
„Har du nogenslags bruk for den?" siger den røde. „Nei," siger kulien,
„jeg vilde gjerne faa lov til at forære dig den." — „Jeg skal naadigst
ta imot den," siger den røde; og alle kulierne stemte op noget som
skulde være et glædeshyl, gik tilbake til jordarbeidet og lot mig alene
i skuret. Den røde saa mig, og han blev blaa i ansigtet paa den store
fete hals. „Er der noget De ønsker?" siger han. „Staaplads og ikke13

mere," siger jeg, „om det ikke skulde være hvad De aldrig har hat, og
det er en dannet optræden, De tombola-slusk," for jeg vilde ikke la
arméen chicanere. „Pig av," siger han. „Jeg har tilsyn med denne del av
anlægget." — „Jeg har tilsyn med mig selv," siger jeg, „og det ser ut
for at jeg vil bli en stund. Spiller folk meget tombola her?" — „Hvad
skiller det Dem?" siger han. „Ikke det spor," siger jeg, „men det
skiller Dem en hel del, for pokker ta mig om jeg ikke tror De henter
halvparten av Deres indtægt fra bære-stolen. Blir den altid tombolert
væk paa den manér?" siger jeg, og dermed gik jeg til en kuli for at
spørre ham om et og andet. Manden heter Dearsley, gutter, og han har
drevet paa og tombolert væk den gamle bærestolen en gang om maaneden i
tre fjerdingaar. Hver kuli paa sektionen tar et lod — eller ogsaa jager
han dem — en gang om maaneden paa lønningsdagen. Hver kuli som vinder
den, gir den tilbake til ham, for den er altfor svær til at bringes
bort, og han vilde gjøre en ulykke paa den mand som forsøkte at sælge
den. Han der Dearsley har faat saa meget guld som Misus paa den sjofle
tombolaen. Tænk for en brændende skam mot de lidende kuli-mænd, som
hæren i Indien pligter at beskytte og hegne og verne om. To tusen
kulier plyndret en gang om maaneden!"

„Skitt i kulierne. Har du faat tak i stolen mand?" sa Learoyd.

„Stop litt. Da jeg hadde opsnuset den vældige og forfærdende svindel
som denne Dearsley be-

2 — Kipling: I dronningens klær.14

driver, holdt jeg krigsraad; han prøvet hele tiden imens at lokke mig
til slagsmaal med usømmelig tale. Den bære-stolen har aldrig med Gud og
rette tilhørt en kuli-opsynsmand. Det er en konges eller en dronnings
stol. Der er guld paa den og silke pa den og alle slags gesveisinger.
Gutter, det er ikke min sak at opmuntre nogen slags mis-

gjerninger — jeg er en ældre mand — men--

han har nu allikevel hat den i tre fjerdingaar, og han tør ikke gjøre
kvalm om vi tar den fra ham. Tre fjerdingvej borte, eller kanske det er
en mil--"

Der blev en lang pause, og sjakalerne hylte lystig. Learoyd brettet op
armen og beskuet den i maaneskinnet. Saa nikket han, dels til sig selv
og dels til sine venner. Ortheris vred sig av undertrykt ophidselse.

„Jeg tænkte dere vilde skjønne der var noget i det," sa Mulvaney. „Jeg
var da ogsaa saa fri at si det til fyren. Han var nok stemt for et
direkte angrep med alle vaabenarter — og det hele til ingen nytte,
siden jeg ikke hadde noget at fragte mekanismen bort med. „Jeg vil ikke
disputere med Dem," sa jeg; „ikke idag, men senere hen, hr. Dearsley,
min tombola-juvel, skal vi faa snakket ut. Det er ikke nogen god
politik at snyte de indfødte for deres surt fortjente skillinger, og
efter de oplysninger jeg nylig har indhentet," — det var kjøreren som
fortalte mig det — „har De drevet denne trafik i tre fjerdingaar. Men
jeg er en rimelig mand," siger jeg, „jeg skal sætte ut av15

betragtning at De neppe er kommet til den kutteren med guld paa toppen
paa ærlig vis" — men da blev han gulgrøn i planeten, saa jeg skjønte
der ståk skurkestreker under — „neppe paa ærlig vis, saa jeg er villig
til at se igjennem fingre med Deres forbaskede svindel, naar De har
utbetalt mig denne maaneds profit."

„Oho!" fra Learoyd og Ortheris.

„Den hr. Dearsley iler blindt sin skjæbne imøte," blev Mulvaney ved og
vagget høitidelig med hodet. „Hele helvede hadde ikke navn svart nok
til mig da. Han kaldte mig jagu en røver. Mig, som med milde
bebreidelser reddet ham fra at vandre videre paa den brede vei — for
har en mand et gran samvittighet, kan en mild bebreidelse vende hans
vonde vaner. „Det er ikke min sak at peke ut," siger jeg, „hvad De er
for noget, hr. Dearsley, men saasandt som jeg staar her, vil jeg ta fra
Dem den fristelse som ligger i bærestolen." — „De for slaa et slag for
den da," siger han; „for jeg vet godt De aldrig tør indberette det til
nogen."

— „Slaas skal jeg," siger jeg, „men ikke idag; for jeg er i daarlig
kondition paa grund av mangelfuld ernæring." — „De er en fræk gammel
satan," siger han, og maaler mig fra hode til fot, „og rigtig nydelig
skal vi slaas. Æt nu, og drik og reis og ryk." Og saa gav han mig noget
mat og whisky

— god whisky — og vi talte om dette en stund. „Det gaar jamen indpaa
mig," siger jeg, „at konfiskere det der stykke møbel, men retfærdighet
er retfærdighet." — „De har ikke faat det endda,"16

siger han. „Der ligger et par næveslag imellem." — „Rigtig," siger jeg,
„og det gode slag. De skal faa vælge mellem de fineste karer i mit
regiment til tak for den middag De har git mig idag." Saa kom jeg
sporenstreks til dere. Hold mund begge to, og hør her hvad vi skal
gjøre. Imorgen drager vi tre derover, og han skal faa vælge mellem mig
og Jack. Jack slaas ikke saa dumt som han ser ut til; han er tung i
vendingen og er flesk for øiet. Nu er jeg bare kjøt at se paa og rap
som en røiskat. Efter mit skjøn vil den gode hr. Dearsley ikke vælge
mig; saa skal jeg og Ortheris ha øie med at alt gaar rigtig til. Men
det siger jeg dig, Jack — det blir et vældig slagsmaal -—- tip-top,
rødgrøt med fløte paa. Naar vi er færdig med forretningerne, vil det
bli en stiv job for os tre — Jack kommer til at bli temmelig mør — at
hale avgaarde med bære-stolen."

„Palankinen." Dette fra Ortheris.

„Ja, hvad den nu er, ha den skal vi. Den er det eneste salgbare stykke
eiendom inden rækkevidde vi kan faa saa billig. Og hvad har det at si
at slaas litt? Han har plyndret naygur-folkene med fusk og fanteri. Vi
plyndrer ham ganske ærlig, siden han gav mig den whisky-en."

„Men hvad skal vi gjøre med møbelet, naar vi har faat det? Slike
palankiner er saa store som hus og pokker saa vanskelig at faa avsat,
som Mc. Cleary sa, da du stjal skilderhuset i leiren ved Curragh."

„Hvem er det som skal slaas?" sa Learoyd,17

og Ortheris gav sig. De tre vendte tilbake til brakken uten et ord.
Mulvaneys sidste argument slog hodet paa sømmen. Denne palankin var
værdifuld, kunde sælges og kunde erhverves paa den enkleste og mindst
besværlige maate. Med tid og leilighet vilde den bli øl. Stor var
Mulvaney.

Næste eftermiddag gik tre mand i procession og blev borte i kratskogen
i retning av den nye jernbanelinje. Bare Learoyd gik uten bekymringer,
for Mulvaney var dukket ned i fremtidens dyp, og lille Ortheris frygtet
det ukjendte. Hvad der tildrog sig ved sammenkomsten i det ensomme skur
like ved den halvfærdige dam, vet bare de par hundrede kulier som fik
sin løn der, og deres beretning er noget forvirret. Den lyder som
følger:

„Vi gik i arbeide. Tre mænd i røde frakker kom. De saa sahiben —
Dearsley sahib. De holdt tale, og mest den mindste av rødfrakkerne.
Dearsley sahib ogsaa holdt tale og brukte mange meget grove ord. Efter
denne tale begav de sig sammen til en aapen plads, og der slos den fete
mand i rød frak med Dearsley sahib efter de hvite mænds skik — med
hænderne, uten at gjøre nogen støi og uten at gripe Dearsley sahib i
haaret en eneste gang. De blandt os som ikke var bange, saa paa dette i
netop saa lang tid som en mand trænger til at koke sin middagsmat. Den
lille mand i rød frak hadde faat tak i Dearsley sahibs ur. Nei, han
stjal ikke uret. Han holdt det i haanden, og saa ropte han noget med
bestemte mellemrum, og saa holdt de to inde med kampen, der var som18

unge oksers kamp om vaaren. Begge mænd var snart ganske røde; men
Dearsley sahib var meget mere rød end den anden. Da vi saa dette og var
bange for hans liv — for vi elsket ham høit

— saa gjorde en halvhundred av os et tiltak til at fare paa
rødfrakkerne. Men en viss mand — med meget sort haar og ikke paa nogen
maate den samme som den lille mand eller den fete mand som slos, — den
mand, det siger vi for sandt

— han løp imot os, og han tok en ti-femti stykker av os i begge arme og
dunket vore hoder sammen, og vore hjerter blev til vand, og vi løp vor
vei. Det er ikke godt at gaa imellem, naar de hvite mænd slaas. Saa
faldt Dearsley sahib overende og reiste sig ikke, disse mænd hoppet op
paa hans mave og plyndret ham for alle hans penger og prøvet at sætte
fyr paa lønningsskuret og drog sin vei. Er det sandt at Dearsley sahib
ikke har klaget over alt dette? Vi var sansesløse av frygt, og vi
husker slet ikke. Der var ikke nogen palan-kin nær skuret. Hvad vet vi
om palankiner? Er det sandt at Dearsley sahib ikke kommer hit igjen paa
ti dage, fordi at han er syk? Det er de onde mænds skyld i røde
frakker, og de skulde straffes strengt; for Dearsley sahib er baade far
og mor for os, og vi elsker ham høit. Allikevel — hvis Dearsley sahib
slet ikke kommer tilbake til dette sted, da vil vi tale sandt. Der var
en palankin, og vi blev tvunget til at betale ni tiendedele av vor
maanedsløn for at holde den vedlike. Med saadanne mulkter tillot
Dearsley sahib os at yde19

ham vor hyldest foran palankinen. Hvad kunde vi gjøre? Vi var fattige
mænd. Han tok godt og vel halvdelen av vor løn. Vil regjeringen betale
os pengene tilbake? Disse tre mænd bar palankinen paa sine skuldre og
blev borte. Alle de penger som Dearsley sahib hadde tat fra os, var i
puterne i palankinen. Derfor stjal de den. Tusener av rupis var der —
alle vore penger. Det var vor sparekasse, og gladelig gav vi Dearsley
sahib tre syvendedele av vor maanedsløn for at fylde den. Hvorfor ser
den hvite mand med mishag paa os? Ved Gud der var en palankin, og nu er
der ingen palankin; og hvis de sender politiet hit for at efterforske,
kan vi bare si at der aldrig har været nogen palankin. Hvorfor skulde
der være en palankin nær ved anlægget? Vi er fattige mænd, og vi vet
ingenting."

Slik er den enkleste gjengivelse av den enkleste beretning om hvordan
de slog ned paa Dearsley. Fra kuliernes læber fik jeg den. Dearsley
selv var ikke i stand til at si noget, og Mulvaney bevaret en
haardnakket taushet, bare brutt naar han nu og da slikket sig om
læberne.

Han hadde set et slagsmaal saa over al beskrivelse storartet at selv
han var berøvet talens bruk. jeg agtet ham for hans tilbakeholdenhet,
indtil jeg tre dage efter den historie i en forfalden stald, som hørte
til mit hus, opdaget en fabelagtig fin palankin — tydeligvis i svundne
dage en dronnings bærestol. Bærestangen, som skulde ligge over
skuldrene paa dragerne, var rikt indlagt med malet20

Kashmir papier-maché, skulderputerne var av gul silke. Selve fyldingen
i bærestolen var en flammende elskovs have for alle guder og gudinder i
hinduens pantheon -— lakert cedertræ. Skyvedørene av cedar hang paa
hængsler av halvt gjen-nemsigtig Jaipur emalje, og skaaterne var av
sølv. Puterne var av brokade fra Delhi, og gardinerne, som engang
skjulte hvert glimt av skjønheten fra kongeborgen, var tunge av guld.
En nøiere undersøkelse viste at hele greien var slitt og falmet av tid
og bruk; men slik som den var, var den allikevel pragtfuld nok til at
fortjene en plads ved terskelen til et kongelig zenana. Ingen feil
fandt jeg ved den — uten at den var i min stald. Saa forsøkte jeg at
løfte den efter den sølvbeslaatte skulderstang, — og brast i latter.
Veien fra Dear-sleys skur til garnisonsbyen var trang og humpet, og
naar den skulde vandres av tre uerfarne palan-kinbærere, og den ene av
de tre var temmelig mørbanket i hodet, da maatte den ha været en
tornefuld vei. Allikevel indsaa jeg ikke hvad ret de tre musketerer
hadde til at gjøre mig til sin hæler.

„Jeg bare ber Dem om at huse den," sa Mulvaney, da jeg forela ham
spørsmaalet til overveielse. „Der er ikke tale om noget tyveri.
Dearsley sa vi skulde faa den, hvis vi vilde slaas om den. Jack slos —
og, det er saa sandt som jeg staar her, da kampen var paa sit høieste
og Jack blødde som en stukket gris, og lille Ortheris stod paa ett ben
og hylte og bet store stykker av Dearsleys ur, da21

vilde jeg ha git min plads ved bataljen for at De-skulde faat se en
omgang. Han valgte Jack, som jeg tvilte for han vilde, og Jack tok ham
ved næsen. Ni omganger var de noksaa jevne, men i den

tiende--. Saa var det den palankinen. Der er

ingen ugreie med den — ikke det spor, ellers vilde vi ikke ha bragt den
hit. De kan da skjønne at dronningen -— Gud velsigne hende — ikke har
gjort regning paa at menige soldater skal holde elefanter og palankiner
og slikt noget i brakken. Efterat vi hadde halt den avsted fra Dearsley
gjennem den grusomme kratskogen, som næsten knuste Ortheris's hjerte,
stillet vi den i en fjeldkløft for natten, og et rakkers pindsvin og en
forbasket sjakal tok nattelogi i den, som det vel var at merke om
morgenen. Nu spør jeg bare om én ting: er en elegant palankin, som
passer for prinsesser, et naturlig opholdssted for alt det utøi som
fin's i garnisonen? Vi bragte den til Dem, da mørket var faldt paa, og
satte den her i stalden. Ikke la samvittigheten nage Dem. Tænk paa hvor
glad de er, folkene oppe ved lønningspladsen — naar de ser Dearsley med
et haandklæ om hodet — og vel vet at de kan trække sin lønning hver
maaned uten avdrag til blomtola. Indirekte kan man si at De har reddet
folkene i en stor landsby fra en ryggesløs søn av en natugle. Og
desuten — vil jeg la bærestolen raatne her hos Dem? Ja„ De kan nu bare
tro det! Det er ikke hver dag der kommer paa markedet en slik pur og
ren juvel. Der er ikke en konge i seks miles omkreds" —22

han slog ut med haanden rundt den støvete horisont — „ikke en konge som
ikke med glæde vilde kjøpe den. En vakker dag, naar jeg har en ledig
stund, vil jeg kjøre ut langs landeveien med den og skille mig av ved
den."

„Hvorledes?" sa jeg, for jeg visste at manden var istand til
hvadsomhelst.

„ Krype ind i den, naturligvis, og holde et øie aapent gjennem
gardinerne. Naar jeg ser en antagelig mand av den indfødte tro, vil jeg
rødmende stige frem fra min tronhimmel og si: „Kjøpe en palankin, du
svarte svin?" Men jeg maa først leie fire mand til at bære mig, og det
er umulig før næste lønningsdag."

Underlig nok: Learoyd, som hadde kjæmpet for prisen, som hadde vundet
den og dermed den største glæde livet kunde by ham, var heltigjennem
tilbøielig til at undervurdere den, mens Ortheris aapent sa at det
vilde være det bedste at hugge hele greien op. Dearsley, mente han,
kunde være en mangesidig mand, og skjønt han hadde udmer-kede anlæg for
at slaas, kunde han være i stand til at sætte i bevægelse civillovens
maskineri — noget soldaten høilig avskyr. Under alle omstændigheter:
moro hadde de hat, og nu var det over; de var klos indpaa næste
lønningsdag, da der vilde være øl for alle. Hvorfor længer gjemme paa
det malede skabilken?

„Du skyter førsteklasses, A. 1, og er en tapper fyr for at være saa
liten", sa Mulvaney. "Men du har altid været saa dum som en østers. Det
er23

mig som maa ligge vaaken om natten og smede planer og komplotter for os
alle tre. Ortheris, min søn, her er ikke tale om nogen faa kander øl —
eller nogen snese kander, men tønder og bryggerkar og store ankere
fulde er der i bærestolen. Hvem det var, og hvad det var, og hvorledes
det kom der, det vet vi ikke; men jeg vet saa sikkert som laas at du og
jeg og Jack, som kiket tommelfingeren, skal tjene en formue paa det. La
mig være i fred og tænke."

Imidlertid blev palankinen staaende i min stald; og staldnøklen var i
Mulvaneys hænder.

Lønningsdagen kom og øllet med den. Det laa utenfor al erfaring at
haabe at Mulvaney — tørret ut gjennem fire ukers tørke — vilde holde
maate. Næste morgen var han og palankinen borte. Han hadde været saa
forsigtig at bede om tre dages permission „for at hilse paa en ven ved
baneanlægget," og obersten, som vel visste at det regelmæssige utbrud
var nær, og haabet at det vilde løpe hornene av sig utenfor hans
jurisdiktion, gav ham med glæde alt hvad han bad om. Paa dette punkt
ophører alle efterretninger om Mulvaneys historie i messen.

Ortheris førte den ikke stort videre. „Nei, han var ikke fuld," sa den
lille mand loyalt, „det var saa vidt at brændevinet begyndte at føie
sig frem indeni ham; men han tok og fyldte hele den fordømte palankin
med flasker, før han drog sin vei. Han er væk, og seks mand hyrte han
til at fragte sig, og jeg maatte hjælpe ham ind i brudesengen,24

for han vilde ikke ta imot fornuft. Han er dradd avgaarde i skjorten og
bukserne, og han bandet saa det stod efter — dradd bortover landeveien
i palankinen, og han vinket farvel med benene uti-gjennem vinduet."

„Ja," sa jeg, „men hvor?"

„Nu gjør De mig et spørsmaal. Han sa han vilde sælge palankinen, men
efter visse iagttagelser som tildrog sig da jeg stappet ham ind gjennem
døren, har jeg en tanke om at han er dradd ned til dammen for at haane
Dearsley. Saasnart som Jack er fri tjeneste, skal jeg gaa derned for at
se om han er vel bevaret — ikke Mulvaney, men den anden mand. Du store
maane, men jeg har ondt av den mand som hjælper Terence ut av
palankinen, naar han først er blit passende fuld."

„Han kommer nok uskadt tilbake," sa jeg.

"Naturligvis. Spørsmaalet er bare hvad han bedriver paa landeveien?
Skulde ikke undre mig om han slog Dearsley ihjel. Han skulde ikke dradd
avgaarde uten Jack eller mig."

Forsterket med Learoyd søkte Ortheris kuliopsynsmanden. Dearsleys hode
var endnu prydet med haandklær. Drukken eller ædru vilde Mulvaney
aldrig ha lagt haand paa en mand som var saa ilde tilredt, og Dearsley
benegtet indignert at han skulde ha benyttet sig av krigsmandens
beruselse.

„Jeg fik valget mellem dere to," forklarte han Learoyd, „og dere fik
min palankin — ikke før jeg hadde hat nogen nytte av den. Hvorfor
skulde25

jeg gjøre kvalm, naar alt er avgjort? Javist kom manden hit — fuld som
en gammel alke i en frostnat — kom ene og alene for at haane mig — ståk
hodet ut gjennem døren og kaldte mig en korsfæstet murersvend. Jeg drak
ham endda mere fuld og sendte ham avgaarde; men jeg rørte ham ikke."

Hertil svarte Learoyd, som var sen til at opfatte oprigtighetens
kjendemerker, bare: „Hvis Mul-vaney kommer noget til paa grund av Dem,
skal jeg ta et tak om strupen paa Dem, hvad enten De har kluter paa det
stygge hode Deres eller ikke — og vri den ganske langsomt rundt.
Forstaar De?"

Gesandtskapet marsjerte av, og Dearsley, den mørbankede, lo der han sat
alene med sin kveldsmat om aftenen.

Der gik tre dage — fire, fem. Uken gik tilende, og Mulvaney kom ikke
tilbake. Han, hans fyrstelige palankin og hans seks bærere var sporløst
forsvundet. En meget stor og meget drukken soldat, med føtterne
stikkende ut gjennem en regjerende fyrstindes bærestol, er ikke en ting
som kan reise landeveien fremefter ganske upaaagtet. Men ingen i hele
landet hadde set eller hørt om slikt et under. Han fandtes, og han
fandtes ikke; og Learoyd foreslog at man straks skulde kvæste Dearsley
som et offer til hans aand. Ortheris var sikker paa at alt var i orden,
og set i lys av erfaringer fra fordums tid, tok hans haab sig noksaa
rimelig ut.26

„Naar Mulvaney drar ut paa togt," sa han, "er der meget som taler for
at han løper linen ut, og helst naar han er saa fuld som en fille, og
det var han nu. Men det som gjør mig bange, er at vi ikke har hørt at
han klippet litt uld av niggerne et eller anden sted. Det ser ilde ut.
Drikken maa være dunstet av ham nu, om han ikke har sprængt en bank, og
saa. — Hvorfor kommer han ikke tilbake? Han skulde aldrig ha git sig
paa vei uten os."

Selv Ortheris's hjerte sank mot kvelden den syvende dag, for halve
regimentet var ute og gjennemsøge naboskapet, og Learoyd var blit nødt
til at slaas med to mand som uforbeholdent lot sig forlyde med at
Mulvaney var desertert. For at gjøre obersten ret, skal det siges at
han lo av den formening, selv da hans høit betrodde adjutant kom frem
med den.

„Mulvaney vilde ikke mere tænke paa at desertere end De/' sa han. „Nei,
enten er han raaket ut for noget fandenskap blandt de indfødte -— men
det er litet rimelig, for skravlen vilde hjælpe ham ut av hete helvede;
— eller ogsaa er han optat av presserende private forretninger — en
eller anden forbløffende gaukestrek, som vi faar høre om i messen, naar
den har været rundt i alle brakkerne. Det værste av det hele er at jeg
blir nødt til at gi ham mindst otte- og tyve dages arrest, siden han
blir borte uten permission, netop naar jeg mest trænger ham for at faa
litt fornuft banket ind i den nye ladning rekrutter. Jeg har aldrig27

kjendt nogen som kunde gi unge soldater en smule politur saa fort. som
Mulvaney. Hvorledes gjør han det?"

„Han bruker dobbelt skravl og bandolér med spende i, hr. oberst," sa
adjutanten. „Han er værd en halv snes underofficerer, naar vi skal faa
skik paa en drift paa Irland, og London-gutterne later til at forgude
ham. Det allerværste er, at faar han arrest, saa er de to andre ikke
til at styre før han slipper ut igjen. Jeg tror at Ortheris præker
mytteri i slike tider, og jeg vet at naar Learoyd sitter der og sørger
over Mulvaney, saa dræper han alt liv og munterhet i brakken.
Ser-sjanterne siger at han ikke finder sig i at nogen ler naar han er
ulykkelig. De er en underlig bande."

„Allikevel — gid vi hadde nogen flere slike. Jeg liker godt et stramt
regiment; men disse blekfete, skulende, smiskete unge labaner som blir
sendt hit ut, de ærgrer mig stundom med sin paa-gaaende dydighet. De
ser ut som de ikke har rygrad til andet end at spille kort og luske
rundt om de gifte folks kvarterer. Jeg tror jeg vilde tilgi den gamle
slubbert paa stedet, om han dukket op med nogenslags forklaring, som
jeg anstændigvis kunde ta for god."

„Det er ikke rimelig at der blir noget vanskelig ved det," sa
adjutanten. „Mulvaneys forklaringer er bare en millimeter mindre
eventyrlige end hans bedrifter. Det fortælles at da han stod i det
sorte Tyrone-regiment, før han kom til os,28

kom de over ham paa bredden av Liffey engang han prøvet paa at faa
oberstens paradehingst solgt som et skikkelig damedyr til en
hestehandler fra Donegal. Shackboldt var chef for regimentet dengang."

„Shackboldt fik vel slag ved tanken paa at hans fnysende ganger skulde
komme ind under den kategori. Han pleiet at kjøpe vilde sataner og saa
tæmme dem efter en yndlingsteori han hadde om sultekur. Hvad sa
Mulvaney?"

„At han var medlem av foreningen til dyrenes beskyttelse, og gjerne
vilde sælge det stakkars bæst til et sted hvor det kunde faa fyldt ut
nogen av smilehullene. Shackboldt lo, men jeg skulde tro at det var
grunden til at Mulvaney skiftet regiment."

„Gid vi hadde ham her igjen," sa obersten, „for jeg liker ham og tror
at han liker mig."

Den aften gik Learoyd, Ortheris og jeg ut i den vide, vide verden for
at forfriske vort sind og røke ut et pindsvin. Alle hundene var møtt
frem; men selv deres leven — og de begyndte at diskutere feil og
mangler ved pindsvin, før de var ute av brakkegaten — kunde ikke rive
os ut av vore tanker. En stor, lav maane la et sølvskjær over
fjærdusk-vaiende straa, og de forkrøblete kamel-tornebusker og sure
tamarisker saa ut som djævler paa marsj. Sollugten var ikke gaat ut av
jorden, og smaa hensigtsløse vindpust, som kom strykende fra syd over
rosenhaverne, bar med sig duft av tørrete roser og vand. Da vi hadde
faat baalet vel i flamme og hundene listig stillet op for at29

vente paa at pindsvinet skulde styrte frem, kløv vi op paa toppen av en
regnfuret jordhaug og saa ut over kratskogen; kuveiene trak streker
igjennem den, der var hvite flekker med langt græs og smaa groper med
vandpytter, hvor bekkasinerne vilde samles til vinteren.

„Dette," sa Ortheris med et suk, mens han tok et overblik over al den
raggete ødslighet, „dette er blodtørstig. Det er lidderlig blodtørstig.
En slags galt land. Ligner en ovnsrist, naar dagslyset har slukket
varmen." Han skygget med haanden for maanelyset. „Og der danser en
sinds-syk midt oppe i det. Ganske rigtig. Jeg vilde ogsaa danse, om jeg
ikke var saa melantrist."

Der spankulerte et syn omkring for maanens aasyn — en uhyre, lurvet
ødemarkens aand, som slog med vingerne fra det fjerne. Op av jorden var
det steget; det kom henimot os, og omridset var aldrig to sekunder det
samme. Togaen, bordduken, slaabrokken, eller hvad det var gespenstet
hadde paa, tok hundrede former. Engang stanset det paa en haug i
nærheten og slog arme og ben ut for alle vinde.

„Aajo, det har faat det værre end ellers, det fugleskræmslet der," sa
Ortheris. „Kommer det nærmere, ser det ut for at vi maa tale et par ord
med det."

Learoyd reiste sig op av støvet, som en okse ryster sine flanker naar
den stiger op fra mudderpytten. Og som en okse brøler, saa løftet han
sin tunge mot stjernerne, da han hadde glodd et kort sekund.

3 — Kipling: I dronningens klær.30

„Mulvaney! Mulvaney! Hei!"

Og da var det vi stemte i et hyl, og skikkelsen fløi ned i dalsøkket,
og gjennem raslen av høit græs, som blev bøiet tilside, kom det
fortapte faar skridtende ind i baalets lys og forsvandt til op paa
livet i en bølge av henrykte bikjer. Saa hilste Learoyd og Ortheris
ham, bas og falset sammen, og begge med en liten klump i halsen.

„Dit forbistrede fæ!" sa de og gav ham nogen ordentlige knytnæve-dunk.

„Ta det med ro," svarte han og slog en vældig arm rundt hver av dem.
„Dere faar lægge merke til at jeg er en gud og maa gudelig behandles —
skjønt jeg er stygt bange for at jeg maa melde mig paa hovedvagten som
en anden menig soldat."

Den sidste del av sætningen slog ned den mistanke som var vakt av den
første del. Hvemsomhelst vilde ha grund til at holde Mulvaney for gal.
Han var uten hat og sko, og skjorten og bukserne faldt av ham i filler.
Men han hadde et vidunderlig klædningsstykke paa — en vældig kappe —
som faldt fra kravebenet ned til hælen — av lys, blekrød silke, helt
overbrodert med det fineste arbeide av hænder som forlængst var visnet
— med hindugudernes elskovsmyter. De uformelige skikkelser danset ind
og ut av lyskredsen fra baalet, naar han ordnet folderne rundt sig.

Ortheris følte en liten stund ærbødig paa stoffet, mens jeg forsøkte at
huske hvor jeg før hadde set det. Saa skrek han op: „Hvad har du gjort
med palankinen? Det er jo foret du har paa dig."31

„Det er saa," sa irlænderen, „og broderiet paa samme tøi skraper huden
av mig. Jeg har levet i dette pragtfulde sengetæppe i fire dage. Min
søn, jeg begynder at skjønne hvorfor naygur-folkene ikke er noget tes.
Uten støvler paa og med bukser som gjennembrutte strømper paa en
jentefot paa bal! Jeg begyndte at føie mig som en naygur-mand — ganske
angst og bange. Gi mig en pipe, saa skal jeg fortælle mere."

Han tændte en pipe, tok godt tak i sine venner og rokket frem og
tilbake i et uveir av latter.

„Mulvaney", sa Ortheris strengt, „det er ikke øieblikket til at le. Du
har skaffet Jack og mig mere bryderi end du er værd. Du har været borte
uten lov, og det kommer du i hullet for; og du er kommet tilbake
lidderlig stygt og uanstændig antrukket i foret paa den elendige
palankinen. Og istedenfor saa ler du. Og vi trodde hele tiden du var
død."

„Gutter", sa den skyldbetyngede, som endnu rystet saa smaat; „naar jeg
har snakket ut, kan dere skrike op, og lille Ortheris kan slaa hodet
ned i maven paa mig. Hold kjæft, og spil ørene op. Forbløffende er de
bedrifter jeg har øvet: min gode lykke har været den britiske armes
velsignet gode lykke — og der fin's ikke nogen bedre. Drukken og
drikkende drog jeg avsted i palankinen, og jeg er vendt tilbake som en
lyserød gud. Var nogen av dere opom Dearsley, da min permission var
utløpen? Han var paa bunden av det hele."32

„Det var det jeg sa," mumlet Learoyd. „Imorgen skal jeg slaa fjæset ind
i bakhodet paa ham."

„Du skal ikke. Dearsley er en perle. Da Ortheris hadde faat mig stappet
ind i palankinen, og de seks bærere gryntet nedigjennem veien, kom jeg
paa den tanke at gjøre litt nar av Dearsley folden juling han fik. Saa
kommanderte jeg: „Marsj op til dammen," og der ståk jeg hodet ut
igjennem apparatet, for jeg var mægtig fuld, og vekslet nogen pene ord
med Dearsley. Jeg skjeldte ham noksaa kraftig ut, for naar jeg har det
slik, da blir jeg skaaret for tungebaandet. Jeg husker bare at jeg sa
ham at flabben hans gik paa skjæve som paa en skate, og det var sandt,
efter at Learoyd hadde git den en overhaling; og jeg husker godt at han
hverken blev krænket eller muggen, men gav mig en god slurk øl. Det var
det øiet som gjorde utslaget, for da jeg kravlet ind igjen i
palankinen, traadte jeg paa høire øre med venstre fot, og saa sov jeg
som en sten. Engang blev jeg halvvaaken, og da var der en fankens
forfærdelig støi indi hodet paa mig — det brølte og raslet og hamret,
saa jeg aldrig har hørt maken. „Du hellige Guds moder, for en lirekasse
jeg faar paa skuldrene naar jeg blir helt vaaken." Og dermed krullet
jeg mig sammen for at sove, før sveiven kom igang. Gutter, den larmen
var ikke drik, det var togrammel!"

Der fulgte en betat pause.

„Ja, han hadde faat mig anbragt paa et tog — mig, palankinen og det
hele og seks sorte snigmordere av hans egne kulier, som han hadde git
sin33

skjændige fortrolighet — paa gulvet i en godsvogn, og vi rumlet og
ramlet nedover til Benares. En faar takke til at jeg ikke vaagnet
underveis og forestillet mig for kulierne. Som sagt, jeg sov det meste
av et langt døgn. Men husk saa paa at den fordømte Dearsley hadde
skikket mig avgaarde med et av sine egne arbeidstog til Benares, bare
for at jeg skulde bli borte længer end jeg hadde permission til, og faa
arrest."

Forklaringen var slaaende sandsynlig. Benares laa mindst ti timers
jernbanetur fra garnisonsbyen, og der var ikke den ting i verden som
kunde reddet Mulvaney fra at bli anholdt som desertør, om han hadde
vist sig der i al sin herlighet. Dearsley hadde ikke glemt at ta hevn.
-— Learoyd trak sig litt tilbake og begyndte bløtt at dunke Mulvaney
paa utvalgte dele av kroppen. Hans tanker var oppe ved dammen, og de
pønsket paa ondt for Dearsley. Mulvaney blev ved:

„Da jeg var helt vaaken, var palankinen sat av i en gate — det hadde
jeg en mistanke om, for jeg kunde høre folk snakke og gaa forbi. Men
jeg visste godt at jeg var langt hjemmefra. Der er slik en egen lugt i
garnisonsbyer — en lugt av støv og murstensovne med en islet av
kaval-leristaldstrøelse. Her lugtet det av ringblomster og daarlig
vand, og engang kom der noget levende og prustet tungt gjennem snuten
ved stoledørsprækken. „Det er i en landsby jeg er," tænker jeg til mig
selv, „og sogne-bøffelen gransker palankinen. Men hvordan det nu var
eller ikke, saa34

hadde jeg ingen lyst til at røre paa mig. Bare lig stil naar du er ute
i det fremmede, og den britiske armes stadige gode lykke vil bringe dig
frelst gjennem alt. Det er et epigram. Jeg har laget det.

Saa samlet der sig nogen hviskende djævler rundt palankinen. „Ta den
op," siger en. „Men hvem betaler os?„ siger en anden. „Maharaniens
minister, naturligvis," siger den første. „Oho," siger jeg til mig
selv. „Jeg er en selvstændig dronning med en minister til at betale
mine utgifter. Jeg blir keiser om jeg ligger stille længe nok, men det
er sgu ikke nogen landsby jeg har fundet." Jeg laa stille, men jeg
klistret det høire øie til en sprække i døren, og jeg saa at hele gaten
var pakkende fuld av palankiner og hester med en skvæt gulpudrede
prester med tigerhaier paa iblandt. Men det kan jeg si dig, Ortheris,
og dig, Learoyd, at av alle palankinerne var ingen saa keiserlig
storartet som min var. Nu betyr en palankin en indfødt dame hele verden
over — naar ikke tilfeldigvis en av dronningens soldater lar sig bære
en tur.

„Kvindfolk og prester," siger jeg. „Din fars søn er kommet i den
rigtige kalesche denne gang, Terence. Dette blir til noget." Seks
svarte djævler i lyserødt musselin tok op palankinen og — huf, jeg blev
sjøsyk av al den rullingen og ramlingen. Saa sat vi stappet som en sild
i tønde mellem alle palankinerne — der var ikke mer end femti

(Maha)rani, hunkjøn av (maha)raja — dronning, storfyrstinde.35

av dem — og vi dunket op og ned og skuret sammen som Queenstown-skuter
for utgaaende strøm. Jeg kunde høre kvindfolk kvække og knise i de
andre palankiner, men min var basen. De gjorde vei for den, og du kan
kalde mig en nigger, om ikke mine lyserøde musselins-mænd gik og skrek:
„Plads for Maharanien av Gokral-Sitarun!" Kjender De noget til den
dame?"

„Ja," sa jeg. „Hun er en høist agtværdig dronning nede i
Central-Indien, og folk siger hun er tyk. Hvordan i alverden kunde hun
komme til Benares uten at alle folk kjendte hendes palankin?"

„Det var naygur-mændene som var nogen evige fæ. De saa palankinen ligge
der alene og forlatt og pokkers nydelig, efter at Dearsleys folk hadde
sat den ned og var stukket av, og saa gav de den det bedste navn som
faldt dem ind. Og det gjorde de ret i. For alt det vi vet, kunde den
gamle dame gjerne reise inkognito — akkurat som jeg. Det glæder mig at
høre at hun er tyk. Jeg var just ikke let som en fjær jeg heller, og
folkene mine var fælt saa ivrige efter at faa mig anbragt under en svær
portal som var utstyret ifleng med de lidderligste utskjæringer og
ornamenter jeg nogen tid har set. Fyf hunen! Det fik mig til at rødme
-— som en — som en maharani."

„Prithi Devi's tempel," mumlet jeg og tænkte paa de gyselige
billedhuggerverker i den forfærdelige tempelportal i Benares.

„Prægtig devel, sa De. Der var neigu ikke andet prægtig ved den end
jeg. Halvmørkt var36

der, og da kulierne gik, lukket de en stor svart port bak os, og et
halvt kompani fete prester begyndte at varpe palankinerne ind til et
endda mørkere sted — en stor stenhal fuld av søiler og guder og røkelse
og al slags lignende fanteri. Jeg likte ikke den porten, for jeg
skjønte jeg maatte fremover, skulde jeg slippe ut, retræten var
av-skaaret. Og saa faar dere huske paa at en god prest er en daarlig
palankin-bærer. Fyf hunen! De skumplet palankinen rundt, saa jeg hadde
endetarmen oppi halsen. Vel! Derinde var tropperne fordelt paa følgende
maate: Maharanien av Gokral-Sitarun — det var mig — laa, takket være
himlen, langt ute paa venstre fløi i skyggen av en søile, som var fuld
av utskaarne elefanthoder. Resten av palankinerne stod i en stor
halvcirkel rundt den tykkeste og mest forbløffende hun-gud jeg
nogensinde har drømt om. Hodet naadde op i det svarte mørke over os og
føtterne ståk frem i lyset av et litet baal av smeltet smør, som en
prest nøret fra en smørskaal. Saa begyndte en mand at synge og spille
paa noget bak i mørket, og en underlig sang var det. Den fik haarene
til at reise sig paa mit hode. Saa gled palankindørene tilbake, og
kvinderne vældet ut. Jeg saa hvad jeg aldrig mere skal faa se. Det var
mer vidunderlig end en sceneændring i et utstyrsstykke, for de var i
lyserødt og blaat og sølv og rødt og græsgrønt, med diamanter og
smaragder og store røde rubiner alle steder. Men det var ikke det som
gjorde dem saa skjønne. Aa gutter, de var yndigere end Guds37

engler; ja, de smaa bare føtter var finere end de hvite hænder paa en
lords lady, og mundene varsom smaa spidse rosenknopper, og øinene var
større og mørkere end paa nogen levende kvinde jeg har set. Dere kan
gjerne le, men det er sandt hvad jeg siger. Aldrig har jeg set noget
slikt, og aldrig faar jeg se det."

„Nei, naar man tænker paa at De sat og saa paa kongers hustruer og
døtre fra de fleste hoffer i Indien, saa er der smaa chanser for det,"
sa jeg; for det begyndte at dæmre for mig at Mulvaney var snublet ind i
en av de store dronningmesser i Benares.

„Aldrig, aldrig," sa han bedrøvet. „Det syn kommer ikke to ganger til
nogen. Jeg blev ganske skamfuld av at se paa. En fet prest banket paa
døren. Jeg trodde ikke han turde være saa uforskammet at forstyrre
Maharanien av Gokral-Sitarun, derfor laa jeg stille. „Hun sover, den
gamle ko," siger han til en anden. „La hende det," siger han. „Det blir
længe før hun faar en kalv."

Jeg kunde ha visst det før han sa noget, at er der noget et kvindfolk
beder om i Indien — og i England med for den saks skyld — saa er det
barn. Og det gjorde mig ganske trist over at jeg var kommet dit, jeg
som er en barnløs mand."

Han tidde en liten stund og tænkte paa sin lille søn, som var død for
mange aar siden.

„De bad, og smør-ilden blusset op, og alt blev blaat i røkelsedampen,
og kvinderne saa ut som blinkende flammer. De tok tak om hun-gudens38

knær, de skrek og kastet sig overende, og den skrækkelige
i-liv-og-død-amen-musikken holdt paa at drive dem ganske fra
forstanden. Hellige Guds moder, hvor de skrek, og imens sat den gamle
hungud og grinte haanlig av dem alle! Drikken dampet ut av mig fort, og
jeg hadde saa mange underlige tanker at der var ikke plads til dem i
hodet — jeg tænkte paa hvordan jeg skulde komme ut, og meget tul og tov
tænkte jeg ogsaa. Kvinderne rokket frem og tilbake i lange rækker, det
klirret i diamant-belterne, og taarerne løp ut imellem fingrene paa
dem, og lysene brændte ned, og det blev mørkere. Saa kom der et blink
fra taket akkurat som et lyn, og dermed fik jeg se indsiden av
palankinen, og ved enden, der hvor min fot var, stod jeg selv
lyslevende tegnet op i foret. Det var denne mand her."

Han famlet om blandt folderne i sin lyserøde kappe, ståk armen ind i en
av dem og slynget ind i lyset en broderet, fot-lang kontrafei av den
store gud Krishna spillende paa fløite. Gudens tunge underkjæve,
stirrende øie og blaasorte moustache hadde en fjern likhet med
Mulvaney.

„Blinket var borte i et glimt, men jeg fik hele planen mens det stod
paa. Jeg tror jeg ogsaa var gal. Jeg trak slaaerne fra og trimlet ut i
mørket bak søilen med elefanthoderne, brettet bukserne op tilknæs,
sparket støvlerne av og tok et jevnt, godt tak i alt det lyserøde for i
palankinen. Tak og pris: det flærret av som en damekjole naar du
trakker paa den paa et underofficersbal — og en39

flaske kom ut med det. Jeg samlet op flasken, og i næste nu var jeg ute
av mørket bak søilen med det lyserøde for nydelig draperet rundt mig;
musikken dundret som paukerne i regimentsor-kestret, og der var en kold
træk om mine bare ben. Ved denne haand, som gjorde det, jeg var Krishna
som blaaste paa fløite — den gud som regiments-presten snakker om. Det
maa ha været et søtt syn at se mig. Jeg visste at jeg hadde store øine,
og hvit som en kalket væg var jeg i ansigtet, saa jeg maa nu i det
mindste ha set ut som et spøkelse. Men de tok mig for den levende gud.
Musikken stoppet, og kvinderne laa stumme som stokker, og jeg krøket
benene sammen som en hyrde paa en gammeldags terrin, og jeg vrikket som
en aand med føtterne, slik som jeg har gjort det mange ganger paa
regiments-teatret, og saa svævet jeg paatvers over hele templet, like
op i synet paa hunguden — og blaaste paa ølflaske."

„Hvad blaaste du?" æsket Ortheris, den praktiske.

„Blaaste? Aa!" Mulvaney sprang op og agerte med gebærder og ord;
høitidelig gled han frem foran os, en noget medtat, men imponerende
gude-skikkelse i halvlyset. „Jeg sang:

„Sig nu mig

at De vil være min fru Brallaghan.

Sig ikke nei,

deilige, søte Judy Callaghan."

Jeg kjendte ikke min egen stemme, da jeg sang. Men det var næsten vondt
at se paa kvinderne.40

De søte smaa væsener la sig flatt paa jorden. Da jeg strøk forbi den
sidste, kunde jeg se hendes stakkars smaa fingre gripe i hverandre, som
om hun gjerne vilde røre mine føtter. Saa kastet jeg svalerumpen av
denne lyserøde snibelen over hodet paa hende for en større æres skyld,
og jeg danset ind i mørket paa den anden side av templet og havnet i
armene paa en stor, tyk prest. Alt det jeg forlangte, var at komme
avgaarde. Derfor grep jeg ham i den fettete strupen og lukket al snak
inde i ham. „Ut," siger jeg. „Hvilken vei, du tykke hedning?" „Aa!"
siger han. „Menneske," siger jeg. „Hvit mand, soldat-mand, menig
soldatmand. Hvor i fandens skind og ben er bakdøren?" Kvinderne i
templet laa endnu næsegrus, og en ung prest holdt armene utstrakt høit
over dem.

„Denne vei," siger min tykke ven, dukker bak en stor stute-gud og
smetter ind i en lang gang. Saa kom jeg paa at jeg nok hadde skaffet
templet ord for undere for de næste halvhundrede aar. „Ikke saa fort,"
siger jeg, og jeg rakte ut begge mine tomme hænder og blinket til ham.
Den gamle tyv smilte som en far. Jeg tok ham bak i nakken for det
tilfældes skyld at han skulde ha lyst til lumskelig at kjøre kniven i
mig, og saa gav jeg ham en liten springmarsj op og ned i korridoren et
par ganger, saa han kunde faa tid til at komme til koncepterne. „Vær
stille," siger han paa engelsk. „Se, det var der mening i," siger jeg.
„Hvad vil du gi mig for at faa bruke den straalende elegante palankin
som jeg ikke har41

tid til at ta med mig?" — „Ikke sig noget," siger han. „Det skulde bare
mangle," siger jeg. „Men du kunde gjerne gi mig til en jernbanebillet.
Jeg er langt hjemmefra, og jeg har gjort dig en tjeneste." Aa, det er
en god ting at være prest, gutter. Den gamle kællen trængte ikke om at
trække paa en bank. Som dere skal faa se senere, saa fomlet han rundt i
alle folderne paa sine klær og begyndte at dryppe ti-rupi-sedler, gamle
guld-mohurer og rupier ned i haanden paa mig, til jeg ikke kunde holde
mere."

„Du lyver," sa Ortheris. „Enten er du gal eller ogsaa har du solstik.
En indfødt kommer ikke ut med mynten, før du skjærer den ut av ham. Det
er mot naturen."

„Saa kan du finde min løgn og mit solstik under græstørven derborte,"
svarte Mulvaney uforstyrret og nikket ut over kratskogen. „Og der er et
og andet i naturen som du ikke har faret over paa dine kalvbente
pusselanker, Ortheris, min søn. Firehundrede og fireogtredive rupis
efter min regning, og et stort tykt guldhalsbaand som jeg tok fra ham
til amindelse det var vor del i den forretning."

„Og han gav dig det av sin godhet?" sa Ortheris.

„Vi var alene der i gangen. Kanske var jeg lite granne paatrængende,
men husk paa hvad jeg hadde gjort til bedste for templet og til evig
fryd

og glæde for kvinderne. Det var godt kjøp. Jeg vilde ha tat mer om jeg
hadde kunnet finde det. Jeg endevendte gamlingen tilslut; men han var
melket tør. Saa lukket han op en dør i en anden gang, og der stod jeg
tilknæs ute i Benares' elvevand, og ilde lugter det. Til og med var jeg
kommet ut paa elvekanten like der hvor de brænder sine døde, og klods
indpaa et halvsvidd lik. Dette var midt paa natten, for jeg hadde været
fire timer i templet. Der var en hel bunke baater fortøiet der, saa tok
jeg en og rodde tvers over elven. Saa kom jeg hjem over land; men jeg
gik i hi om dagen."

„Hvordan i alverden greiet De Dem?" spurte jeg.

„Hvordan kom sir Frederick Roberts fra Kabul til Kandahar? Han gik paa,
og han snakket aldrig om hvor nær han var ved at styrte. Derfor er han
blit den mand han er. Og nu —" Mulvaney gjispet forfærdelig. „Nu vil
jeg gaa og melde mig for fravær uten permission. Det blir fire uker og
tykenden av oberstens tunge i vaktstuen, hvordan man saa ser paa saken.
Men det er godt kjøp allikevel."

„Mulvaney," sa jeg stilfærdig. „Om der skulde være nogen slags
undskyldning, som obersten paa nogen maate kan ta for god, saa har jeg
en slags anelse om at De ikke faar mer end en dragelse. De nye
rekrutter er kommet, og — —."

„Ikke et ord mere. Det er undskyldninger gamlen vil ha? Det er ellers
ikke min manér, men han skal faa dem. Jeg vil si at jeg har været43

optat med visse kirkelige pengeoperationer," og dermed viftet han
avgaarde paa vei til garnisonen og hullet, mens han stemte i

„Jeg hadde skjæmt mig ut i fuld uniform

og vakten var paa vei

for at knipe stakkars mig."

Og da han blev borte i maaneskinstaaken, kunde vi høre omkvædet:

Sjung hei, kamerater, stem nu op en lystig sang.

Hør doldertrommen dundrer til triangelernes klang.

For om der udi den kampagne

ei er whisky og champagne,

skal vi stive os op, gutter, med en sang.

Dermed overgav han sig til vakten, som næsten graat av glæde, og
kameraterne gjorde stor stas av ham. Men til obersten sa han at han
hadde faat solstik og var blit liggende bevisstløs i en landsbyhytte
aldrig saa længe; og mellem latter og velvilje blev der glattet over
det hele, saa han næste dag kunde lære de nye rekrutter at „Frygte Gud,
ære dronningen, sigte bent og være renslig."

                         Da Lungtungpen blev tat

Da Lungtungpen blev tat.

Saa fyrte vi en pokkers saive, og dermed satte de paa trav. Og da vort
krudt var slut, tok vi til kolben, gut. Hei, hop! j Se op!

Naar Tommy leker sig med bajonet og kolbe.

Soldatervise.

j\/|in ven, menig Mulvaney, fortalte mig det, mens ~ han sat paa
brystvernet ved veien til Dagshai, engang vi var paa sommerfuglejagt.
Han hadde sine egne teorier om hæren, og han røkte ind kridt-piper
fortræffelig. Han sa at den unge soldat var den bedste at arbeide med,
„for barnet er saa ganske ubegripelig uskyldig."

„Nu skal De høre," sa Mulvaney og kastet sig saa lang han var i
solskinnet paa muren. „Jeg er en egte brakkespire! Hæren er mat og
drikke for mig; for jeg er blandt de faa som ikke kan forlate den.
Sytten aar har jeg staat i tjenesten nu, og hvittingen er naadd ind i
margen paa mig. Om jeg hadde kunnet la bli at ta mig en drabelig
drikketur en gang om maaneden, saa hadde jeg nu45

været løitnant — til plage for de overordnede, til latter for mine
likemænd og til forbandelse for mig selv. Slik som jeg er, er jeg menig
Mulvaney, uten lønningstillæg for god opførsel og med en nederdrægtig
tørst. Og naar jeg undtar min lille ven Bobs Bahadur, saa vet jeg
likesaa meget om hæren som de fleste andre."

Her gjorde jeg en bemerkning.

„Wolseley! Jogu sa jeg smør! Imellem Dem og mig og sommerfuglenettet
der, er han en vakle-vorren og principløs stakkars djævel, med et øie
til dronningen og hoffet og det andet paa sit eget store jeg — og altid
vil han spille Cæsar og Alexandria trillet sammen i en klump! Nei Bobs,
det er en liten fyr som der er mening i. Med Bobs og et par folk, som
bare har gjort tjeneste i tre aar, skulde jeg feie en hvilkensomhelst
hær paa jorden sammen i et haandklæ og bære den væk bakefter. Neigu om
det er spøk! Det er gutter — uøvete gutter — som ikke vet hvad en kule
er for noget — og ikke vilde bry sig om det, dersom de visste det, —
som gjør arbeidet. De blir stappet med oksestek til de formelig steiler
av god levemaate; og hvis de ikke da faar slaas, slaar de hoderne ind
paa hverandre. Det er den rene, skjære sandhet. De skulde bli sat paa
ris og vand i den varme aarstid; men der vilde bli mytteri, om man
prøvet paa det.

Bobs Bahadur o: Lord Roberts, øverstkommanderende i Indien 1885—1893.

Wolseley, øverstkommanderende over den britiske hær 1895 -1900.

Har de nogensinde hørt hvorledes menig Mul-vaney tok byen Lungtungpen?
Nei, det var det jeg tænkte. Det var løitnanten som fik æren, men det
var mig som la planen. Kort tid før jeg blev daarlig i Birma og sendt
hjem, holdt jeg og fireogtyve unggutter under en løitnant Brazenose paa
at ødelægge maverne vore, mens vi prøvet paa at fange dacoiter. Og
aldrig har jeg set slike forbaskede indfule svinepelser! Det er bare en
dahr og en Sniderrifle som skaper en dacoit. Uten dem er han en
fredelig jordbruker, og der er stor straf for at skyte ham. Vi jaget og
vi jaget, og feber fik vi — og en elefant nu og da, men ingen dacoiter.
Men med tid og leilighet huket vi en. „Far pent med ham," sa
løitnanten. Saa tok jeg ham og den birmanske tolk og min pudsestok ind
i junglen. Saa siger jeg til fyren: „Min høist fredsommelige
herremand," siger jeg, „du faar se til at slaa dig ned paa halen og
utvikle for min ven her hvor dine venner er og naar de tar imot?"
Dermed præsenterte jeg ham for pudsestokken, og han begyndte at plapre;
tolken tolket det alt imens, og jeg hjalp paa oplysningsvæsenet med min
pudsestok, naar mandens hukommelse slog feil.

Pø om pø fik jeg vite at paa den anden side elven en fem fjerdingvei
borte var der en by som var søkkende fuld av dahr'er, og buer, og
piler,

Dacoit; — naar fem eller flere indfødte slutter sig sammen til en
væbnet røverbande, kaldes de dacoiter. Dahr — lang afghansk kniv.47

og dacoiter, og elefanter, og elefantstas. „Godt," siger jeg; „saa
stænger vi kontoret."

Om kvelden gik jeg til løitnanten og fortalte hvad jeg hadde faat vite.
Jeg hadde aldrig trodd at der var noget videre ved løitnant Brazenose
før den kvelden. Han var stiv av bøker og teorier og alslags
utpyntning, som ikke var til nogen verdens nytte. „By, sa De?" siger
han. „Efter alle krigsteorier skulde vi vente paa forsterkning." — „Fy
te rakkeren!" tænker jeg; „det er bedst vi graver vor egen grav da;"
for de nærmeste tropper sat i til halsbindet i myrene bortimot Mimbu.
„Men," siger løitnanten, „siden dette er et specielt tilfælde, vil jeg
gjøre en undtagelse. La os drage til Lungtungpen inat."

Guttene blev gale av glæde, da jeg meldte av til dem; og av den ene
grund og av den anden grund saa for de gjennem junglen som hankaniner.
Omkring midnat kom vi til en elv, som jeg hadde glemt at nævne for min
officer. Jeg var i spidsen med fire av guttene, og jeg tænkte at
løitnanten kanske vilde komme med sine teorier. „Klærne av, gutter,"
siger jeg. „Av med alt indtil blanke messingen, og svøm dit hvor æren
venter!" — „Men jeg kan ikke svømme," siger to av dem. „Tænke sig til
at jeg skulde opleve at høre det av en gut med folkeskoleutdannelse!"
siger jeg. „Ta en tømmerstok, saa skal jeg og Conolly færge Dere over,
unge damer."

Vi fik fat i en gammel træstamme og støtte fra med oppakningen og
bøsserne paa den. Natten48

var stummende mørk, og just som vi var vel ombord, hører jeg løitnanten
rope bak mig. „Der er en stump bæk her, hr. løitnant," siger jeg, „men
jeg kan alt føie bund." Og det var sandt, for jeg var ikke en meter fra
land.

„En stump bæk! En stump flodmunding!" siger løitnanten. „Kil paa, du
gale irlænder! Klærne av, gutter!" Jeg hørte ham le; og guttene
begyndte at klæ av sig og rulle en træstamme ut i vandet for at lægge
oppakningen paa den. Saa klemte jeg og Conolly paa gjennem det varme
vand med vor træstamme, og de andre kom efter os.

Elven var milebred! Ortheris, som var ved baktropsstammen, hvisker at
vi var kommet ut i Themsen nedenfor Sheerness ved en feiltagelse. „Klem
paa og svøm, du smaa laban," siger jeg, „og kom ikke her med dine
skitt-vitser om Ira-waddy." — „Stille folkens!" synger løitnanten ut.
Saa svømmet vi videre i det sorte mørke med brystet mot træstammen, og
stolte paa alle helgener og den britiske armés gode lykke.

Smaat om senn fik vi fast grund under føtterne — en sandstrimmel — og
en mand. Jeg satte hælen i ryggen paa ham. Han ståk i et vræl og løp.

„Saa var det gjort," siger løitnant Brazenose. „Hvor fanden er
Lungtungpen?" Vi slåp at vente i mer end halvandet minut. Guttene flk
tak i sine rifler, og nogen prøvet at spænde bandoléret paa sig; vi
marsjerte med bajonetten opplantet naturligvis. Saa fik vi vite hvor
Lungtungpen var; for vi var rendt like paa bymuren ut mot elven i

ket, og hele byen gnistret av et røre av ringel-rangel og Sniderrifler
akkurat som en katteryg i en frostnat. De fyrte i alle retninger pa én
gang, men over hodet paa os ut i elven.

„Har dere faat tak i riflerne?" siger Braze-nose. „Faat tak i dem?"
siger Ortheris. „Saa sandt som jeg har lønning til gode, har jeg faat
tak i den elendige Mulvaneys, og den kommer at støte mig fordærvet med
det forbaskete lange løpet sit." — „Gaa paa," hyler Brazenose, og river
sabelen op av skeden. „Gaa paa, og ta byen! Og Gud være os alle
naadig!"

Saa gav guttene fra sig et eneste ødelæggende brøl og valset indover i
mørket for at famle efter byen, og de bandte og stekte som beridere i
kavalleriet, naar græsset ståk dem i de bare ben. Jeg hamret løs med
kolben paa nogen bambusgreier som lot til at være skrøpelige, og saa
kom de andre og hamret med mig, mens ringel-rangelet klirret og rasende
hyl indenfra rev ørene isønder paa os. Vi var altfor nær indunder
muren, til at de kunde gjøre os nogen skade.

Tilslut saa røk bambusgreien istykker, hvad den nu var av, og
seksogtyve av os tumlet én efter én nakne som fra mors liv ind i byen
Lungtung-pen. Saa blev der en ganske overdaadig nærkamp i en tid, men
om de tok os for en ny slags djævler eller en ny slags dacoiter, ganske
hvite og vaate som vi var, det vet jeg ikke. De løp som om vi var baade
det ene og det andet, og vi gik løs paa dem med kolbe og bajonet og
hylte av latter. Der50

var fakler i gåterne, og jeg saa lille Ortheris gni sig paa skulderen,
hvergang han fyrte med min langløpete Martini rifle; og Brazenose gik
løs paa banden med sin sabel som Diomedes med den gyldne kjæde — bare
at han ikke hadde en trevl paa kroppen. Vi kom over elefanter med
dacoiter gjemt under maven, og med det ene og med det andet hadde vi
nok at gjøre, til morgenen kom, med at ta byen Lungtungpen i
besiddelse.

Saa gjorde vi holdt og stillet op, og kvindfolkene hylte inde i husene,
og løitnant Brazenose rødmet som en rose i morgensolens straaler. Det
var den mest uanstændige parade jeg har været med paa. Femogtyve menige
og en linjeofficer paa geled, og ikke saa meget som en tanke av en
vaskefille paa nogen av dem! Otte av os hadde bandolér og patrontaske
paa; men de andre var gaat i ilden med en næve patroner og det skind
Gud hadde git dem. De var saa nakne som Venus.

„Inddeling til to!" siger løitnanten. „Enerne trær av for at klæ paa
sig, toerne patruljerer i byen til de blir avløst av de paaklædte." Men
det skal jeg si Dem! At patruljere i en by med ingenting paa, det er en
oplevelse! Jeg patruljerte i ti minutter, og dekelen snuse mig om jeg
ikke rødmet, før det var over. Kvindfolkene lo saa. Jeg har aldrig
rødmet før eller siden; men jeg rødmet over hele kadaveret dengang.
Ortheris patruljerte ikke. Han siger bare: „Brakken i Portsmouth" og
„stridt paa en søndag." Saa la han sig ned" og rullet rundt av
latter.51

Da vi alle var paaklædt, talte vi de døde — femogsytti dacoiter foruten
saarede. Vi tok fem elefanter, hundredeogsytti Sniderrifler, to
hundrede dahr'er og en haug med andet røver-verktøi. Ikke en eneste av
os var saaret — undtagen løitnanten kanske, og det var nu nærmest hans
sedelighet som var blit rystet.

Høvdingen i Lungtungpen, som overgav sig, spurte tolken: „Naar de
engelske slaas slik med kiærene av, hvad i alverden gjør de saa med
kiærene paa?" Ortheris begyndte at rulle med øinene og danse en
cake-walk og knipse med fingrene for at imponere høvdingen. Han løp
hjem, og resten av dagen tilbragte vi med at bære løitnanten rundt i
byen paa vore skuldre og leke med de smaa bir-meserbarn — fete brune
smaa djævler, saa pene som billeder.

Da jeg blev sendt hjem til Indien med dysenteri, siger jeg til
løitnanten. „Hr. løitnant," siger jeg, „De har stof i Dem til en stor
mand; men hvis De lar en gammel soldat faa lov til at snakke, saa er De
altfor glad i teorier." Han trykket min haand og siger: „En kan stelle
sig som en vil, saa er det ikke mulig at stille dig tilfreds, Mulvaney.
Du har set mig valse gjennem Lungtungpen som en rød indianer uten
krigsmaling, og endda siger du at jeg er altfor glad i teorier?" —-
„Hr. løitnant," siger jeg, for jeg var glad i gutten, „jeg skulde valse
gjennem helvede med Dem i den samme uniform, og det vilde de andre
guttene ogsaa!" Saa drog jeg nedover floden i prammen og52

gav ham min velsignelse til avsked. Maatte alle helgener styre det slik
som det skulde gaa, for han var en støvende flink og tapper officer.

For at vende tilbake til saken. Hvad jeg har sagt, det viser netop hvor
nyttig treaars-karene er. Vilde femti øvede soldater ha tat Lungtungpen
paa den maaten i mørket? Nei! De vilde vite hvor let de kunde bli
forkjølet eller faa feber. For ikke at snakke om skytingen. Tohundrede
kunde kanske ha gjort det. Men treaars-karene vet litet og tænker sig
endda mindre om; og hvor der ingen frygt er, er der heller ingen fare.
Ta dem unge, gi dem masser av mat, og ved den store lille mand Bobs's
ære, bak en god officer vilde de ikke bare gjøre kaal paa Lungtungpen
uten klær — men paa europæiske ar-mé-er! De tog Lungtungpen nakne; og
de vilde ta St. Petersburg i underbukserne! Ja, saa min sæl vilde de
det!

Her har De Deres pipe. Røk den med omhu, naar De først har latt duften
av marketenterto-bakken dø ut av den. Neitak, det er rigtig snilt av
Dem, men det tjener til ingenting at fylde min tobak med Deres
hakkelse. Marketentertobak er akkurat som hæren. Den gir en mand avsmak
paa mindre kraftige ting." Og dermed samlet Mulvaney op sit
sommerfugle-net og drog hjemover til brakken.

                        Da menig Ortheris blev gal

Da menig Ortheris blev gal.

Hvor helst jeg vilde være, naar min strupe blev tør?

Naar fienden granater og spidskuler strør?

Hvor helst jeg vilde være, naar omsider jeg dør?

Jo hør!

Det var vel nær min aller bedste ven.

Har han noget paa sin flaske, saa laaner han mig den.

Han løfter op mit hode, naar jeg døden kan fornemme

og naar det saa er over, vil han skrive til dem hjemme.

Gud sende os en rigtig trofast.ven!

Soldatervise.

|V/s ine venner Mulvaney og Ortheris var draget * avsted paa en hel
dags jagttur. Learoyd var endnu i hospitalet for at komme sig av en
feber han hadde samlet op i Birma. De sendte bud til mig og bad mig
være med dem, og de likte det virkelig ikke, da jeg hadde med øl —
næsten nok øl til at slukke tørsten hos to menige i linjen . . . og mig
selv.

„Det var ikke derfor vi bad Dem være med," sa Mulvaney muggen. „Det var
for at ha den fornøielse at være sammen med Dem."

Ortheris kom mig til hjælp med: „Jaja, han blir da ikke værre fordi om
han har drikkevarer med. Vi er da ikke hertuger. Vi er da ikke
hertuger. Vi er fankeren bare menige, din irske hidsigkrop; skaal!"54

Vi jaget hele formiddagen og skjøt to paria-hunder, fire grønne
papegøier — som sat stille -— en grib ved likbrændingstrappen, en
flygtendeslange, en myrskildpadde, og otte kraaker. Der var nok av
vildt. Saa gav vi os i lag med lunchen — „stute-kjøt og klidbrød"
kaldte Mulvaney den — nede ved elvekanten, og blaffet løs paa
krokodillerne, alt mens vi skar op maten med den ene lommekniv vi
hadde. Saa drak vi op alt øllet, kastet flaskerne i vandet og skjøt til
maals efter dem. Derefter spændte vi belterne op, strakte os i den
varme sand og røkte. Vi var altfor dovne til at drive paa med jagten.

Ortheris sukket dypt og tungt, der han laa paa maven med hodet mellem
næverne. Saa bandte han stilfærdig op imot den blaa himmel.

„Hvad er det du bander for?" sa Mulvaney, „har du ikke drukket nok?"

„Tottenham Court Road og en jeg hadde et godt øie til der. Hvad tjener
de til alle disse sol-datergreierne?"

„Ortheris, min søn," sa Mulvaney raskt, „det er mer end rimelig at du
har faat noget galt indvortes efter øllet. Jeg føler det paa samme
maa-ten selv, naar jeg blir rusten i leveren."

Ortheris fortsatte langsomt og uten at bry sig om indvendingen.

„Jeg er en Tommy — en forbasket otte annas

Tommy eller T. A. = Thomas Atkins

Otte annas = Va rupi svarer til en shilling, den menige soldats
dagløn.55

hundetyv av en Tommy med et nummer istedenfor et skikkelig navn. Hvor
meget er der med en slik som mig? Om jeg var blit hjemme, kunde jeg ha
giftet mig med hende der og hat en liten butik paa Hammersmith High —
„S. Ortheris, bundtmaker. Stopper ut dyr." Med en utstoppet ræv i
vinduet, slik som de har i Aylesbury-meie-rierne, og et litet skrin med
blaa og gule glasøine, og en liten kone til at rope „kunder, kunder!"
naar dørklokken kimet. Som det nu er,] er jeg bare en Tommy — en
forbasket, gudsforlatt øl-sluker av en Tommy — „Paa aksel — 'vær.
Retning høire. Giv — agt. Med langsom takt, fremad — marsj. Høire om —
holdt. Færdig ge—vær. Salve. I veiret læg an—giv fyr! Det blir enden
paa mig." Det var stumper av kommandoordene ved begravelser, han
citerte.

„Hold kjæft!" brølte Mulvaney. „Naar du har fyret ut i løse luften saa
ofte som jeg har gjort, over en bedre mand end du selv, da gjør du ikke
nar av de ordrer. Det er værre end at plystre dødsmarsjen i brakken. Og
du er saa mæt som en lus, og solen er kjølig, og alt er vel og bra! Jeg
skammer mig over dig. Du er ikke bedre end en hedning — du med dine
salut-komman-doer og dine glasøine. Vil ikke De stanse ham, da?"

Hvad kunde jeg gjøre? Kunde jeg fortælle Ortheris noget han ikke
visste, om hvor godt han hadde det? Jeg var hverken feltprest eller
løitnant, og Ortheris hadde ret til at snakke som han fandt for godt.56

„La ham bare klemme paa, Mulvaney," sa jeg. „Det er øllet."

„Nei, det er ikke øllet," sa Mulvaney. „Jeg vet hvad som kommer nu. Han
har tat paa vei slik nu og da, og det er ilde — meget ilde — for jeg er
glad i gutten."

Jeg syntes Mulvaney var overflødig ængstelig; men jeg visste at han tok
sig av Ortheris som en far.

„La mig snakke, la mig snakke," sa Ortheris drømmende. „Kanske du
stopper munden paa papegøien din en varm dag, naar den skriker, fordi
buret koker de stakkars smaa lyserøde tærne av ham, Mulvaney?"

„Lyserøde tær! Kommer du her og fortæller at du har lyserøde tær i dine
skitne fotkluter, din skravlebøtte av en" —- Mulvaney samlet sig til en
frygtelig fordømmelse — „lærerinde! Lyserøde tær? Hvor meget porter har
barnet drukket? Det taler over sig."

„Det er ikke porter," sa Ortheris. „Det er et bitrere øl end som saa.
Det er hjemlængsel."

„Nei, hør paa ham! Og han skal hjem med Serapis, før der er gaat fire
maaneder."

„Jeg er like sæl. Det er ett fett for mig. Hvor kan du vite om jeg ikke
er bange for at dø før jeg faar avmønstringsordren?" Han begyndte igjen
paa kommandoordene i en syngende tone.

Jeg hadde aldrig før set denne side av Orthe-ris's karakter; men det
var klart at Mulvaney hadde gjort det og tok saken høist alvorlig. Mens

laa og plapret med hodet paa armene, hvisket Mulvaney til mig:

„Han pleier altid at ta slik paa vei naar han har faat en dragelse av
de barnerumper de gjør til sersjanter nu for tiden. Det—ogsaa at gaa
ledig. Jeg kan ikke skjønne det."

„Aa, hvad gjør det? La ham mase sig igjennem det."

Ortheris begyndte at synge en parodi paa „Ladestok-korpset," fuld av
koselige hentydninger til kamp, mord og pludselig død. Han saa ut over
floden mens han sang; og hans ansigt var ganske fremmed for mig.
Mulvaney grep mig i albuen for at være sikker paa at jeg hørte paa ham.

„Hvad det gjør? Det gjør alt mulig! Det er en slags raptus som kommer
over ham. Jeg har set det. Den slipper ham ikke hele natten, og midt i
mulm og mørke vil han krabbe sig ut av køien og gaa og rote i rækken
efter sin mundering. Saa vil han komme bort til mig og si: „Jeg reiser
til Bombay. Svar for mig ved opstillingen imorgen." Saa vil jeg og han
slaas som vi før har gjort — han for at komme avsted, og jeg for at
holde paa ham -— og saa blir vi begge to notert for leven i brakken.
Jeg har smurt ham op med bandoléret, og jeg har slaat skallen ind paa
ham, og jeg har talt til ham; men det nytter ikke det mindste gran,
naar han har sin raptus. Han er saa god en gut som nogensinde har
traadt i et par sko, naar han er klar i hodet. Men jeg vet hvordan det
kommer til at gaa i brakken inat. Gud58

gi han ikke kommer til at skyte mig, naar jeg maa op for at slaa ham
ned. Det er det som er i mine tanker dag og nat."

Dette stillet saken i et mere ubehagelig lys og gav fuld forklaring paa
Mulvaneys ængstelse. Det lot som om han vilde prøve paa at lokke
Ortheris ut av anfaldet, for han ropte ned mot bredden, hvor gutten
laa:

„Hør nu her, du med de „stakkars lyserøde tær," og glasøjnene! Svømmet
du bak mig over Irrawaddy om natten som en god gut, eller gjemte du dig
under sengen som ved Ahmid Kheyl?"

Dette var baade en grov fornærmelse og en direkte løgn, og Mulvaney
mente det maatte føre til et slagsmaal. Men Ortheris lot til at være
ganske hensunket i en selvhypnose. Han svarte langsomt, uten noget tegn
paa ærgrelse, i den samme syngende tone som han hadde brukt til
salut-kommandoen: „Jeg svømmet over Irrawaddy om natten, som du vel
vet, for at ta byen Lungtungpen, naken og uræd. Og hvor jeg var ved
Ahmid Kheyl, det vet du, og fire forbaskede patanere vet det ogsaa. Men
det var der noget med, og jeg tænkte ikke paa at dø. Nu er jeg syk
efter at komme hjem — komme hjem — komme hjem! Nei, jeg er ikke nogen
mammadalt, for jeg vokste op hos min onkel, men jeg er syk av længsel
efter London; syk efter at høre larmen i London, efter at se igjen byen
og supe ind lugten av den; appelsinskal og asfalt og gas som siver ind
over Vauxhall-broen.

Patanere — den østlige del av Afghanerne.59

Jeg er syk efter banen ned til Box Hill, med kjæresten paa fanget og en
ny kridtpipe under næsen. Det, og saa lysene i Strand, hvor du kjender
hvert menneske, og hvor kosten, som tar dig i nakken, er en gammel ven
som har hat fat i dig før, da du var en liten skittunge som laa og drev
mellem Temple og de mørke bueganger. Ingen forbasket vakttjeneste,
ingen forbasket stripselsten eller khaki; og du er din egen herre, og
om søndagen kan du ta kjæresten med ut og se paa
folkebeskyt-telsesforeningen huke kadavere op av Serpentinen. Og alt
det gav jeg op for at gaa i Enkens tjeneste her paa den anden side
havet, hvor der ikke er kvindfolk og ikke er brændevin — som det er
værd at ha — og ikke er nogenting at se, eller gjøre, eller si, eller
føie, eller tænke. Vorherre bevare dig, Stanley Ortheris, men du er et
større forbasket fæ end resten av regimentet og Mulvaney tilsammen. Der
sitter Enken hjemme med guldkrone paa hodet, og her sitter jeg, Stanley
Ortheris, Enkens eiendel, et raattent KVÆG!"

Han hævet stemmen henimot slutningen av utbruddet og sluttet av med en
seksløpet anglo-indisk ed. Mulvaney sa ingenting, men saa paa mig, som
om han ventet at jeg kunde skaffe stakkars Ortheris's forstyrrede
hjerne fred.

Jeg husket at jeg engang i Rawal Pindi hadde set en mand, som var
næsten gal av drik, bli gjort

The Serpentine — langt bugtet vandløp gjennem Hvde Park.

Enken o: Dronning Viktoria.60

ædru ved at man gjorde nar av ham. Der er de regimenter som vet hvad
jeg mener. Jeg haabet at vi kanske kunde lægge en dæmper paa Ortheris
paa samme maate, skjønt han var ganske ædru. Saa sa jeg :

„Hvad nytter det at ligge der og mukke og skjælde ut enken?"

„Jeg har ikke gjort det," sa Ortheris. „Jeg har Gud hjælpe mig aldrig
sagt et ord imot hende, og jeg vilde ikke gjøre det — ikke om jeg
skulde desertere i dette øieblik."

Her aapnet sig en mulighet for mig. „Ja, det var nu i hvert fald
meningen. Hvad nytter det til at ligge og mase hen i vind og veir?
Vilde De stikke av nu med det samme, om De fik anledning til det?"

„De kan jo prøve!" sa Ortheris og reiste sig med et sæt, som om han var
blit stukket.

Mulvaney kom sig ogsaa paa benene. „Hvad er det De tænker paa?" sa han.

„At hjælpe Ortheris ned til Bombay eller Karachi, hvad han helst vil.
De kan melde av at han skiltes fra Dem før lunch og lot bøssen bli
liggende her paa flodbredden."

„Saa det skal jeg melde av — hæ?" sa Mulvaney langsomt. „La gaa. Hvis
Ortheris agter at desertere nu, og vil desertere nu, og hvis De, som
har været en ven av mig og ham, vil hjælpe ham til det, saa skal jeg,
Terence Mulvaney, gi min ed — som jeg aldrig har brutt — paa at melde
av som De siger. Men — —" Her traadte han hen til Ortheris og rystet
løpet paa fuglebøssen op i61

ansigtet paa ham — „dine næver staa dig bi, Stanley Ortheris, om jeg
nogensinde træffer paa dig igjen."

„Det gaar for det samme," sa Ortheris. „Jeg er syk av dette hundelivet.
Giv mig en chanse. Driv ikke gjøn med mig. La mig komme avsted."

„Klæ av Dem," sa jeg, „og byt med mig, saa skal jeg si Dem hvad De skal
gjøre."

Jeg haabet at dette var saa meningsløst at det vilde stanse Ortheris.
Men han hadde sparket fett-lærsstøvlerne av sig og slængt frakken
næsten før jeg hadde faat snippen av. Mulvaney grep mig i armen.

„Han har sit anfald; han er splittergal endda. Paa ære og samvittighet,
det ender med at De hjælper ham til at desertere. Det er bare fire
uker, som De siger, eller kanske otte, men tænk paa skammen — den sorte
skam for ham og mig!" Jeg hadde aldrig set Mulvaney saa oprørt før.

Men Ortheris var ganske rolig, og saa snart som han hadde byttet klær
med mig, og jeg stod der som en menig soldat, sa han kort: „Nu! Videre!
Hvad saa? Er det ærlig spil? Hvad skal jeg gjøre for at slippe ut av
dette helvede?"

Jeg sa ham at hvis han vilde vente to tre timer ved floden, skulde jeg
ride ind til byen og komme tilbake med hundrede rupis. Med de penger i
lommen skulde han gaa til den nærmeste lands-station paa banelinjen —
en tre fjerdingvei borte — og skulde der løse en førsteklasses billet
til Karachi. Da man visste at han ikke hadde penger paa sig, da han gik
paa jagt, vilde der ikke straks fra regimentet bli telegrafert til
havnebyerne, men

5 — Kipling: I dronningens k'ær.62

man vilde lete efter ham i de indfødtes landsbyer langs floden. Videre
vilde ingen tænke paa at lete efter en desertør i en førsteklasses
kupé. I Karachi skulde han kjøpe hvite klær og, om han kunde, gaa
ombord i en lastebaat.

Her avbrøt han mig. Hvis jeg hjalp ham til Karachi, skulde han ordne
resten. Saa gav jeg ham besked om at vente hvor han var, indtil det var
saa mørkt at jeg kunde ride ind til byen, uten at man la merke til hvad
jeg hadde paa mig. Nu har Gud i sin visdom gjort hjertet paa den
britiske soldat, som ofte er en uforbederlig slubbert, saa bløtt som
hjertet paa et litet barn, for at han skal tro paa sine officerer og
følge dem gjennem tykt og tyndt. Han kommer ikke saa let til at tro paa
en civilist, men naar han gjør det, tror han fuldt og fast og som en
hund. Jeg hadde med mellemrum den ære at nyde menig Ortheris's venskap
i mere end tre aar, og i alt hvad vi hadde med hverandre at gjøre,
handlet vi som mand mot mand. Følgelig holdt han det for den rene
sandhet, og ikke for mundsveir, alt hvad jeg hadde sagt.

Mulvaney og jeg lot ham bli tilbake i det høie græs nær flodbredden og
gik vor vei — ogsaa gjennem det høie græs — hen til min hest. Skjorten
skrapet mig fælt.

Vi ventet næsten to timer paa at skumringen skulde komme og gjøre det
mulig for mig at komme bort. Vi talte hviskende sammen om Ortheris og
anstrengte vore ører for at fange nogen lyd fra det sted hvor vi hadde
latt ham63

sitte. Men vi hørte ikke andet end vindsuset i fjærgræsset.

„Jeg har slaat skallen ind paa ham," sa Mulvaney alvorlig, „gang efter
gang. Jeg har næsten slaat ham ihjel med bandoléret, og endda kan jeg
ikke faa disse anfaldene slaat ut av den bløte skolten hans. Nei! Og
han er ikke bløt. For han er fornuftig og rimelig anlagt. Hvad er det?
Er det den levemaate som han ikke har, eller den opdragelse han aldrig
har faat? De, som tror De vet saa meget, kan De svare paa det?"

Men jeg fandt ikke noget svar. Jeg studerte paa hvor længe Ortheris
vilde holde ut nede paa flodbredden, og om jeg vilde bli nødt til at
hjælpe ham med at desertere, som jeg hadde git ham mit ord paa.

Netop som skumringen faldt paa, og jeg begyndte at sadle hesten min,
tung om hjertet, hørte vi vilde skrik fra floden.

Djævlene var faret ut av menig Stanley Ortheris No. 22639 kompani B.
Ensomheten, skumringen og ventingen hadde drevet dem ut av ham slik som
jeg hadde haabet. Vi drog avsted i fuldt firsprang og kom over ham, der
han flakket vildt omkring inde i græsset og hadde kastet trøien av sig
— min trøie. Han ropte paa os som et galt menneske.

Da vi naadde ham, dryppet han av sved og skalv som en vetskræmt hest.
Vi hadde stor møie med at faa talt ham tilrette. Han klaget over at han
var civilt antrukket, og vilde slite mine klær av kroppen paa sig. Jeg
kommanderte ham til at klæ ordentlig av sig, og vi byttet om for anden
gang saa fort som mulig.64

Hans egen klorende skjorte og knirkende støvler syntes at bringe ham
til sig selv. Han la hænderne for øinene og sa:

„Hvad var det? Jeg er ikke gal, og ikke har jeg solstik, og her har jeg
ligget og gaat og sagt og ligget og gaat og gjort . . . Hvad har jeg
ligget og gjort?"

„Hvad du har gjort?" sa Mulvaney. „Du har skjæmt dig ut — skjønt det
spiller ingen rolle. Du har skjæmt B-kompaniet ut, og hvad der er det
værste av det hele, du har skjæmt mig ut. Mig, som har lært dig at staa
paa benene som en mand — da du var en skitten liten, krokrygget liten,
klynkende liten rekrut. Slik som du er nu, Stanley Ortheris!"

Ortheris sa ingenting en stund. Saa spændte han av sig bandoléret — det
var tungt av emblemer fra et halvt snes regimenter, som hans eget hadde
kampert med, og rakte det til Mulvaney.

„Jeg er altfor liten til at smøre dig op, Mulvaney," sa han; „og du har
banket mig før; men du kan ta og slaa mig tversover med dette her, om
du har lyst."

Mulvaney vendte sig mot mig.

„La mig snakke med ham," sa Mulvaney.

Jeg gik min vei, og paa turen hjemover tænkte jeg en hel del, paa
Ortheris i særdeleshet, og min ven menig Thomas Atkins, som jeg er glad
i, i almindelighet.

Men jeg kunde ikke komme til nogetsomhelst slags resultat.

                                Svarteper

Svarteper.

Tim O'Hara laa paa likstraa, og alt folk var optat med ham. Nede fra
St. Patrick-smuget kom de alle for at se ham.

Tim O'Haras Likstue.

I I er er en forfatter som heter Robert Louis * Stevenson, som lager
det nydeligste rnosaik-arbeide i sort og hvitt og meisler det ut med
haar-fin nøiagtighet. Han har skrevet en fortælling om en
selvmorderklub, hvor mænd spillet hasard med livet som indsats, fordi
andre fornøjelser ikke længer bet paa dem. Min ven, menig Mulvaney,
kjender ikke noget til hr. Stevenson, men han ydet engang sin private
assistance ved et møte i en klub av omtrent den art som hr. Stevenson
har beskrevet, og hans ord staar til troende.

Som de tre musketerer deler sine penger, sin tobak og sin brændevin,
som de staar hverandre bi i brakke og i leir, og som de sammen glæder
sig over den enes glæder, saa deler de ogsaa sine sorger. Naar
Ortheris's ustyrlige tunge har bragt ham i hullet for en tid, eller

løpt amok blandt sin oppakning og sine vaaben, eller Mulvaney er bukket
under for sterke vande, og under deres paavirkning er gaat irette med
sin kompanichef, kan man læse ulykken i ansigtet paa de to som er urørt
av den, og resten av regimentet vet at det ikke er trygt at komme med
bemerkninger eller slaa nogen vitser. I regelen holder de tre sig i
skindet og undgaar lovens arm og overlater gale streker til det unge
blod som endnu ikke har raset ut; men der gives tilfælde. ..

For eksempel: Ortheris sat paa vindebroen til hovedporten paa fort
Amara med hænderne i lommen og snadden i munden endevendt. Learoyd laa
saa lang han var paa glacis-græsvolden og sparket op i luften med
hælene, og jeg kom rundt hjørnet og spurte efter Mulvaney.

Ortheris spyttet ned i fæstningsgraven og rystet paa hodet: „Der er
ingen hjælp i at træffe ham nu," sa Ortheris, „han er en fankens kamel.
Hør!"

Paa verandafliserne likeoverfor arrestlokalet, som er like ved
vaktstuen, hørte jeg avmaalte trin, som jeg kunde ha kjendt igjen i en
hær paa marsj. Der var tyve skridt crescendo, en pause, og saa tyve
diminuendo.

„Det er ham," sa Ortheris; „du store Gud, det er ham! Altsammen for en
fankens knap som en kunde speile sig i, og saa et par ord som en
fankens erkeengel ikke vilde ha tat ilde op."

Amok — malayisk betegnelse for anfald av utilregnelig raseri.67

Mulvaney hadde stroppemarsj, det vil si han maatte saa og saa længe
marsjere op og ned med oppakning, bøsse, bajonet, ammunition, tornister
og kappe. Og grunden — han hadde møtt upudset til mønstring! Jeg var
like ved at falde ned i fæstningsgraven av overraskelse og vrede, for
Mulvaney tar sig saa godt ut som noget menneske der har baaret en
uniform, og det vilde før falde ham ind at stille i underbukserne end
at møte op i malproper uniform.

„Hvad var det for en sersjant som skrev ham op?" spurte jeg.

„Mullins naturligvis," sa Ortheris. „Der var ingen anden i hæren som
vilde være saa sjofel mot Mulvaney. Men Mullins er ingen mand. Han er
en skitten liten griseklorer, er han."

„Hvad sa Mulvaney? Han er ikke den mand, som vilde ta sligt rolig."

„Sa? Det hadde været bedre for ham om han hadde holdt kjæft. Du maane,
hvor vi lo! „Sersjant," siger han. „De siger jeg er skitten. La gaa,"
siger han; „men naar Deres kone lar Dem pudse næsen paa egen haand,
faar De kanske vite hvad skit er. De har faat en daarlig opdragelse,
sersjant," siger han, og saa brast det for os. Men efter mønstringen
maatte han ind til obersten, og Mullins stod i vaktstuen og svor, til
han var blaa i ansigtet at Mulvaney hadde kaldt ham et svin, og Gud vet
hvad. De kjender Mullins. Han kommer til at faa sig en over nakken en
vakker dag. Han er en altfor fankens stor løgner til at dø68

sottedød. „Tre timer med fuld oppakning," siger obersten, „ikke for at
ha møtt skitten til parade, men for at ha sagt noget til Mullins,
skjønt jeg ikke tror," siger han, „at De har sagt hvad han har sagt De
har sagt." Og Mulvaney traadte av uten at si en stavelse. De vet han
aldrig taler til obersten; han er bange for at komme endnu værre fra
det."

Mullins, en overmaade ung og overmaade nygift sersjant, hvis væsen dels
var præget av medfødt ondskap og dels av halvfordøjet folkeskolelærdom,
kom over broen og spurte bisk hvad Ortheris bestilte.

»Jeg?" sa Ortheris. „Aa, jeg sitter og venter paa min
løitnantsutnævnelse. De har vel ikke truffet den paa veien?"

Mullins blev purpurrød og gik videre. Det klukket mildt oppe fra volden
hvor Learoyd laa.

„Han venter at bli gjort til løitnant en vakker dag," forklarte
Ortheris; „Gud hjælpe de officerer som skal dele brød og salt med ham.
Hvor mange er klokken? Fire! Mulvaney slipper ut om et kvarter. De
skulde ikke ha lyst til at kjøpe en hund, hvad? En hvalp De kunde stole
paa — falden efter en rampur-hund og oberstens mynde."

„Ortheris," svarte jeg strengt, for jeg visste hvad han tænkte paa;
„dersom De tror at--"

„Jeg tænker slet ikke paa at slaa Dem for penger," sa Ortheris; „De
skulde ha faat hunden for billig kjøp, men — men — jeg vet at Mulvaney
trænger noget at styrke sig paa, naar han69

skal gaa det av sig, og jeg eier ikke en øre, og han ikke heller. Jeg
vilde helst sælge Dem hunden, jeg vilde virkelig det."

Der faldt en skygge paa vindebroen, og Ortheris begyndte at stige op i
luften, løftet efter kraven av en uhyre haand.

„Ikke nogen frækhet," sa Learoyd og holdt londoneren ut over
fæstningsgraven. „Ikke nogen frækhet, Ortheris, min søn. Jeg har
halvanden, rupi selv." Han viste frem to pengestykker og satte Ortheris
ned paa rækverket paa broen.

„Det er udmerket," sa jeg; „hvor gaar dere hen?"

„Vi bare skal gaa det av ham, naar han slipper ut, et par fjerdingsvei
eller mere," sa Ortheris.

Fottrinene derinde stanset. Jeg hørte den dumpe klang av et tornister
som kastes paa en seng, fulgt av vaabenklirren. Ti minutter senere
traadte Mulvaney frem i solskinnet paa vindebroen. Han var ulastelig
antrukket, presset læberne sammen og var mørk som et tordenveir i
ansigtet. Learoyd og Ortheris sprang frem paa begge sider av ham og
lænet sig ind imot ham, som hester læner sig til vognstangen. Et
øieblik efter var de forsvundet nedigjennem hulveien til garnisonsbyen,
og jeg var alene tilbake. Mulvaney hadde ikke nedladt sig til at
gjenkjende mig; hvorav jeg sluttet at han maatte ta sig meget nær av
det som var hændt.

Jeg kløv op paa en af bastionerne og saa efter de tre musketerer, som
blev mindre og mindre bortover sletten. De gik saa fort som føtterne

bære dem, og med sænket hode. De marsjerte en lang omvei utenom
eksercerpladsen, streifet kavallerileiren og blev borte i det skogholt
som kranser lavlandet nede ved elven.

jeg fulgte langsomt efter og fik øie paa dem nede ved flodbredden — de
var støvete og svette, men marsjerte med de samme lange, taktfaste
skridt. De kraset igjennem skogplantningen, satte kurs for pontonbroen
og slog sig snart ned i forstavnen paa en av pontonerne. Jeg red
forsigtig fremover, indtil jeg saa tre smaa søiler av hvit tobaksrøk
stige op og bli borte i den klare aftenluft, og visste at freden hadde
sænket sig. Da jeg naadde brohodet, vinket de mig velkommen efter.

„Bind hesten der," ropte Ortheris, „og kom hit, saa seiler vi alle hjem
i denne fankens baaten."

Fra brohodet er det bare et par skridt til skog-mesterens bungalow.
Hans tjener var der og lovet at faa en mand til at passe hesten for
mig. Var der noget andet sahiben vilde? — en pjolter, eller øl? Der
ligger seks flasker øl igjen efter Ritchie sahib, men siden sahiben var
en ven av Ritchie sahib, og han, tjeneren, var en fattig mand —

Jeg gav ham mine ordrer i stilhet og vendte tilbake til broen. Mulvaney
hadde tat av sig støvlerne og sat og skvapset med tærne i vandet,
Learoyd laa paa ryggen paa pontonen og Ortheris lot som om han rodde
med en stor bambusbusk.

„Jeg er en gammel nar," sa Mulvaney eftertænksomt, „som slæper dere to
ut her, fordi jeg var fra mig og surmulte som en unge. Jeg, som71

stod i hæren, dengang Mullins — fanden koke ham — laa og brølte paa et
sengeteppe til fem shillings uken, som ikke blev betalt! Gutter, jeg
har halt dere avgaarde næsten en hel mil bare for min syndefuldhets
skyld. Fyf!"

„Hvad gjør det, saalænge en har det godt," sa Ortheris og rodde videre
med bambusstokken. „Like godt her som andre steder."

Learoyd holdt i veiret et rupi- og et halv-rupi-stykke og rystet
sørgmodig paa hodet. „En mil fra marketenteriet, og det bare for
Mulvaneys forbaskede stolthet."

„Jeg vet det," sa Mulvaney angerfuldt. „Hvorfor gaar dere med mig? Og
allikevel vilde jeg ta mig saa inderlig nær av at dere ikke gik med —
naarsomhelst — endda jeg er gammel nok til at vite bedre. Men jeg vil
gjøre bod. Jeg vil ta mig en slurk vand."

Ortheris satte i et skingrende vræl. Hushovmesteren i skog-bungalowen
stod like ved ræk-verket med en kurv, litt usikker om hvordan han
skulde klavre ned paa pontonen.

„Jeg kunde ha visst at De vilde skaffe os noget at drikke i en fankens
ørken," sa Ortheris anerkjendende til mig. Saa til manden med kurven:
„Forsigtig med flaskerne der! De er værd sin vegt i guld. Jack, dit
langarmete bæst, op med dig og løft dem ned."

Learoyd hadde kurven nede paa pontonen i et øieblik, og de tre
musketerer samlet sig om den med tørre læber. De drak min skaal paa god

gammeldags maner, hvorefter tobakken smakte mere liflig end nogensinde.
De absorberte alt øllet og leiret sig i maleriske stillinger for at
beundre den synkende sol — ingen sa noget en tid lang.

Mulvaneys hode sank ned paa brystet, og vi trodde han var sovnet.

„Hvorfor i alverden gik dere saa langt?" hvisket jeg til Ortheris.

„For at marsjere det av ham, naturligvis. Naar han er blit straffet,
marsjerer vi altid av med ham. Det gaar ikke an at snakke til ham da —
ikke at la ham være alene heller. Sa drar vi avgaarde med ham, til det
gir sig."

Mulvaney løftet hodet og stirret like ind i solnedgangen. „Jeg hadde
min bøsse," sa han drømmende, „og jeg hadde min bajonet, og Mullins kom
rundt hjørnet og gapte op i fjæset paa mig og flirte haanlig. „Du kan
ikke pudse næsen selv," siger han. Nu vet jeg ikke rigtig hvordan
Mullins kan ha følt det, men du hellige Guds moder, han var sin død
nærmere i det øieblik end jeg nogensinde har været min — og det er
mindre end en haarsbredd."

„Ja," sa Ortheris rolig; „du vilde ta dig ut med alle knapperne
sprættet av, naar musikken foran dig spillet dødsmarsjen. Baade jeg og
Jack staar i første geled, naar regimentet staar i hulkarré. Fankens
fin vilde du se ut, naar du skulde hænges. „Herren gav, Herren tok —
klar med faldlemmen der—-Herrens navn være lovet." Han rallet
betydningsfuldt og vidunderlig.73

„Mullins! Hvem er Mullins?" sa Learoyd langsomt. „Jeg skulde ta et helt
kompani Mullin-ser med én haand. Naa du Mulvaney, vær nu ikke dum."

„Du blev ikke straffet for det du ikke hadde gjort, og haanet bakefter.
Det var for mindre end det at Tyrone-regimentet vilde ha sendt O'Hara
til helvede, istedenfor at la ham gaa naar han selv vilde, dengang
Rafferty skjøt ham," svarte Mulvaney.

„Og hvem hindret Tyrone'erne fra at gjøre det?" spurte jeg.

„Det gamle fæ, som ærgrer sig over at han ikke ståk svinet Mullins."
Hodet sank ned igjen. Da han løftet det, skalv han og la hænderne paa
sine to kameraters skuldre.

„Dere har gaat djævelen ut av mig, gutter," sa han.

Ortheris banket den glødende askeklump ut av pipen paa Mulvaneys
haarete haandbak. „De siger at helvede er hetere end det," sa han, da
Mulvaney bandte høit. „Ta det som en advarsel. Se derbort!" han pekte
tvers over floden mot nogen tempelruiner. — „Jeg og du og han" — han
gjorde et kast med hodet i retning av mig — „var der en dag, da jeg
stelte mig som et fankens fæ. Du og han stanset mig i farten — og jeg
vilde bare til at desertere, men du steller dig som et endnu værre
fankens fæ nu."

„Bry dig aldrig om ham, Mulvaney," sa jeg. „Det varer nok en tid før

hænge, og De tænker ikke at aspirere til det heller. La os høre om
Tyroneregimentet og O'Hara. Raf-ferty skjøt ham fordi han syslet med
hans kone. Hvad hændte før det?"

„Der er ingen saa gal som et gammelt fæ. De vet De kan faa mig til hvad
som helst, naar jeg er kommet igang med at snakke. Sa jeg at jeg gjerne
skulde skjære leveren ut av Mullins? Jeg avviser sigtelsen av frygt for
at Ortheris der vilde melde mig •— naa, saa du vilde vippe mig ut i
elven du? Sit stille, smaaen. — Men hvordan det nu er eller ikke:
Mullins er ikke værd en ekstra parade, og jeg vil behandle ham med
knusende foragt. Tyroneregimentet og O'Hara! O'Hara og
Tyroneregimentet! Aark jaja! Gamle dage falder ikke saa let i munden,
men de er der altid — inde i hodet."

Saa fulgte en lang pause.

„O'Hara var en satan. Skjønt jeg reddet ham fra at bli dræpt dengang
for regimentets æres skyld, saa siger jeg det nu. Han var en satan, en
lang, fræk, sorthaaret satan."

„Hvordan da?" spurte Ortheris.

„Kvindfolk."

„Da vet jeg en til."

„Altid inden rimelige grænser, hvis det er mig du mener, din elendige,
indskrumpne spinkling. Jeg har været ung, og hvorfor skulde jeg ikke ta
hvad jeg kunde faa? Men brukte jeg nogensinde, da jeg var korporal, min
rang — jeg stod bare paa første trin av stigen, og nu staar jeg
nedenfor,75

ved egen skyld og til egen sorg -— til at drive paa med nederdrægtige
lurendreierkunster. La jeg en mand for had, dengang jeg var korporal,
og gjorde livet til et helvede for ham fra dag til dag? Drev jeg paa at
lyve som O'Hara løi, indtil rekrutterne i regimentet var hvite av
rædsel for Guds dom, at den skulde slaa dem alle ned, som den dræpte
Ananias og Safira? Nei, jeg gjorde ikke. Jeg har syndet, og jeg har
skriftet, og pater Victor vet det værste om mig. O'Hara blev slaat ned
før han kunde tale, paa Raffertys dørtrin, og ingen vet det værste om
ham. Men saa meget vet jeg:

Tyroneregimentet fik sine rekrutter paa mangeslags vis i gamle dage. En
drift fra Connemara

— en drift fra Portsmouth — en drift fra Kerry, og det var en forbasket
lei bande, herfra og derfra og allesteds fra — men størsteparten var
irlændere

— svarte irlændere. Nu er det slik at irlænder og irlænder er to ting.
De gode blandt dem er gode som de bedste; men de daarlige er værre end
de værste. Det har sig slik: De hænger sammen som erteris, og ingen vet
hvad de har fore, før én av dem melder dem og banden blir sprængt. Men
saa begynder det paa samme maaten dagen efter; de møtes i hjørner og
kroker og sverger blodige eder og stikker ned en mand bakfra og løper
sin vei, og saa venter de og ser om der blit lovet ut en pengesum for
den som kan angi morderen — for at se om det er umaken værd. Slik er de
svarte irlændere, og det er dem som bringer Irland76

i vanry, og dem vilde jeg helst slaa ihjel — som jeg næsten gjorde det
med én engang.

Men som sagt: Jeg laa paa stue med tolv av jordens værste ukrudt — det
var før jeg var gift — folk som var sanket op av rendestenen — lumpne
slubberter, som hverken vilde le eller snakke eller drikke sig fulde,
som bra folk skal. De prøvet et par av sine rævestreker med mig, men
jeg slog en kridtstrek rundt sengen, og den som satte sin fot over
streken, vandret paa hospitalet for de første par dage.

O'Hara hadde lagt stuen for had — han var min fanejunker dengang — og
vi kunde aldrig gjøre ham tillags. Jeg var yngre end jeg er nu, og det
som faldt i min lod av dragelser og straffe-eksercis, det tok jeg og
bet læberne sammen. Men det var ikke saa med de andre, og jeg vet ikke
hvad grunden er, om ikke den, at somme folk er født lumpne og gaar til
snigmord, hvor et næveslag er mer end nok. Da der var gaat en tid, slog
de om i sin tone likeoverfor mig og blev liddelig venlige; og alle i
kor bandte de O'Hara.

„Jajaja," siger jeg, „O'Hara er en satan, og jeg er ikke den mand som
vil negte det; men er han den eneste mand i verden? La ham seile sin
egen sjø. Han blir nok engang træt av at finde at vi pakker som svin,
og griser til uniformen."

„Vi vil ikke la ham seile sin egen sjø," siger de.

„Saa gjør hvad dere vil," siger jeg; „men han gir dere fanden med fett
paa."77

„Hvordan er det han driver paa med Slimmys kone?" siger en anden.

„Hun er fælleseie for hele regimentet," siger jeg. „Hvad er det som har
gjort dig saa prippen paa det med én gang?"

„Har han ikke lagt os alle her for had? Kan vi gjøre nogenting uten at
han drar os for det?" siger en anden.

„Det er sandt," siger jeg.

„Vil du ikke hjælpe os med at gjøre noget?" siger en anden, „en stor og
kjæk kar som du?"

„Jeg skal kløve skallen paa ham, hvis han lægger haand paa mig," siger
jeg. „Jeg siger at han lyver, om han kalder mig for skitten, og jeg
skulde ikke ha noget imot at dukke ham i artilleritrau-gene, om det
ikke var at jeg gjerne vilde bli korporal."

„Er det alt du vil gjøre?" siger en anden. „Har du set slik en aarelatt
kalv?"

„Ja kanske jeg er aarelatt" siger jeg, trær tilbake til sengen og slaar
min kridtstrek rundt den. „Men det vet dere, at den som gaar over
streken her, han blir værre aarelatt end jeg er. Jeg tar ikke imot
skjeldsord av nogen," siger jeg. „Og det kan dere huse paa at ikke vil
jeg ha noget at gjøre med dere, hvad dere saa pønser paa, og ikke vil
jeg løfte haand imot en overordnet. Er der nogen som vil noget?" siger
jeg.

Men ingen av dem rørte sig, endda jeg gav dem god tid; men de stod og
knurret og mukket sammen borte i den ene ende av stuen. Jeg tok luen

6 — Kipling: I dronningens klær.

paa og gik bort til marketenteriet, og jeg hadde ikke smaa tanker om
mig selv; men derborte blev jeg saa usedelig fuld i benene, endda jeg
var ganske klar i hodet.

„Houligan", siger jeg til en fyr i E-kompaniet, som paa sæt og vis var
en ven av mig; „jeg er litt daarlig søndenfor bandoléret. La mig laane
din skulder til støtte for min formation, og marsjer mig tvers over
pladsen ind i det høie græs. Der vil jeg sove den av," siger jeg; og
Houligan — han er død nu, men han var god saalænge han varte — han gik
med mig, og tok tak i mig naar jeg slingret, indtil vi kom ind i det
høie græs, og da rullet himmel og jord i ett under mig. Jeg satte
kursen ind i det høieste græs, og der sov jeg rusen ut med let
samvittighet. Jeg hadde ingen trang til at bli notert for ofte; for der
hadde ikke været den mindste tøddel at si paa mig i et halvt aar.

Da jeg vaagnet, var drikken dunstet av mig, og jeg følte mig som om en
hunkat hadde kislet inde i munden paa mig. Jeg hadde ikke lært at bære
en rus med hygge i de dage. Og jeg er ikke stort bedre endda. „Jeg vil
faa Houligan til at helde en bøtte vand over hodet paa mig," tænker
jeg; og jeg vilde til at reise mig. Men jeg hører nogen si: „Mulvaney
kan ta skylden; han er en selvgod, ukameratslig kjøter."

„Aahaa," siger jeg, og det runget inde i hodet paa mig, akkurat som
gongonen i vaktstuen; „hvad er det nævnte unge mand skal ta skylden for

hensyn til Tim Vulmea?" For det var Tim Vul-mea som talte.

Jeg veltet mig om paa maven og kravlet frem gjennem græsset en liten
stump ad gangen mot det sted talen kom fra. Der sat mine tolv
stuekame-rater paa en liten bar flek. Det tørre græs viftet over
hoderne paa dem, og der var snigmord i deres syndige hjerter. Jeg skjøv
nogen straa tilside for at faa klar utsigt.

„Hvad er det?" siger en av dem og springer op.

„En hund," siger Vulmea. „Jo, du er den rette kar til dette stykke
arbeide! Som sagt, Mulvaney skal faa skylden — om vi kommer i knipe."

„Det er haardt at sverge livet av en mand," siger en av de yngste.

„Tak for det," tænker jeg. „Men hvad djævelen er det de ædle herrer
brygger sammen mot mig?"

„Det er saa let som at tømme sin halve øl," siger Vulmea. „Saadan
henimot syvtiden tar 0'Hara sig en tur for at hilse paa Slimmys kone,
det svin! En av os holder utkik og siger til, og saa lager vi et
helvedes spektakel — ler og larmer og kaster støvler paa hverandre. Saa
kommer 0'Hara bort for at gi os ordre til at holde os iro, saa meget
mere som lampen kommer til at bli veltet under levenet. Han vil
marsjere den like vei op til døren for enden av stuen, der utenfor
hænger en lampe paa verandaen, saa han kommer til at staa godt i lyset.
Han vil ikke kunne se ind i mørket. En av os vil gi fyr, og det blir
paa nært hold, og skam faa den som skyter bom. Det blir Mulva-80

neys rifle vi bruker; den hænger øverst paa geværstativet — og det er
umulig at ta feil av den langløpete, skjeløiete muskedonneren selv i
mørke."

Det var av pure misundelse at skurken brukte sig paa min gamle bøsse —
det var jeg sikker paa, og det gjorde mig sintere end alt det andet.

Men Vulmea driver paa: „O'Hara deiser, og naar saa lyset er tændt
igjen, ligger en fem seks av os over Mulvaney og roper drap og mord.
Mulvaneys seng er like ved døren, og den rykende bøsse ligger under
ham, naar vi har slaat ham overende. Vi vet, og hele regimentet vet, at
Mulvaney har brukt mere kjæft paa O'Hara end nogen av os. Kan der saa
være noget at tvile paa for krigsretten? Vilde tolv ærlige gutter
sverge livet av en søt og elskelig, stilfærdig fyr som Mulvaney — han
med sin kridtstrek rundt sengen og sine trusler om at slaa os ihjel,
dersom vi kom over streken, som vi alle sandfærdig kan bevidne."

„Du barmhjertige Guds moder!" tænker jeg til mig selv. „Slik er det at
ha et ustyrlig sind og næver en kan bruke! De lumske kjøtere!"

Svetten randt i store draaber ned over ansigtet paa mig, for jeg var
inde i bakrusen og hadde ikke forstandens fulde bruk. Jeg laa stille og
hørte dem egge hverandre op til at sverge mig avdage ved at fortælle
historier om hvergang jeg hadde smurt op en av dem. Og der var, dekelen
snuse mig, faa av dem som ikke hadde nydt den ære. Men det var bare i
ærlig slagsmaal, for aldrig hadde jeg klemt til, før de hadde utæsket
mig til det.81

„Ja, det er vel og bra," siger en av dem; „men hvem skal løsne
skuddet?"

„Hvad gjør det?" siger Vulmea. „Det blir Mulvaney som skyter ham — for
krigsretten."

„Det blir saa," siger manden, „men hvem skal ha fingeren paa hanen —
inde i siueri?"

„Hvem som skal det?" siger Vulmea og ser sig om i kredsen; men ikke én
av dem svarte. De begyndte at kjekle, indtil Kiss, som altid drev med
at spille knak, siger: „La os prøve kortene!" Dermed knappet han op
trøien og halte frem en fettet kortstok, og de gik med paa det
allesammen.

„Gi," siger Vulmea med en svær, rullende ed, „og Shielyghs sorte
forbandelse slaa den mand som ikke vil gjøre sin pligt, som kortene
siger. Amen!"

„Svarteper skal avgjøre det," siger Kiss og gir rundt. — Ja det skulde
jeg ha sagt at svarteper er spar ess, som fra umindelige tider har
været nær knyttet til slag, mord og voldsom død.

Kiss gav kort rundt én gang; men der var ingen svarteper, og mændene
var hvite i ansigtet av de tanker som arbeidet i dem. Kiss gav kort
rundt to ganger, og der faldt et graat skjær over kinderne paa dem. Tre
ganger gir Kiss, og de var ganske blaa. „Har du mistet ham?" siger
Vulmea, og stryker svetten av panden. „La os bli færdig med dette her?"
„Jeg gjør hvad jeg kan," siger Kiss og kaster et kort til ham; og det
faldt i fanget paa ham med forsiden op — svarteper!

Saa kaglet og lo de alle. „Alle gode ganger82

er tre," siger en av dem, „du slåp billig fra det." Men jeg kunde se at
de alle trak sig litt væk fra Vulmea og lot ham sitte alene og fingre
med kortet. Vulmea siger ikke en stavelse en tid lang, men slikket sig
om læberne som en kat. Saa løftet han hodet og lot de andre sverge alle
kjendte og ukjendte eder paa at de skulde staa last og brast med ham,
ikke bare paa stuen, men for krigsretten, som skulde dømme mig! Han tok
ut fem av de sterkeste, som skulde holde mig nede i sengen naar skuddet
blev fyret, og han tok ut en anden, som skulde slukke lyset, og endnu
en som skulde lade bøssen min. Han vilde ikke gjøre det selv; og det
var underlig, for det var bare en liten ting.

Saa svor de engang til at de ikke vilde for-raade hverandre, og krøp ut
av græsset til hver sin kant to og to. Og det var en himlens naade at
de ikke kom over mig. Jeg var syk av frygt helt ned til bunden av
mavesækken — syk, syk, syk! Da de alle var borte, gik jeg tilbake til
marketenteriet for at faa en flaske, saameget at jeg kunde tænke.
Vulmea var der, og han drak tæt og var ganske ubegripelig høflig mot
mig. „Hvad skal jeg gjøre? Hvad skal jeg gjøre?" tænker jeg til mig
selv, da Vulmea gik sin vei.

Litt efter kommer depotsersjanten ind og skjel-der og smelder og er
ikke fornøiet med nogen; for Martini Henry-geværet var nyt for
regimentet i de dage, og vi pleiet at bringe mekanismen i ulag. Det
varte lange tider før jeg kunde vænne mig av med at prøve paa at trække
slutstykket83

tilbake og dreie bøssen om naar jeg hadde skutt —- akkurat som om hun
var en Snider.

„Hvad er det for slags skræddersvende de gir mig at arbeide med?" siger
depotsersjanten. „Her har Hogan faat slaat næsen sin saa flat som en
pandekake og maa ligge overende i en uke, og hvert kompani sender
tilbake vaaben som er slaat i stumper og stykker."

„Hvad er der iveien med Hogan, hr. sersjant?" siger jeg.

„Iveien!" siger depotsersjanten. „Jeg viste ham saa ømt, som om jeg
hadde været hans mor, hvordan man skal ta en Martini Henry fra
hverandre, og det gjorde han noksaa greit og pent. Jeg gav ham besked
om at sætte den sammen igjen og skyte et skud med løst for at han kunde
se hvorledes krudtslammet blev hængende igjen i løpet. Det gjorde han,
men han glemte at sætte fast bolten som holder paa slutstykket, og da
han fyrte, fløi slutstykket tilbake og rammet ham. Det var godt for ham
at det bare var løst krudt — en skarp patron vilde ha slaat øiet ut paa
ham."

Jeg saa saa opvakt ut som et skollet sauehode. „Hvordan det, sersjant?"
siger jeg.

„Her skal De se, klodrian; og gjør ikke De det samme." Dermed viste han
mig en laasmeka-nisme som var gjennemskaaret, for at man skulde kunne
se den indvendig — og han var saa for-nøiet over at ha nogen at brumme
for, at han to ganger gjennemgik for mig hvad Hogan hadde gjort.84

„Ja det kommer der av ikke at kjende det vaaben man er forsynet med,"
siger han.

„Mange tak, hr. sersjant," siger jeg. „Jeg vil komme til Dem naar der
er noget mere jeg skal ha rede paa."

„Nei tak," siger han. „Hold pudsestokken borte fra bolten der, eller
ogsaa gaar det galt."

Jeg gik utenfor, og jeg kunde ha danset av fryd over at det laget sig
saa straalende. „De lader vel min rifle, mens jeg er borte," tænker
jeg, og saa gik jeg tilbake til marketenteriet for at gi dem al den tid
de trængte.

Marketenteriet var fuldt av folk henimot kveldstid. Jeg lot som jeg var
drabelig fuld, og en efter en kom alle folkene fra min stue ind med
Vulmea. Jeg pigget mig avgaarde og gik ustøt og tungt, men ikke saa
ustøt og tungt at jeg kunde blit anholdt for det. Det stemte paa et
haar; i min patrontaske manglet en patron, som laa lunt og godt inde i
riflen. Jeg var kokende sint paa dem, og jeg slet kulen ut av patronen
med tænderne saa fort som jeg kunde, for jeg var alene paa stuen. Saa
tok jeg en støvle og pudsestokken og slog bolten væk under slutstykket.
Det var den rene musik for mig da bolten rullet ned paa gulvet. Jeg
puttet den i lommen og klinte noget lort ind i hullet efter den og la
slutstykket paa plads. „Jeg tænker det gjør det, Vulmea," siger jeg og
lægger mig rolig paa sengen. „Kom bare og sæt dere paa mig, hele
hurven; jeg skal ta dere i favn som de værste sataner der nogengang har
snytt sig85

fra galgen." Jeg hadde ikke nogen medlidenhet med Vulmea. Hans øie
eller hans liv — det var mig like fett.

I skumringen kom de tilbake alle tolv, og drukket hadde de alle. Jeg
laa paa sengen og lot som om jeg sov. En av dem gik ut paa verandaen.
Da han plystret, begyndte de alle at støve omkring paa stuen, og de bar
sig som de var gale. Men jeg haaber at jeg aldrig mer skal faa høre
folk le, slik som de lo og skrek i vilden sky. De var som gale
sjakaler.

„Hold op med det forbandede leven," siger O'Hara utenfor i mørket, og
bums, gaar lampen i gulvet. Jeg kunde høre O'Hara komme løpende og min
bøsse klirre paa stativet og mændene puste tungt, da de stillet sig
rundt min seng. Jeg kunde se O'Hara i lyset av verandalampen, og saa
hørte jeg smeldet av min rifle. Hun graat høit, stakkars liten, for der
blev faret ilde med hende. I næste nu holder fem mand mig nede. „Ta det
med ro," siger jeg. „Hvad skal alt dette være til?"

Saa opløftet Vulmea nede paa gulvet et hyl, du kunde høre fra den ene
ende av garnisonen til den anden. „Jeg er død; jeg er dræpt; jeg er
blind!" siger han. „Alle helgener være min syndige sjæl naadig! Send
bud paa pater Constant og la mig dø renset!" Men jeg visste at han ikke
var saa død som jeg kunde ha ønsket.

O'Hara griper lampen i verandaen, like stø paa haanden som nogensinde.
„Hvad er dette for nogen forbandede slyngelstreker?" siger han og lar

falde paa Tim Vulmea, som svømmet i blod fra top til taa. Slutstykket
hadde hat god fart bakover for fuld krudtladning — jeg hadde strævet
nok med at bite patronhylsen sammen, efter at jeg hadde tat ut kulen,
for at krudtet kunde gjøre fuld virkning — og hadde flænget Tim op fra
læben til høire øienkrok; det hadde revet øienlaaget i filler og hadde
saa tat veien over panden op i haarroten. Det saa mere ut som en plog
hadde skaaret over ham, end som et skudsaar — om De skjønner hvad jeg
mener—og aldrig har jeg set nogen mand blø slik som Vulmea blødde.
Drukket hadde han, og ophidset var han, saa der var god pumpe-fart i
blodet. I samme nu de karene som sat op-paa mig, hørte 0'Haras stemme,
sprat hver hen til sin seng og sang ut aldrig saa høflig: „Hvad er det,
hr. fanejunker?"

„Hvad det er?" siger 0'Hara og rister Tim. „Jeg tænker dere vet hvad
det er, feige, forkomne kjøtere! Faa fat i en sykebaare og skaf av
veien denne sutrende grisen. Der skal høres mer om dette end nogen av
dere vil sætte pris paa."

Vulmea satte sig op, rokket frem og tilbake med hodet i hænderne og
klynket efter pater Constant.

„Hold kjæft!" siger O'Hara og sliter ham op efter luggen. „Du er ikke
saa død at du ikke kan faa femten aar for forsøk paa at skyte mig."

„Det er ikke sandt," siger Vulmea, „jeg skulde skyte mig selv."

„Det var som pokker," siger O'Hara, „for87

brystet paa min frak er sort av dit krudt." Han tok op riflen, som
endda var varm, og begyndte at le. „Jeg skal gjøre helvede hett for
dig," siger han, „for mordforsøk og for skjødesløs behandling av din
rifle. Først skal du hænges, og skal der knappes av paa lønnen fire
pund og femten. Bøssen er ødelagt," siger han.

„Men det er jo mit gevær," siger jeg og traadte til for at se paa.
„Vulmea, din satan, hvad har du gjort med den? Vil du se at svare!"

„La mig være," siger Vulmea. „Jeg dør!"

„Jeg skal vente til du blir bedre," siger jeg, „og saa skal vi to ta os
en liten koselig prat."

0'Hara hev Tim op paa en sykebaare, ikke alt for ømt; men alle guttene
holdt sig pent ved sin seng, hvad der ikke netop tydet paa uskyldighet.
Jeg lette høit og lavt efter slutstykket mit; men jeg fandt det aldrig
igjen.

„Hvad skal jeg nu gjøre med dere?" siger 0'Hara og svinger
verandalygten i haanden og ser ned over stuen. Jeg var fuld av had og
foragt for O'Hara, og det er jeg endda, endskjønt han er død, men
allikevel saa vil jeg si at han var en modig mand. Han stekes i
skjærsilden nu, men jeg skulde ønske han kunde høre mig si, at da han
stod og saa ut over stuen, og alle guttene skalv for hans blik, da
visste jeg at han var en modig mand, og slik likte jeg ham.

„Hvad jeg skal gjøre?" siger O'Hara igjen, og vi hørte en bløt og lav
kvindestemme paa verandaen. Det var Slimmys kone, som var kommet88

til ved skuddet og sat paa en av bænkene, neppe istand til at flytte en
fot.

„Aa Denny — kjære Denny," siger hun. "Har de dræpt dig?"

O'Hara saa igjen nedover stuen og blottet tænderne like op til
gummerne. Saa spyttet han paa gulvet.

„Dere er det ikke værd," sa han. „Tænd lampen, skarvebikjer," og dermed
snudde han sig rundt, og jeg saa ham vandre avsted med Slim-mys kone;
hun forsøkte at gni krudtslammet av frakken hans med sit lommetørklæ.
„Du er en modig mand," tænker jeg, „— en modig mand og et skitt
fruentimmer."

Ingen av guttene sa et ord en tid lang. De skammet sig alle, saa mælet
slog klik.

„Hvad tror dere han kommer til at gjøre?" siger en av dem tilsidst.
„Han vet vi er med paa det allesammen."

„Saa det er vi?" siger jeg borte fra min seng. „Den som siger det til
mig, skal faa juling. Jeg vet ikke," siger jeg, „hvad det er for noget
lumsk fandenskap dere har brygget sammen; men efter hvad jeg har set,
saa skjønner jeg at dere ikke er mænd for et mord med andenmands rifle
— saadanne rystende, feige uslinger er dere. Nu vil jeg sove," siger
jeg, „saa kan dere blaase hjernen ut paa mig mens jeg ligger." Men jeg
sov nu ikke paa en stund da, skjønner De vel.

Næste morgen var historien rygtedes over hele regimentet, og der var
ikke grænser for hvad der89

blev fortalt. O'Hara siger ganske jevnt og pent i sin rapport at Vulmea
var kommet til skade, da han stod og dinglet med geværet inde i brakken
bare for at vise frem mekanismen. Og, dekelen snuse mig, om han ikke
var saa fræk at han sa at han var tilstede da ulykken hændte, og kunde
bevidne at den skyldtes et uheld! Hele brakke-laget mit var nær ved at
gaa bakover, da de hørte det! Det var heldig for dem at guttene stadig
prøvet paa at finde ut hvorledes de nye rifler var laget, og en hel del
av dem var blit knepet naar de forsøkte at lette avtrækket ved at
stikke græstotter og slikt noget ind i de deler av laasen som ståk frem
ved avtrækkeren. De gamle Tinier hadde ikke laasmekanismen dækket, og
jeg har selv fra tid til anden lettet min i avtrækket; for jeg skyter
ikke godt, naar det er saa haardt.

„Jeg vil ikke vite noget av disse narrestre-kerne," siger obersten.
„Jeg skal gi den hr. Vulmea en ordentlig opstrammer," siger han; men da
han saa ham paa hospitalet, indballert fra top til taa og stønnende,
fik han et andet syn paa saken. „La ham bli utskrevet saa snart som
mulig," siger han til doktoren, og det blev Vulmea — til skræk og
advarsel. Hans store, blodige bandager og ansigtet, som var smadret paa
den ene side, gjorde mere til at holde guttene fra at klusse med
geværlaasene end nogen straf.

O'Hara sa ikke noget om hvorfor han hadde git en slik forklaring, og
hele mit brakkelag var altfor glad til at spørre, skjønt han plaget og
pinte90

dem endda mere end før. Men en dag tok han mig tilside -— ganske
høflig; for han kunde være høflig, naar han vilde.

„De er en god soldat, skjønt De er en fandens fræk fyr," siger han.

„Litt andre uttryk, fanejunker," siger jeg, „eller jeg kunde bli fræk
igjen."

„Det ligner ikke Dem," siger han, „at la riflen hænge paa stativet med
løst slutstykke, men bolten manglet, da Vulmea skjøt. Ellers maatte jeg
ha fundet stykker av den i hullet," siger han.

„Fanejunker," siger jeg, „hvad vilde Deres liv ha været værd om
slutstykkebolten hadde været paa plads? For det kan De bande paa, at
akkurat saa meget vilde mit liv være værd for mig, hvis jeg fortalte
Dem om den var det eller ikke. Tak De til at der ikke var kule i
patronen," siger jeg.

„Det er sandt," siger han og trækker i barterne; „men jeg tror ikke at
De var med paa den historie, endda De har en uvasket kjæft."

„Fanejunker," siger jeg, „jeg kunde hamre livet ut av en mand paa ti
minutter, hvis jeg ikke likte samme mand; for jeg er en god soldat, og
som en god soldat vil jeg behandles; og saalænge næverne sitter paa
skaftet, greier de godt alt arbeide jeg har. De flyr ikke tilbake mot
mig!" siger jeg og ser ham like ind i øinene.

„De er en bra kar," siger han og ser mig like ind i øinene — og han var
en pokker saa staut kar at se paa. — „De er en bra kar," siger han, „og
bare for den rene fornøjelses skyld kunde jeg91

ønske at jeg ikke var sersjant eller at De ikke var menig; og De
skjønner at jeg ikke siger det, fordi jeg er bange."

„Det skjønner jeg," siger jeg. „Jeg saa Dem, da Vulmea for ilde med
bøssen. Men fanejunker," siger jeg; "la mig si Dem et par ord nu, mand
til mand, og uten hensyn til Deres distinktioner, selv om jeg kan ha
liten ret til at snakke til andre, slik som jeg er anlagt av naturen.
Denne gang slåp De fra det, og kanske De slipper fra det næste gang
ogsaa; men tilslut — saa sikkert som Slimmys kone kom ind paa
verandaen, saa sikkert kommer det til at gaa Dem ilde — fanden saa
ilde. Bruk tankerne, fanejunker," siger jeg. „Er det umaken værd?"

„De er en dristig mand," siger han og puster tungt. „En meget dristig
mand. Men jeg er ogsaa en dristig mand. Gaa De Deres vei, menig
Mulvaney; jeg vil gaa min."

Der blev ikke vekslet flere ord mellem os, hverken dengang eller
senere; men én efter én fik han de tolv paa min stue skiftet ut og
fordelt paa kompanierne; for det var en fæl yngel at huse under ett
tak, og kompanicheferne forstod det. De vilde ha skutt mig en vakker
nat, om de hadde visst hvad jeg visste; men det gjorde de ikke.

Og saa til slut, som sagt, fandt O'Hara døden for Raffertys haand, da
han hadde drevet spøken med hans kone. Han gik kun altfor godt sin egen
vei — aark ja, altfor godt. Like efter næsen gik han til den92

historie uten at se sig for, hverken til høire eller venstre, og Gud se
i naade til hans sjæl, amen."

„Bravo, bravo!" sa Ortheris og understreket moralen ved at svinge med
pipen. „Og det er han som vilde være en fankens Vulmea bare for
Mullins's skyld! Skidt og lort! Mullins har aldrig i sine dage rendt
efter kvindfolk. Fru Mullins, hun saa ham en dag" -—- —

„Ortheris," sa jeg hurtig; for menig Ortheris's novelletter er litt for
vovet til at kunne utgives; „se paa solen. Klokken er et kvarter over
seks."

„Du store maane! Tre kvarter paa tre fjer-dingvei! Vi maa løpe som bare
fanden!"

De tre musketerer krøp op paa broen og forsvandt i al hast i retning av
landeveien til garnisonen. Da jeg tok dem igjen, bød jeg dem to
stig-bøiler og en hale, hvilket de med begeistring tok imot. Ortheris
holdt hesten i halen, og paa det vis travet vi gjennem skumringen støt
avsted paa den ensomme vei.

Da veien svinget hen imot kasernen hørte vi vognrammel. Det var
oberstens landauer, og oberstens frue og datter sat i den. Jeg hørte en
halvkvalt latter, saa sprang hesten frem med lettere skridt.

De tre musketerer var blit borte i natten.

                         I de gifte folks kvarter

I de gifte folks kvarter.

Har du set John Malone med sin splinter nye hat?

Har du set, hvordan han gik som en stolt aristokrat?

Der var flag, og faner vaiet, der var snit og stil og pli,

Men John Malone tok prisen i det hele kompani.

John Malone.

|ette hændte i de gamle og — som min ven,

' menig Mulvaney, gjorde mig omhyggelig, uttrykkelig opmerksom paa —
ugjenfødte dage.

Der hadde været et kongelig bikjeslagsmaal i kløften bak skytebanen
mellem Learoyds „Jack" og Ortheris' „Tul" -— to Rampur-kjøtere av
blandingsrace, som mest bestod av skind og ben og tænder. Det varte i
tyve lykkelige, hylende minutter, saa bet „Tul" i marken, og Ortheris
betalte Learoyd tre rupis, cg vi var alle fælt tørste. En hundekamp er
en noget varm fornøielse, ganske bortset fra tilrop og hidsing, for
Rampur-bikjer slaas over et par maal jord. Litt senere, da klangen av
beltespænder mot ølflaskehalser var dødd bort, gled samtalen over fra
bikjeslagsmaal til alskens slagsmaal mellem mand og mand. Mennesker
ligner

i visse maater raadyr. Naar talén falder paa kamp, saa vækker det en
liten djævel i brystet paa dem, og de brøler til hverandre akkurat som
olme bukker. Dette kan man lægge merke til ogsaa hos folk som mener de
staar over menige soldater, — et vidnesbyrd om civilisationens
forædlende indflydelse og utviklingens gang.

Den ene historie gav støtet til den anden, og hver av dem til mere øl.
Selv Learoyds drømmende øine begyndte at lysne, og han lettet sit
hjerte med en lang historie, hvor en tur til Mal-ham-viken, en jente
fra Pateley Brigg, en arbeids-formand, han selv og et par klogger var
blandet sammen i en eneste, kjedsommelig vase.

„Og saa gav jeg ham et risp fra haken til haaret, og han maatte ligge i
en maaneds tid/' endte Learoyd tankefuldt.

Mulvaney hadde ligget og drømt; nu vaagnet han og sparket op med
føtterne. „Du er en mand, Learoyd," sa han kritisk; „men du har bare
slaas med mænd, og det er nu en dagligdags oplevelse. Jeg har engang
holdt det gaaende med et spøkelse, og det var ikke en dagligdags
oplevelse."

„Ikke det?" sa Ortheris og kastet en kork paa ham. „Op med dig og bed
om ordet — du og dine oplevelser! Er den værre end vanlig?"

„Det var gudsens sandhet," svarte Mulvaney, strakte ut en vældig arm og
tok Ortheris i kraven. „Naa, gutten min, er det noget du vil? Vil du
jeg skal bande paa det en anden gang?" Han rystet ham for at gi sine
ord eftertryk.95

„Ikke netop det," sa Ortheris, langet ut efter Mulvaneys pipe, grep den
og holdt den fra sig i armslængde. „Jeg hiver den over grøften, hvis du
ikke slipper mig."

„Din forbaskede stratenrøver. Det er den eneste snadde jeg har været
glad i. Ta forsigtig paa den eller jeg skal hive dig over veiten. Hvis
den pipen der gaar itu — aa, gi mig den tilbake."

Ortheris hadde rakt mig det dyrebare instrument. Det var en absolut
fuldkommen kridtpipe, saa skinnende sort som polert ibenholt. Jeg tok
ærbødig paa den; men jeg var fast i min beslutning.

„Vil De saa fortælle om dengang De slos med spøkelset?" sa jeg.

„Er det historien De ligger og maser om? Naturligvis vil jeg det. Jeg
har saa tænkt hele tiden; jeg begyndte bare paa min egen manér, som
Popp Doggle sa, da han prøvet at slaa patronen ned igjennem løpet.
Ortheris, trin av!"

Han slåp den lille londoner, fik pipen tilbake igjen, fyldte den og
plirte med øinene. Han har de mest veltalende øine jeg vet om.

„Har jeg nogensinde snakket om," begyndte han, „at jeg engang var en
fandens kar?"

„Det har du," sa Learoyd med et barnslig alvor, som fik Ortheris til at
brøle av latter; for Mulvaney prøvet stadig at slaa fast for os alt det
merkelige han hadde gjort i gamle dage.

„Har jeg nogensinde snakket om," gik Mulvaney uforstyrret videre, „at
jeg engang var en endda mere fandens kar end jeg er nu?"96

„Du store maane! Du mener ikke det," sa Ortheris.

„Da jeg var korporal — jeg blev degradert siden — men som sagt —•
dengang jeg var korporal, var jeg en fandens fyr."

Han stanset op i næsten et minut; hans tanker vandret om blandt gamle
minder, og hans øine funklet. Saa bet han i pipespidsen og gik løs paa
historien.

„Jajaja! Det var store tider. Jeg er gammel nu, og blir flekket og
graa; jeg har gaat saa meget skiltvakt at jeg har gaat glansen av mig,
og jeg er en gift og hjemfaren mand. Men der var en tid, der var en tid
— — og ikke noget kan ta glansen fra den. Aark de gode gamle dage, da
jeg satte foten gjennem alle ti bud mellem revelje og retræt, blæste
skummet av en seidel øl, strøk mig over barterne med haandbaken og sov
saa rolig som et litet barn ovenpaa det hele. Men det er forbi -—- det
er forbi, og aldrig kommer de svundne dage tilbake, om jeg saa holdt
bønnedag en hel uke. Var der nogen mand i det gamle regiment som kunde
komme op mot korporal Terence Mulvaney, naar samme var ute for at gjøre
haneben? Jeg traf ham i hvert fald ikke. Hvert kvindfolk som ikke var
en heks, var værd at fly efter i de dage, og hvert mandfolk var min
bedste ven eller — ogsaa gik det paa næverne løs, og de visste hvad som
var at foretrække.

Den tid jeg var korporal, vilde jeg ikke ha byttet med obersten — nei
ikke med arméens øverst-97

kommanderende. Jeg vilde bli sersjant. Der var ikke den ting jeg ikke
vilde bli. Du store Gud i himlen, se paa mig! Hvad er jeg nu! Men, la
gaa. Jeg maa komme til de andre spøkelser og la fare det som spøker i
mit gamle hode.

Det var en stor garnisonsby vi laa i — det kan være det samme med
navnene, for det kunde gjøre brakkerne berygtet — og jeg var hele
verdens keiser udi egen indbildning, og et par tre kvindfolk mente
detsamme. Og la ingen laste dem for det. Da vi hadde ligget der et aar,
gik Bragin, fanejunkeren ved E-kompaniet hen og tok sig en kone som
hadde været kammerpike hos en fornem frue der i byen. Hun er død nu,
Annie Bragin -— døde i barselseng i Kirpa Tal, eller kanske det var
Almorah — for syv — ni aar siden, og Bragin blev gift igjen. Men hun
var et nydelig kvindfolk da Bragin præsenterte hende i selskapslivet i
garnisonen. Hun hadde øine som det brune paa sommerfuglevinger, naar de
glitrer i solen, og hun var saa smal om livet som jeg om armen her, og
hun hadde en bløt liten knop av en mund, og om hele Asien hadde været
en skog av bajonetter, vilde jeg gaat gjennem den for at faa et kys av
den munden. Og hendes haar var saa langt som halen paa oberstens
paradehingst — Gud forlate mig, som nævner et umælende bæst i samme
mundfuld som Annie Bragin — men det var som spundet guld, og der var en
tid da en lok av det var mer end diamanter for mig. Aldrig har der
været saa vakker en kvinde, og jeg har truffet98

en god del, at hun var værdig til at løse hendes skobaand.

Det var i det katolske kapel jeg saa hende først, jeg sat og lot øinene
løpe rundt for at se hvad der var at se. „Du er altfor god for Bragin,
lille blomst," tænker jeg til mig selv; „men det er en misforstaaelse
som jeg kan gjøre god, saa sandt som jeg heter Terence Mulvaney."

Nu vil jeg si dig én ting, Ortheris, og dig med, Learoyd, hold dig klar
av de gifte folks kvarterer — hvad jeg ikke gjorde. Aldrig kommer der
noget godt ut av det, og der er altid utsigt til at du en vakker dag
blir fundet med ansigtet i lorten, et aapent hul i hodet og med
fingrene spillende fløite paa en anden mands dørtrin. Det var slik vi
fandt O'Hara, ham som Rafferty dræpte for seks aar siden, da han gik
til sin død med pomade i haaret, mens han fløitet Larry O'Rourke mellem
tænderne. Hold dig væk fra de gifte folks kvarterer, siger jeg, men jeg
gjorde det ikke. Det er usundt, det er farlig, og det er alt mulig
andet som er ondt — men du store Gud, hvor det er deilig, mens det
varer!

jeg drev altid omkring der, naar jeg hadde en fristund og Bragin ikke
hadde det, men aldrig fik jeg et venlig ord fra Annie Bragin utenfor
det rent almindelige. „Det er disse bakvendte fruentimmere," siger jeg
til mig selv og satte chakoen endda et haar mere paa snur og rettet
ryggen — jeg var stram som en tamburmajor i de dage — og marsjerte
videre, som om jeg ikke brød mig om99

det, mens aile kvindfolkene i de gifte folks kvarterer stod og lo. Jeg
trodde fuldt og fast — og de fleste gutter tror vel det — at ingen
kvinde født av kvinde kunde motstaa mig, naar jeg bare rakte fingeren
ut efter hende. Jeg hadde mine grunde til at tro det — indtil jeg traf
Annie Bragin.

Stundimellem naar jeg støvlet om i skumringen, listet en mand forbi mig
saa stille som en kat. „Det var snodig," tænker jeg, „for jeg er, eller
skulde være den eneste mand heromkring. Hvad er det nu for fandenskap
Annie driver paa med?" Og saa kaldte jeg mig selv en skurk, som kunde
ha slike tanker, men jeg hadde dem allikevel. For slik er mandfolk, det
kan De huse paa.

En aften sa jeg: „De faar ikke ta det ilde op, fru Bragin, men hvem er
den korporalen" —- jeg hadde set striperne, endda jeg aldrig kunde faa
tak i ansigtet — „hvem er den korporalfyren som altid kommer hit, naar
jeg gaar?"

„Hellige Guds moder," siger hun og blir saa hvit som mit belte; „har De
ogsaa set ham?"

„Set ham!" siger jeg. „Naturligvis har jeg det. Vilde De helst jeg ikke
skulde ha set ham? For da" — vi stod og snakket sammen i mørket utenfor
verandaen paa Bragins hus -— „fik De heller be mig lukke øinene. Om jeg
ikke tar feil, saa kommer han nu."

Og ganske rigtig, der kom korporalen vandrende henimot os med sænket
hode som om han skammet sig.

„Godnat, fru Bragin," siger jeg, noksaa kjølig;100

„det er ikke min sak at lægge mig op i Deres amurer; men De kunde
arrangere Dem litt mer anstændig. Jeg skal avsted til marketenteriet,"
siger jeg.

Jeg snudde mig paa hælen og gik, og jeg bandte paa at jeg skulde gi den
fyren saa meget juling som der kunde ligge paa ham, saa han kunde
slippe at snuse omkring i de gifte folks kvarter i de første fem—seks
uker. Jeg hadde ikke tat ti skridt, før Annie Bragin hang sig i min
arm, og jeg kunde føie at hun skalv over hele kroppen.

„Bli hos mig, hr. Mulvaney," siger hun; „De er da idetmindste kjød og
blod — ikke sandt?"

„Jo, det kan De være tryg for," siger jeg, og al min vrede var borte i
et nu. „Og De skal slippe at be mig to ganger, Annie."

Dermed la jeg armen om livet paa hende, for jeg trodde sandt for dyden
hun hadde git sig over paa naade og unaade, og krigsæren var min.

„Hvad er dette for noget tøv?" siger hun og retter sig op paa spidsen
av sine søte smaa tær. „Før morsmelken er tør om Deres uforskammede
snask! Slip mig!" siger hun.

„Sa De ikke netop at jeg var av kjød og blod?" siger jeg. „Jeg er ikke
blit en anden siden," siger jeg og lar armen ligge hvor den er.

„Ta armen til Dem," siger hun, og det gnistret i øinene hendes.

„Jajaja, det er nu saa vor natur," siger jeg, og jeg lot armen ligge
hvor den var.

„Natur eller ikke natur," siger hun; „De tar101

armen væk, eller jeg fortæller det til Bragin, saa skal han banke en
anden natur ind i Dem. Hvad tar De mig for?" siger hun.

„En kvinde," siger jeg; „den vakreste i byen."

„En hustru," siger hun; „den ærligste i byen."

Saa lot jeg armen falde, traadte to skridt tilbake og gjorde honnør,
for jeg saa at hun mente hvad hun sa."

„Da vet De noget som en og anden mand vilde gi en god del for at bli
viss paa. Hvorledes kunde De vite det?" spurte jeg i videnskapens
interesse.

„Læg merke til haanden," sa Mulvaney; „hvis hun knytter haanden fast
med tommelfingeren ned over de andre knokler, da ta din hat og gaa. Men
hvis haanden ligger aapen i fanget, eller hvis du ser hende prøve paa
at knytte den, og hun ikke kan — da klem paa. Da kan man endda tale
hende til rette.

Naa, som sagt, jeg traadte av, hilste og skulde

gaa.

„Bli hos mig," siger hun. „Se! Han kommer tilbake."

Hun pekte mot verandaen, det var topmaalet av frækhet, men der kom
korporalen ut av Bra-gins hus.

„Han har gjort det de sidste fem aftener," siger Annie Bragin. „Aa,
hvad skal jeg gøre?"

„Han skal ikke gøre det omigjen," sa jeg, for jeg var gal efter at
slaas.

Hold dig borte fra en mand som har været102

et litet gran uheldig i kjærlighet, til feberen har lagt sig. Han raser
som et umælende dyr.

Jeg gik op til manden paa verandaen, og saa sandt som jeg sitter her,
var det min agt at banke livet ut av ham. Han gled ut paa gaten. „Hvad
er det De gaar her og ræker efter, De rendestens-rotte?" sa jeg høflig
for at gi ham et varsko, for jeg vilde at han skulde være parat.

Han løftet ikke paa hodet, men siger ganske trist og melankolisk, som
om han mente jeg skulde ha ondt av ham: „Jeg kan ikke finde hende,"
siger han.

„Død og snyte," siger jeg; „De har levet altfor længe, — De med Deres
ræken for at finde hende i huset hos en gift, anstændig dame! Løft op
hodet, din forfrosne jødeslintre," siger jeg, „saa skal du finde alt
det du trænger og vel saa det."

Men han rikket sig ikke, og jeg langet ut med hele min kraft efter øiet
paa ham.

„Jeg tænker du har nok med dette," sa jeg; men jeg hadde saa nær hat
nok med det selv. Jeg la hele min tyngde i slaget, men jeg slog i tomme
luften, og skulderen var like ved at gaa av led. Korporalen var der
ikke, og Annie Bragin, som hadde set paa fra verandaen, deiser bakover
og faar det akkurat som en hane, naar en tam-bur-elev dreier hodet om
paa den. Jeg gik tilbake til hende, for et levende kvindfolk — og det
et som Annie Bragin — er mere end en mo fuld av spøkelser. Jeg hadde
aldrig set et kvindfolk daane før, og jeg stod der som en stukket kalv
og spurte103

hende om hun var død, og bad hende, saasandt hun elsket mig, og
saasandt hun elsket sin mand og den hellige jomfru Maria, at aapne sine
velsignede øine igjen, og jeg skjældte mig ut for alt det som til er og
vel saa det, fordi jeg hadde pint og plaget hende med min elendige
amur, naar jeg skulde ha stillet mig imellem hende og denne korporal,
som ikke husket hvor han hørte hjemme.

Jeg husker ikke alt det tøis jeg sa; men jeg tok ikke saa fælt paa vei
at jeg ikke kunde høre fottrin i lorten utenfor. Det var Bragin som kom
hjem, og i det samme begyndte Annie at komme til sig selv. Jeg for bort
i den anden ende av værelset og saa saa uskyldig ut som om jeg ikke
kunde gjøre en lus fortræd. Men madam Quinn, kvartermesterens kone
hadde sladret til Bragin om at jeg støt og stadig hang over Annie.

„Jeg er ikke fornøiet med Dem, Mulvaney," siger Bragin og hegter
sabelen av sig, for han kom fra tjeneste.

„Det var slemt at høre," siger jeg, og jeg visste at nu bar det til.
„Hvorfor, sersjant," siger jeg.

„Kom utenfor," siger han, „saa skal jeg vise Dem hvorfor."

„Jeg er parat," siger jeg; „men mine distinktioner er ikke saa gamle at
jeg har raad til at miste dem. Sig mig nu: hvem gaar jeg utenfor med?"

Han var en grei og rimelig mand og saa hvad det var jeg mente. „Med fru
Bragins mand," siger han. Han kunde ha skjønt det, naar jeg bad104

om en slik ting, at jeg ikke hadde gaat hans ære for nær.

Vi gik om paa baksiden av arsenalet og kastet frakkerne, og i ti
minutter hadde jeg min fulde hyre med at hindre ham i at slaa sig ihjel
paa mine næver. Han var gal som en blind hund, han skummet av raseri;
men han hadde ingen chanser mot mig, hverken i slagvidde eller lag
eller noget andet.

„Vil De høre paa et fornuftig ord?" siger jeg, saasnart han stanset for
at trække pusten.

„Ikke saalænge jeg kan se," siger han. Dermed gav jeg ham en, først paa
det ene øie, og saa paa det andet, tvers igjennem den lumpne parade han
hadde lært, da han var gut, og øienbrynet faldt ned paa kjaken hans som
vingen paa en syk kraake.

„Vil De høre paa et fornuftig ord nu, De tapre mand," siger jeg.

„Ikke saalænge jeg kan si et ord," siger han og krabber sig op saa
blind som en muldvarp. Jeg likte ikke at gjøre det, men jeg tok og gav
ham en fra siden paa underkjæven og flyttet den et halvt skridt over
til venstre.

„Vil De høre paa et fornuftig ord nu?" siger jeg' »Je§ kunde snart
komme til at bli sint, og saa kunde jeg komme i skade for at slaa Dem
fordærvet."

„Ikke saalænge jeg kan staa paa benene," mumler han ut gjennem
mundviken. Saa gik jeg ind paa ham og drev ham overende — blind, stum
og sjaber, og slog kjæven i led igjen.105

„De er et gammelt fæ, hr. Bragin," siger jeg.

„De er en ung tyv," siger han, „og De har knust mit hjerte, De og
Annie."

Og saa begyndte han at graate som et barn, dei han laa. Jeg var saa
bedrøvet som jeg aldrig før har været. Det er fælt at se en sterk mand
graate.

„Jeg sværger paa korset," siger jeg.

„Jeg bryr mig ikke om Deres eder," siger ham.

„Kom hjem igjen," siger jeg; „og om De ikke tror de levende, skal De,
dekelen snuse mig, høre paa de døde," siger jeg.

Jeg hev ham over skulderen og bragte ham hjem. „Fru Bragin," siger jeg,
„her er en mand som De kan kurere fortere end jeg."

„De har gjort skam paa mig for min kone," sutrer han.

„Flar jeg det," siger jeg. „At dømme efter uttrykket i fru Bragins
ansigt, saa ser det ut for at jeg faar en værre overhaling end den jeg
gav Dem."

Og det fik jeg. Annie Bragin var aldeles fra sig av harme. Der var ikke
det navn et anstændig kvindfolk kunde ta i munden, som hun ikke gav mig
Jeg har hat obersten gaaende rundt mig i ordonnansværelset som en
bødtker rundt en tønde i et helt kvarter, fordi jeg drev om paa gaten
med opknappede skulderstropper; men endda han har en rasp av en tunge,
saa var det den reneste marmelade han gav mig, mot det jeg flk høre av
Annie Bragin. Og læg merke til det: kvindfolk har det slik.106

Da det var over, fordi hun ikke hadde mere pust, og Annie bøiet sig
over sin mand, siger jeg: „Det er sandt altsammen, og jeg er en
svinepels og De er en ærlig kone; men vil De nævne for ham den tjeneste
jeg gjorde Dem?"

Da jeg hadde talt ut, kom korporalspersonen frem til verandaen, og
Annie Bragin satte i et hvin. Det var maaneklart, og vi kunde se
ansigtet paa ham.

„Jeg kan ikke finde hende," siger korporalspersonen og gik ut som et
stakelys i blæst.

„Alle helgener staa os bi!" siger Bragin og korser sig; „det er Flahy
av Tyrone-regimentet."

„Hvem var han?" siger jeg; „for han har lagt dygtig beslag paa mine
næver idag."

Bragin fortalte os at Flahy var en korporal som mistet sin kone i
kolera i den samme leilighet tre aar i forveien og blev gal og gik
igjen og søkte efter hende, da han var blit begravet.

„Vel," siger jeg til Bragin, „han har krøket sig ut av skjærsilden for
at holde fru Bragin med selskap i de sidste fjorten dage. De kan hilse
madam Quinn saa kjærlig fra mig — for jeg vet at hun har sladret, og at
De har hørt paa hende -— og si at hun burde skjønne sig paa forskjellen
mellem en mand og et spøkelse. Tre mænd har hun hat," siger jeg; „og De
har faat en kone som er altfor god for Dem. Og istedenfor saa gaar De
fra hende og lar hende bli hjemsøkt av spøkelser, og — — og alskens
onde aander. Aldrig skal jeg mere i al høflighet tale til en anden
mands kone.107

Godnat begge to," siger jeg; og dermed gik jeg min vei og hadde holdt
det gaaende med kvindfolk, mandfolk og djævel paa knapt en time. Men
bak-efter gav jeg pater Victor en rupi for at læse en messe for Flahys
sjæl, siden jeg hadde uleiliget ham med at stikke næven like ind i
mekanismen paa ham."

„Det later til at De har noksaa vidtstrakte ideer om høflighet,
Mulvaney," sa jeg.

„Det er nu efter som man ser paa saken," sa Mulvaney rolig. „Annie
Bragin brød sig ikke det mindste om mig. Allikevel vilde jeg ikke der
skulde være noget efter mig som Bragin kunde hegte sig fast i og bli
sint paa hende for — naar et ærlig ord kunde ha klaret op det hele. Der
er ingenting saa godt som at snakke like ut. Ortheris, din skurk, la
mig kikke litt i den flasken, for jeg er saa tør i halsen som dengang
jeg trodde jeg skulde faa et kys av Annie Bragin. Og det er fjorten aar
siden! Aaja, aaja, aaja. Hjemme i Irland — og blaa himmel — og de gode,
gamle dage — de gode, gamle dage."

                    Hvorledes Mulvaney fik Dina Shadd

Hvorledes Mulvaney fik Dina Shadd.

Hvad oberstinden mente? Hun snakket aldrig om det. Sersjantens kone,
hun blev spurt, og sporenstreks saa kom det. For røiner det paa, er
mand lik mand som mursten fra samme verk. Og oberstens lady og Judy
O'Grady er søstre bak skjørt og bak serk.

Soldatervise.

I—I ele dagen hadde jeg fulgt i hælene paa en for-^ A følgende armé,
som var indviklet i et av de fineste slag som et øvelsesterræng
nogensinde har skuet. Tredivetusen mand var ved den indiske regjerings
visdom sluppet løs over en hundrede kvadratmil land for i fred at
fuldføre hvad de aldrig vilde prøve sig paa i krig. Derfor angrep
kavalleri i trav friske infanterikolonner. Infanteri erobret batterier
ved frontangrep i kvadratkolonner, og beredent infanteri tiraljerte
like op i hjulene paa et armeret tog som ikke indeholdt noget værre end
en femogtyve-pundig Armstrong, to Nordenfeldter og et par snes
frivillige, alt sammen dækket av fem kvart centimeter tykke
panserskjolde. Allikevel tok valpladsen sig livagtig ut. Operationerne
stanset ikke ved solefald; ingen kjendte terrænget,109

og ingen sparte hest eller mand. Der var uavlade-lige rekognosceringer
med kavalleri og næsten uav-ladelig forcerte marsjer gjennem stygt
lænde. Sydhæren hadde endelig gjennembrutt nordhærens centrum og
strømmet i brændhast gjennem luken for at ta en by av strategisk
betydning. Fronten bredte sig i vifteform. Spilerne i viften var
regimenter som var postert langs forbindelseslinjen til divisionens
transportkolonner og alt det tros av forskjellig slags som sakker efter
en hær paa marsj. Paa høire side flygtet den oprevne nordhærs venstre
fløi, skarevis jaget av sydhærens rytteri og hamret av sydhærens
kanoner, indtil disse var rykket langt forbi sit sidste støttepunkt.
Saa satte de flygtende sig ned for at hvile, og den opløftede chef for
den forfølgende hær telegraferte at han holdt fienden i sin haand og
hadde øie med ham.

Uheldigvis la han ikke merke til at en halv mil bortenfor hans høire
fløi var der svunget rundt en flyvende kolonne av nordhærens kavalleri
med et detachement av gurkhaer og britisk infanteri, saa fort som det
svindende dagslys tillot. De skulde avskjære hele sydhærens
arriére-garde — for paa sæt og vis at knække over alle spilene i
viften, der hvor de løp sammen, ved et angrep paa trænet,
reserveammunitionen og artilleriets forraad. De hadde ordre til at
undgaa de faa rekognoscerings-patruljer som endnu ikke maatte være
inddradd

Gurkhaerne er den herskende stamme i Nepal. De hjalp med til at knekke
oprøret i 1857 og stiller et par høit ansete regimenter til hæren i
Indien.

av de forfølgende, — angripe og derved volde saa megen uro at det kunde
gaa op for sydhæren hvor klokt det er at gardere sin egen flanke og
baktrop, før man indtar byer. Det var en smuk manøvre, og den blev
nydelig utført.

For at tale med den anden division av sydhæren, saa fik vi det første
nys om angrepet i skumringen, da kanonerne strævet sig frem gjennem dyp
sand, de fleste av eskorten arbeidet med at hjælpe dem frem, og
hovedstyrken av infanteriet var dradd videre. En Noahs ark av
elefanter, kameler og et blandet menageri av indiske transportdyr
bølget og bæljet bak kanonerne, da der pludselig dukket frem — Gud vet
hvorfra — britisk infanteri, tre kompanier sterkt, og sprang frem foran
kanonforspandene og bragte alt til en stansning mellem hurrarop og
eder.

„Hvad mener De om det, dommer?" sa majoren, som ledet angrepet, og med
én mund svarte kuskene og artillerimandskapene: „Færdig!" mens
artilleriobersten harsket sig.

„Alle Deres patruljer er i fuldt angrep paa vor hovedstyrke," sa
majoren. „Deres flanker er uten dækning paa en god fjerdings længde.
Jeg tænker vi har knækket ryggen paa denne division, og hør — der har
vi gurkhaerne."

En svak ild lød fra baktroppen en knap fjerding-vei bak os og blev
besvart med lystige hyl. Gurkhaerne, som skulde ha holdt sig klar av
den anden division, hadde trakket den paa tærne i mørket, men trak sig
tilbake og marsjerte i al hast111

mot den næste angrepslinje som laa næsten para-lelt med os en knap mils
vei borte.

Vor kolonne svaiet og bølget oprørt — tre batterier, divisionens
reserveammunition, trænet og en avdeling sykevogtere og sykebærere. Den
kommanderende officer lovet begrædelig at melde sig til nærmeste
kampdommer som hugget sønder og sammen, anbefalte sit kavalleri og alt
andet kavalleri til Ebli's særlige varetægt og trasket avgaarde for at
søke forbindelse med resten av divisionen.

„Vi slaar os ned her for natten," sa majoren. „Jeg har en anelse om at
gurkhaerne kommer galt avsted. De vil kanske trænge os for at ha noget
at falde tilbake paa. Saa lar vi folkene ta hvil til transporten er
kommet av veien."

En haand grep min hest ved bidslet og førte den ut av det kvælende
støv; en større haand vippet mig behændig ut av sadelen; og to av de
vældigste hænder i verden fanget mig op i faldet. Lykkelig den
specialkorrespondent som falder i slike hænder som menig Mulvaneys,
Ortheris's og Learoyds.

„Det stemmer," sa irlænderen rolig. „Vi tænkte vi skulde finde Dem
nogensteder heromkring. Er der noget for Dem i transporten? Ortheris
vil fiske det frem."

Og Ortheris fisket det frem under snabelen paa en elefant; han fisket
en tjener og et trækdyr, begge belæsset med de ting som legemet har
behov. Den lille mands øine straalet.

„Hvis den brutale og tøilesløse soldaterhop112

heromkring faar kik paa disse greierne," sa Mulvaney, som med kyndig
haand anstillet sine undersøkelser, „da vil de plyndre hver smit og
smule. De har levet paa jernfilspaan og bikjebeskøiter i tre dage nu,
og det er ingen erstatning for en mavepine at vinde hæder og ære. Lov
og tak at vi er her og kan ta vare paa Dem. 01, pølser, brød — bløtt,
og det er et særsyn -— hermetisk buljon, whisky at dømme efter lugten,
og kyllinger. Du store Goliat, De drager jo i felten som en
delikatessehandler! Det er den rene skandale."

„Her kommer en officer," sa Ortheris betydningsfuldt. „Naar sersjanten
har drukket suppen, faar den menige slikke gryten."

Jeg fik proppet adskillige ting ned i Mulvaneys ransel, før majorens
haand la sig paa min skulder og han blidt sa: „Rekvirert til
dronningens tjeneste. Wolseley hadde ganske uret i sit syn paa
krigskorrespondenter; de er soldatens bedste venner. Kom og se hvad
vort hus formaar ikveld."

Og slik gik det til at min fint uttænkte forpleining under latter og
ropen forsvandt, for senere at dukke op paa messebordet, som bestod av
en presenning som blev lagt ut paa marken. Den flyvende kolonne hadde
hat tre dages rationer med, og der er faa ting som er værre end
regjeringens rationer — især naar regjeringen gjør forsøk med tyske
fillevarer. Erbswurst, preservert oksekjøt saa seigt som fra idag og
til imorgen, hermetiske grønsaker og kjøtbiscuits kan kanske være
nærende,113

men hvad Thomas Atkins trænger, er noget han kan fylde vommen med.
Majoren og de andre officerer kjøpte gjeter til leiren, og derved blev
forsøket uten resultat. Længe før den patrulje som var sendt ut for at
finde tørved, var tilbake, hadde mændene leiret sig rundt sine ranlser;
kjeler og gryter var skaffet tilveie fra nabolaget og dinglet over
baalene, hvor kid og hermetiske grønsaker putret i fællesskap;
spisebestikkene klirret lystig; hungrige krav paa „litt mer farce til
den vingestumpen" blandet sig med bølge efter bølge av snak, saa
pointert som en bajonetspids, og saa fintfølende som en bøssekolbe.

„Guttene er i godlag," sa majoren. „De kommer snart til at synge. Jaja,
en nat som denne er nok til at gjøre dem lykkelige."

Over hodet paa os brændte Indiens vidunderlige stjerner, der ikke alle
er heftet som prikker i samme plan, men gjennem et velordnet perspektiv
trækker øiet gjennem verdensrummets fløielsmørke op til selve himlens
stængte porte. Jorden var en graa skygge, mere virkelighetsfjern end
stjernehvælvet. Vi kunde høre den aande let i pauserne mellem
sjakalernes hyl, vindens raslen i tamaris-kerne og den lunefuldt
opblussende geværild langt borte til venstre. En indfødt kvinde
begyndte at synge fra et sted som laa skjult for vore øine, posttoget
tordnet forbi paa vei til Delhi, og en kraake, som var gaat tilgrens
for natten, skrek søv-

Thomas Atkins er opnavnet paa den britiske soldat.114

nig. Saa var der taushet rundt baalene, mens der blev løsnet paa
belterne, og den overfyldte jords aftenaande fortalte sin historie.

Folkene, som nu var mætte, slog sig paa tobak og sang — og officererne
med dem. Lykkelig er den løitnant som formaar at vinde bifald fra de
musikalsk kritiske i sit regiment og som hædres blandt de drevneste
steppe-dansere. Hvor han — som den gode cricket-spiller — gaar foran,
vil Thomas Atkins følge paa nødens dag, naar han vil la en bedre
officer i stikken. Gjennem ruinerne av gravmæler for glemte
mohammedanske helgener tonet balladen om Agra by, Bøffelbatteriet,
Marsjen til Kabul, Den lange, lange dag udi Indien, Den gang
Punkah-kulien døde, og det brakende omkvæd som siger:

Ungdoms mod, mandoms ild, fast haand og ørneblik, det maa der til hos
den som vil gi vildsvin naadestik.

Idag er der ingen tilbake av de joviale tyve-knegter som dengang
tilegnet sig min forpleining og laa og lo rundt presenningen. De
vandret bort til manøvrer, som ikke var skinmanøvrer, og til slag uten
kampdommere. Birma, Sudan, den indiske grænse — fegtninger og feber —
tok dem naar tiden var der.

Jeg drev henover til mandskapernes baal for at se at finde Mulvaney, og
jeg kom over ham mens han sat og smurte føtterne strategisk ind med
talg115

foran ilden. Der er ikke noget særlig indtagende ved at se en menig
soldat sitte optat med et slikt arbeide efter en lang dagsmarsj, men
naar man tænker paa hvor stor en del av Det Britiske Rikes „magt,
majestæt, kraft og herredømme" der hviler paa de føtter, saa faar man
en viss interesse for saken.

„Der er en blemme paa hælen, pokker ta den," sa Mulvaney. „Jeg kan ikke
røre den. Stik hul paa den, gamlen."

Ortheris tok frem sin sypose, lettet bekymringen med en naal, ståk
Mulvaney i læggen med samme vaaben og blev prompte sparket op i baalet.

„Jeg har brukket min bedste taa paa dig, dit flirende fordærvelsens
barn," sa Mulvaney. Han sat med benene overkors og stelte med føtterne;
saa fik han se mig. „Hallo, er det Dem? Velkommen skal De være, og ta
den fordømte stratenrøvers plads. Jack, gi ham en langsom tørn over
glørne."

Men Ortheris undslap og søkte sig nye jagtmarker, mens jeg leiret mig i
den hulning han hadde laget for sig selv og foret med sin kappe.
Learoyd — paa den anden side av baalet — satte op et velvillig grin og
var fast i søvn paa et minut.

„Han er fælt saa høflig mot Dem," sa Mulvaney og tændte sin pipe med en
glo. „Men Jack har sat tillivs en halv boks av Deres sardiner i én
javs, hud og haar og blik. Hvordan staar til med Dem, og hvordan har
det sig at De var paa den tapende side da vi fanget Dem idag?"116

„Sydhæren vinder over hele linjen," sa jeg.

„Jagu sa jeg smør! Imorgen skal De faa se hvordan vi trak os tilbake
for at lokke dem efter os, før vi begyndte at forurolige dem — akkurat
som kvindfolk gjør. Og De kan huse paa at vi blir angrepet før daggry,
saa det er bedst at være i støvlerne. Hvordan jeg vet det? Det er saa
klart som blæk. Her er tre kompanier av os aldrig saa langt inde i
flanken paa fienden, og en bande brølende og skraalende kavalleri er
rykket ut for at drive hele hvepsebolet frem. Naturligvis vil fienden
forfølge dem med hele brigader, og saa faar vi ta benene paa nakken.
Det kan De huse paa. Jeg er enig med Polonius, da han sa: „Du skal ikke
slaas med enhver bandit bare for at slaas; men naar du gjør det, saa
slaa næsen av ham først og fremst. Vi skulde ha rykket videre og
støttet gurkhaerne."

„Men hvad vet De om Polonius?" spurte jeg. Dette var en ny side av
Mulvaneys karakter.

„Alt hvad Shakespeare skrev i sine dage, og en god del mere som de
ropte i amfi," sa den gamle krigsmand og snørte omhyggelig sine
støvler. „Har jeg aldrig fortalt Dem om Silvers teater i Dublin,
dengang jeg var yngre end nu og gav dramaet min støtte. Gamle Silver
vilde aldrig betale skuespillerne — mand eller kvinde — hvad han
skyldte dem, og følgelig røk det hele overende i sidste minut, ret som
det var. Saa kom vi gutter og bad om en rolle for moro skyld, og tidt
og ofte lot den gamle Silver os betale for umaken. Aark117

du maane! jeg har set Hamlet spille med nyslagne blaa øine og
dronningen saa fuld som et overflødighetshorn. Jeg husker engang Hogin,
som lot sig hverve til det sorte Tyrone-regiment og blev skutt i
Sydafrika, han forledet gamle Silver til at gi Hamlets rolle til ham
istedenfor til mig, som var en støver til at deklamere i de dage. Saa
gik jeg naturligvis op paa galleriet og begyndte at fylde parterret med
andre folks hatter, og jeg gjorde det ganske livlig for Hamlet, som
spankulerte om i Danmark som et laaghalt mulæsel med et likklæde over
ryggen. „Hamlet," siger jeg, „du har hul paa hælen. Dra op strømperne,
Hamlet," siger jeg. „Hamlet, Hamlet, i al anstændighets navn, slip den
skallen og dra op strømperne." Hele huset begyndte at rope det til ham.
Han stanset op midt i en monolog: „Det kan være jeg har aalete
strømper, eller det kan ikke være," siger han og glaner op paa
galleriet, for vel visste han at det var mig. „Men naar forestillingen
er over, skal jeg og Aanden trampe tarmene ut av dig, Terence, dit
skrytende asen!" Og slik var det jeg blev kjendt med Hamlet. Aai, ai,
ja, det var dage. Har De nogensinde hat aldrig saa meget fankerens moro
uten at betale for det?"

„Aldrig uten at betale for det," sa jeg.

„Det er sandt! Det er lumpent, naar man tænker over det; men slik er
det med baade folk og fæ. Hodepine, drikker man for meget; mavepine,
æter man for meget, og hjertepine, hvordan det saa gaar. Et fæ faar
bare kolik og er i grunden bedst faren."118

Han lot hodet synke og stirret ned i ilden, mens han sat og strøk sin
mustasje. Fra den borterste kant av bivuakken steg der en stemme, det
var Corbet-Nolan, ældste løitnant ved B-kom-paniet, som stemte i en
gammel og høit skattet, sentimental sang, og folkene nynnet takten
efter ham i bedrøvelig kor:

Nordenvinden blæste koldt, min elskte visnet hen,

Min egen lille Kathleen, min søte lille Kathleen,

Kathleen, min Kathleen, Kathleen O'Moore.

Med femogfirti o'er i det sidste ord; selv i den avstand kunde man
skjelne den bløte sydirske ak-cent.

„Alt det vi faar, maa vi betale for, men prisen er grusomt høi," mumlet
Mulvaney da omkvædet var endt.

„Hvad er iveien?" sa jeg stilfærdig, for jeg visste at han bar paa
uutslukkelig sorg.

„Hør nu," sa han. „De vet hvad jeg er nu. Jeg vet hvad jeg vilde bli
dengang jeg begyndte i hæren. Jeg har fortalt om det gang paa gang, og
hvad ikke jeg har sagt, har Dina Shadd fortalt Dem. Og hvad er jeg? Aa
du hellige Guds moder, et gammelt forfyldt, upaalitelig bæst av en
menig, som har set regimentet skifte folk fra oberst til
tambur-lærling, ikke én gang eller to ganger, men hundrede ganger, ja
hundrede! Og jeg er ikke saa nær forfremmelse som jeg var i
førstningen. Og saa lever jeg videre og holder mig klar av hullet, ikke
fordi jeg steller mig ordentlig, men fordi en eller119

anden officershvalp, ung nok til at være min søn, bærer over med mig.
Tror De ikke jeg vet det! Vet jeg det ikke, naar han gaar forbi mig
under mønstring, og jeg er saa vaggende fuld av brændevin, saa like ved
at falde sammen som en fille, at en nyfødt unge kunde se det! For „det
er bare gamle Mulvaney." Og naar obersten lar mig slippe, fordi jeg kan
slaa ham en skrøne og har et svar paa rede haand, og han er naadig og
barmhjertig, — tror De jeg har lyst til at smile naar jeg trær av og
gaar hjem til Dina Shadd og prøver at ta det hele som en spøk? Aanei!
Det er et helvede for mig, et rent helvede i alle dele, og næste gang
naar jeg faar en tørn, blir jeg like gal paany. God grund har
regimentet til at vite at jeg er den bedste soldat de har. Bedre grunde
har jeg selv til at vite at jeg er den værste av dem alle. Jeg duer
bare til at lære de nye slamper det jeg aldrig lærer selv; og jeg er
saa sikker paa det som jeg hadde hørt det: at i samme nu en av disse
melke-vassøiete rekrutterne slipper bort fra mit: „Læg nu merke til,"
og „hør nu her, gutten min," — ja saa er jeg sikker paa at sersjanten
bruker mig som et eksempel til skræk og advarsel. Saa jeg underviser,
som de siger i skyteskolen, baade ved direkte ild og ved rikochet-ild.
Gud se i naade til mig, for jeg har gaat igjennem litt av hvert."

„Læg Dem ned og sov," sa jeg; for jeg kunde hverken gi trøst eller
raad. „De er bedstemand i regimentet, og næst efter Ortheris den
største tosk. Læg Dem ned og vent til vi blir angrepet.120

Hvadslags tropper tror De de sender mot os? Artilleri kanske?"

„Det kan De prøve med fine folk og damer, at vende og dreie talen —
endda det var godt ment. De kunde ikke si noget som var til hjælp for
mig, og allikevel har De aldrig faat vite hvad grund jeg hadde til at
bli det jeg er."

„Begynd med begyndelsen og hold ut til enden," sa jeg fyrstelig. „Men
faa litt liv i varmen først."

Jeg gav ham Ortheris's bajonet til ildraker.

„Det viser hvor litet De forstaar vor bedrift," sa Mulvaney og la den
tilside. „Ilden tar al kraften ut av staalet, og kanske næste gang
smaaen vor slaas for bare livet, saa knækker smørstikkeren, og saa har
De dræpt ham, endda De bare mente at holde Dem varm. Det er en
rekrutstrek. Ræk mig viskestokken, er De snil."

Jeg rullet mig beskjæmmet sammen; og efter at ha tiet litt begyndte
Mulvaney paany.

„Har jeg nogen gang fortalt Dem hvorledes jeg fik Dina Shadd til kone?"

Jeg skjulte en brændende nysgjerrighet jeg hadde følt i flere maaneder
— helt siden Dina Shadd, den sterke, taalmodige, uendelig ømme, av sin
egen store godhet og fri vilje vasket en skjorte for mig, mens vi var
paa marsj i et goldt og øde land, hvor vask ikke fandtes.

„Det kan jeg ikke huske," sa jeg likeglad. „Var det før eller efter at
De gjorde kur til Annie Bragin og fik skam til tak?"

Historien om Annie Bragin er nedtegnet et121

andet sted. Det er en av de mange mindre glorværdige episoder i
Mulvaneys brogede livsløp.

„Før — før — længe før var den historie med Annie Bragin og korporalens
spøkelse. Aldrig har jeg gaat nogen kvinde for nær siden jeg blev gift
med Dina Shadd. Hver ting har sin tid, og jeg kan altid holde hver ting
paa sin rette plads — undtagen drikkevarer, som holder mig paa min
plads uten haab om at drive det til noget andet."

„Begynd med begyndelsen," sa jeg. „Fru Mulvaney fortalte mig at De blev
gift med hende, da De laa i garnison i Krab-Bokhar."

„Som er et stort drithul," sa Mulvaney fromt. „Det var ganske rigtig
som Dina sa. Det hadde sig slik. Men siden vi nu snakker om det, har De
nogensinde været forelsket?"

Jeg tidde erfaringsfuldt stille. Mulvaney gik videre.

„Saa vil jeg gaa ut fra at De aldrig har været det. Jeg var det. I mine
unge dage var jeg en lyst for en kvindes øie og en fryd for hendes
sjæl, som jeg mere end én gang har fortalt Dem. Aldrig har nogen været
elsket slik som jeg — nei ikke paa en halv dagsmarsj nær. I de første
fem aar jeg stod i tjenesten, da jeg var det jeg vilde gi min sjæl for
at være nu, slukte jeg alt det som var inden rækkevidde og fordøiet det
— og det er mere end de fleste mænd kan si. Drikke gjorde jeg, men jeg
hadde aldrig ondt av det. Du store Guds himmel, jeg kunde holde det
gaaende med fire kvindfolk paa én gang, og stelle det saa122

de ikke visste noget om de andre tre, og smile som en guldgul
ringblomst til det hele. Dick Coulhan av det batteri som kommer over os
inat, han kunde ikke kjøre sit forspand bedre end jeg mit, og det var
værre dyr jeg hadde i sælen. Og slik levet jeg, og slik var jeg
lykkelig til efter den historien med Annie Bragin, hun som viste mig
vinterveien saa koldt som et isskap, og lærte mig hvad en ærlig kvinde
tænkte om mig. Det var ikke nogen søt pille at svælge.

Efter det blev jeg lutelei mig en stund og slog mig paa
regimentsarbeide; jeg satte mig i hodet at jeg vilde læse og bli
sersjant og generalmajor et kvarters tid senere. Men ovenpaa al
ærgjerrigheten var der en plads ledig i sjælen paa mig, og jeg kunde
ikke fylde den med alle de høie tanker jeg hadde om mig selv. Saa siger
jeg til mig selv: „Terence, du er en stor mand, og den strammeste kar i
regimentet. Se til at krabbe dig op gjennem graderne." Saa siger mig
selv til mig: „Hvorfor?" Saa siger jeg til mig selv: „Det vilde nu være
kjækt." Saa siger mig selv til mig: „Vilde det fylde disse to sterke
armene dine, Terence ?" — „Reis og ryk," siger jeg til mig selv. „Ta og
gift dig," siger mig selv til mig. „Det kommer ut paa ett," siger jeg
til mig selv. „Det gjør saa, hvis du stadig blir den gamle," sa mig
selv til mig; og dermed saa gav jeg mig til at grunde paa det længe og
vel Har De nogensinde følt det slik?"

Jeg snorket blidelig, for jeg visste at om Mulvaney ikke blev avbrutt,
vilde han gaa videre. Lar-123

men fra leirbaalene steg sterk mot skyerne, mens kompaniernes bedste
sangere sat og kapsang.

„Jaja, slik følte jeg det, og en ond tid var det. Fæ, som jeg var, gik
jeg en dag over i de gifte folks kvarter, mere for at snakke litt med
vor gamle fanejunker Shadd end for at prøve mig med noget kvindfolk.
Jeg var korporal dengang — degradert siden, men korporal dengang. Jeg
har et fotografi av mig selv, sotn De kan se det av. „Nu drikker De en
kop te med os?" siger Shadd. „Jeg gjør vel saa," siger jeg, „skjønt te
er ikke mit fag."

„Det vilde være bedre for Dem om det var," siger gamle mutter Shadd, og
hun hadde al grund til at vite det, for den sidste tid han stod i
tjeneste, drak Shadd sig snytefuld hver aften.

Saa tok jeg av mig hanskerne — der var hvitting i dem, saa de kunde
staa alene — trak stolen hen til bordet og gav mig til at glo paa alle
smaasa-kerne og porcellænstingene i stuen hos Shadd. Det var slike ting
som er en mands eiendom og ikke hører til et teltlag som er her idag og
spredt for alle vinde imorgen. „De har det rigtig hyggelig her,
fanejunker," siger jeg. „Det er konen som har gjort det, gut," siger
han og peker med snaddespidsen mot gamle mutter Shadd, og hun klapset
ham oppe i maanen for komplimenten. „Aahaa," sa hun, „saa du trænger
til penger!"

Og saa — og saa, da kjelen skulde fyldes, kom Dina ind -— min Dina —
med ærmerne brettet op til albuen og haaret i en gylden glorie over
panden, og de store blaa øinene straalet under det124

som stjerner i en frostnat; og hun traadte lettere paa sine to føtter
end papiret fra oberstens kurv i ordonnansværelset, naar den blir tømt.
Hun var bare en pur ung jente og blev lyserød da hun fik se mig; og jeg
dreiet mine barter og saa paa et billede paa væggen. Vis aldrig et
kvindfolk at du bryr dig en døit om hende, saa kommer hun brækende i
hælene paa dig."

„Det var vel det De gjorde med Annie Bragin, indtil alle lo av Dem i de
gifte folks kvarter," sa jeg, som mindtes de usalige haneben, og la
bort hvert skjær av døsighet.

„Jeg utvikler her angrepstaktikkens almindelige del," sa Mulvaney og
rotet rundt med støvlen i det døende baal. „Hvis De læser Haandbok for
den menige soldat, som aldrig nogen soldat læser, vil De se at der er
undtagelser. Da Dina var ute av døren — og det var som solskinnet var
lukket ute med det samme — siger jeg: „Hellige Guds moder, fanejunker;
men er det Deres datter?" „Jeg har saa tænkt i de sidste atten aar,"
siger gamle Shadd og blinker med øiet; „men fru Shadd har saa sin egen
mening om saken, akkurat som andre kvindfolk." — „Nei hun er enig med
dig denne gang, merkelig nok," siger mutter Shadd. „Hvorfor i alverdens
rike har jeg aldrig set hende før da," siger jeg. „Fordi De har fartet
om med de gifte kvinder i de sidste tre aar. Hun har bare været en
barnsunge like til ifjor, og hun skjøt iveiret med vaaren," siger gamle
mutter Shadd. „Jeg kommer ikke til at farte omkring mere," siger125

jeg. „Mener De det?" siger gamle mutter Shadd og skottet bort paa mig
akkurat, som en høne skotter bort paa høken, naar kyllingerne løper
frit omkring. „Prøv mig, skal De se," siger jeg. Dermed trak jeg
hanskerne paa, drak ut teen og gik ut av huset saa strunk som paa
generalparade, for jeg visste godt at Dina Shadd hadde sine øine i
ryggen paa mig fra kjøkkenvinduet. Det var saa-gu den eneste gang jeg
har sørget over at jeg ikke stod i kavalleriet, saa jeg kunde hat
klingende sporer.

Jeg gik mig en tur for at tænke mig om, og jeg tænkte ubegripelig
meget, men altid endte det med den jentungen i blaaprikket kjole med
blaa øine med funker i. Saa holdt jeg mig borte fra marketenteriet og
holdt mig til de gifte folks kvarter eller i nærheten der, om jeg
kanske skulde træffe Dina. Om jeg traf hende? Aark du slette tid, det
gjorde jeg; med en klump i halsen saa stor som ranselen min og med
hjertet hamrende som en grovsmedslægge. Det var „Goddag, frøken Dina,"
og „God dag, hr. korporal," i en fjorten dages tid, og jeg kunde ikke
komme et fankerens skridt videre, for jeg hadde slik respekt for den
jenten at jeg kunde knækket av mellem to fingre."

Her rystet jeg av latter ved mindet om Dina Shadds kjæmpeskikkelse, da
hun rakte mig skjorten.

„Le bare De," gryntet Mulvaney; „men det er sandt hvad jeg siger, og
det er Dem som tar feil. Dina var en pike som ikke nogen hertuginde
kunde været myndig imot i de dage. En blom-sterhaand og fot saa let som
luft og øine som den

levende morgensol hadde hun som er min hustru idag — gamle Dina, og
aldrig noget andet end Dina Shadd for mig.

Det var da jeg hadde drevet paa slik i tre uker og altid var holdt paa
avstand og aldrig hadde hat nogen fremgang uten gjennem øinene, at en
liten tamburgut lo mig op i ansigtet da jeg gav ham en liten advarsel
mot at løpe grassat over hele byen med en stump av bandoléret. „Det er
ikke bare mig som ikke holder mig til brakken," siger han. Saa tok jeg
ham bak i nakken — jeg kom saa let til at faa hjertebanken i de dage,
skjønner De — og „Frem med det," siger jeg, „eller jeg skal knække
hvert bidige ben i kroppen paa dig." „Snak til Dempsey," siger han og
hyler. „Dempsey hvem?" siger jeg, „din uvaskete satans rakker." —- „Av
de stubhalete dragoner," siger han. „Han har fulgt hende hjem fra
hendes tante i byen fire ganger i de sidste fjorten dage." — „Barn,"
siger jeg og lar ham løpe, „din tunge er sterkere end din krop. Pig av!
Det gjør mig ondt at jeg gav dig juling."

Og saa gik jeg fire veier paa én gang paa jagt efter Dempsey. Jeg var
gal i hodet, naar jeg tænkte paa at jeg, som var en støver blandt
kvindfolk, skulde bli stukket ut av et bollefjæs av et fæ av en
kaval-lerist som ikke kunde sitte paa en kuffert. Jeg fandt ham snart —
stubhalerne hadde sit kvarter like ved os — og en blekfet, fremtung søn
av et mulæsel var nan med sine messingsporer og sit brystharnisk og sit
dit og dat. Men han var en modig maur. „Aa, hør her, Dempsey," siger

„De har spasert fire ganger med Dina Shadd i de sidste fjorten dage."

„Hvad skiller det Dem," siger han. „Jeg vil gaa med hende firti ganger
endda, og firti ganger paa kjøpet, din møkka landeveistraver av en
platfot av en infanterikorporal."

Før jeg kunde dække mig, hadde han langet ut med hansker paa og gav mig
en paa kindet, saa jeg røk overende paa alle fire. „Er du fornøiet nu?"
siger han og blæste paa knoklerne saa tilfreds som en gardeoberst.
„Fornøiet!" siger jeg. „For din egen skyld mand, faa av dig sporerne,
kast trøien og træk hanskerne av. Det er begyndelsen til ouverturen. La
gaa!"

Han lot gaa alt det han orket; men han kastet ikke trøien, og den
strammet ham over skuldrene. Jeg kjæmpet for Dina Shadd og saaret paa
kindet. Hvad haab hadde ham mot mig? „La gaa," siger jeg ret som det
er, naar han begynder at studere marken og valse rundt. „Dette er ikke
rideskolen," siger jeg. „Op med dig og la mig faa komme indpaa dig."
Men da jeg saa han vilde stikke av, grep jeg ham i halsbindet med
venstre haand og i livremmen med høire og svinget ham op over min høire
skulder med hodet nederst, og han hamret løs paa næsen min, indtil
veiret var banket ut av ham mot den nakne jord. „Op med dig," siger
jeg, „eller jeg sparker hodet ned i maven paa dig!" Og jeg vilde gjort
det ogsaa, saa rasende som jeg var.

„Kravebenet er brukket," siger han. „Hjælp128

mig hjem igjen, jeg skal aldrig mere gaa med hende." Og saa hjalp jeg
ham hjem."

„Var kravebenet brukket?" spurte jeg; for jeg trodde det bare var
Learoyd som kunde utføre det frygtelige kunststykke.

„Ja, det var det; for han faldt pa kanten av den venstre skulder. Næste
dag snakket folk om det i begge brakker, og da jeg møtte Dina Shadd
næste dag med mit kind, der saa ut som regimentskrædderens prøvebok,
var der hverken noget „Godmorgen, hr. korporal" eller noget andet. „Og
hvad har jeg gjort, frøken Shadd," siger jeg noksaa kjækt og planter
mig foran hende, „siden De ikke vil hilse goddag paa mig?"

„De har slaat Dempsey av kavalleriet halvt ihjel," siger hun, og der er
taarer i hendes kjære blaa øine.

„Kanske det," siger jeg. „Var han en ven av Dem, siden han fulgte Dem
hjem fire ganger i fjorten dage."

„Ja," siger hun, men hun trak mundvikene nedover. „Og — og hvad har De
med det?" siger hun.

„Spør Dempsey," siger jeg og later som jeg vil gaa.

„Var det for min skyld De slos da, De taape-lige menneske," siger hun,
skjønt hun hadde visst det hele tiden.

„Hvem ellers?" siger jeg, og jeg tok et skridt frem.

„Jeg var det ikke værd," siger hun og fingrer med forklæet.129

„Det blir min sak at avgjøre," siger jeg. „Skal jeg si Dem noget?"

„Ja," hvisker hun saa mildt som en helgen, og saa forklarte jeg mig; og
hun fortalte mig det som hver mand der er en mand, og mangen mand som
er et kvindfolk, faar høre én gang i sit liv.

„Men hvad var det som fik dig til at graate i førstningen, søte, lille
Dina?" siger jeg.

„Dit — dit blodige kind," siger hun og dukker sit lille hode ned i mit
skjærf — jeg hadde vakt den dag — og klynker som en sorgfuld engel.

Nu er der to maater en mand kan ta slikt paa. Jeg tok det som jeg likte
det bedst, og mit første kys paa samme tid. Du hellige uskyldighet! Jeg
kysset hende paa næsetippen og under øiet; og en ung pike som lar et
kys komme tumlende ned over sig paa den maaten, hun har aldrig været
kysset før. Læg merke til det. Saa gik vi haand i haand som to barn ind
til gamle mutter Shadd, og hun sa at det kunde ha været værre, og gamle
Shadd nikket bak sin pipe, og Dina løp avsted op paa sit værelse. Den
dag traadte jeg paa rullende skyer. Hele jorden var for liten til at
rumme mig. Ja, dekelen snuse mig, kunde jeg ikke ha hukket solen ned
fra himlen som en glo til min pipe, saa storartet var jeg. Men jeg tok
rekrutter til delings-eksercis istedenfor, og begyndte med almindelig
springmarsj istedenfor at ta dem én for én. Aaja — aaja! Den dag! Den
dag!"

En meget lang pause. „Naa?" sa jeg.130

„Det blev galt altsammen/' sa Mulvaney med et vældig suk. „Og jeg vet
at det var min forbandede dumhet som var skyld i det altsammen. Den
kvelden drak jeg kanske tre halvflasker — ikke nok til at fordreie et
haar paa en mand som var ved sine sansers fulde bruk. Men jeg var mer
end halvveis drukken av bare glæde, og marketen-terskens øl var som
whisky for mig. Jeg kan ikke fortælle netop hvordan det gik til, men
fordi jeg ikke hadde tanke for nogen andre end Dina, og fordi det ikke
var fem minutter siden jeg hadde løsnet hendes smaa hvite armer fra min
hals, fordi jeg endda følte hendes kys paa mine læber, maatte jeg gaa
gjennem de gifte folks kvarter paa veien til brakken, og jeg maatte bli
staaende og snakke med en rødhaaret kvige, Judy Sheehy, som var datter
av mutter Sheehy, kone til Nick Sheehy, furéren — Shielyghs sorte
forbandelse være over alle av det slæng som endda lever.

„Hvorfor stikker De næsen saa høit tilveirs, korporal?" siger Judy.
„Kom ind og drik en kop te," siger hun, — hun stod i døren. Og jeg
upaalitelige fæ, som tænkte paa alt andet end te, gik ind.

„Mor er i marketenteriet," siger Judy og glatter haaret sit, der var
som røde slanger, og titter paa mig med sine grønne katteøine. „Men det
gjør vel ikke noget, korporal?"

„Jeg kan greie mig," siger jeg. Jeg sværmet ikke for gamle mutter
Sheehy, og ikke for hendes datter heller. Judy gjorde teen istand og
dækket131

paa bordet, og hun lænet sig klos op til mig for at faa alt til at staa
som det skulde.

„Er De bange for en ung pike som er alene hjemme?" siger Judy.

„Nei," siger jeg. „Hvorfor skulde jeg det?"

„Det kommer an paa hvem det er," siger Judy og trækker stolen like hen
til min.

„Ja det gjør saa," siger jeg; saa syntes jeg jeg kanske hadde været
litt mindre høflig, og saa siger jeg: „Teen er ikke rigtig søt nok
efter min smak. Stik lillefingeren i koppen, Judy. Saa blir det
nektar."

„Hvad er nektar?" siger hun.

„Noget rigtig søtt," siger jeg; og jeg kunde ikke for mit bare syndige
liv la bli at blinke til hende, slik som jeg pleiet blinke til
kvindfolk.

„Aa fy, korporal," sa hun; „hvor slem De er."

„Neimen er jeg ei," siger jeg.

„Da er De en grusomt pen mand, og det er værre," siger hun og sukker
vældig og titter bort paa mig.

„De vet selv bedst hvad De mener," siger jeg.

„Det var bedre for mig om jeg ikke gjorde," siger hun.

„Der kan siges en hel del om det fra begge sider," siger jeg, uten at
mene noget med det.

„Du faar si din del da, kjære, kjære Terence," siger hun; „for sandelig
om jeg ikke tror at jeg har sagt enten mere eller mindre end det gaar
an for en anstændig pike," og dermed slog hun armene om halsen paa mig
og kysset mig.132

„Der er ikke mere at si efter det," siger jeg og kysser hende tilbake —
aa, jeg gemene slubbert, som hadde hele hodet fuldt av Dina Shadd!
Hvorav kommer det, tror De, at naar en mand har vundet magten over én
kvinde, saa maa han straks vinde magten over én til? Det er akkurat
slik med skytning ogsaa. Den ene dag skyter en saa gladelig bom eller i
bakken, og den næste dag træffer en blinken ti skud i træk, hvad enten
man saa sigter høit eller lavt eller paa lykke og fromme."

„Det hænder bare med en mand som har adskillig erfaring. Han gjør det
uten at tænke."

„Jeg takker for komplimenten, — det kan gjerne være. Men jeg tviler nu
paa at De mente det som en kompliment. Hør nu; der sat jeg med Judy paa
fanget, og hun hvisket alt slags tul og tøis til mig, og jeg sa bare ja
og nei, naar jeg helst skulde ha holdt tungen stille i tandgaren. Og
det var ikke en time efterat jeg var gaat fra Dina! Hvad jeg tænkte
paa, det skal jeg ikke si. Ret som det var, kom gamle mutter Sheehy ind
saa stille som en kat og fuld som en fille. Hun hadde datterens røde
haar, men hun var skallet her og der, og jeg kunde se i hendes onde
gamle ansigt, klart som et lyn, hvad Judy vilde være om tyve aar
herefter. Jeg vilde til at reise mig; men Judy rørte sig ikke.

„Terence har fridd, mor," siger hun, og koldsveden brast frem paa mig.
Gamle mutter Sheehy dat ned som en sæk og begyndte at leke med koppene.
„Saa blir dere et fint par," sa hun, tyk133

i stemmen, „for han er den største slyngel som nogensinde har skjæmt ut
dronningens klær, og —"

„Jeg maa gaa, Judy," siger jeg. „De skulde ikke fortælle Deres mor
slikt tul. Faa hende i seng, De."

„Tul!" siger gamla, spidser øre som en kat og slaar tak i bordkanten.
„Det skal bli fanden saa tullet tul for dig, din grinende grævling, om
det er tul. Kom dig væk! Jeg vil gaa tilsengs."

Jeg løp ut i mørket; syk var jeg om hjertet, og hodet var like ved at
sprænges, men jeg hadde da saa meget fornuft, at jeg skjønte jeg hadde
al skylden selv. „Der fik du for at være høflig mot et helvedes kobbel
hunkatter," siger jeg. „Hvad jeg har sagt, eller ikke sagt, skiller
ikke saken. Judy og den gamle vil paastaa at jeg har git mit ord, og
Dina vil slaa op med mig, og jeg fortjener det. Jeg vil ta og drikke
mig fuld," siger jeg, „og se at glemme det; for det er klart at jeg
ikke blir gift."

Paa veien til marketenteriet løp jeg paa Lascelles, som var fanejunker
i E-kompaniet dengangen, en haard, haard mand med en ren satan til
kone. „Du ser ut i hodet som en druknet rotte," siger han; „og værre
blir det der hvor du skal hen. Snu om," siger han. „La mig være," siger
jeg. „Jeg har kastet lykken overbord med denne min haand!" — „Saa er
det ikke langs den vei du finder den igjen," siger han. „Faa høre hvad
som staar paa, dit kvæg." Og saa fortalte jeg ham hvordan sakerne
stod.134

Han suget paa underlæben. „Du har gaat i fælden," sa han. „Ju Sheehy
trænger helst en mands navn til sit, saa snart som mulig. Og du trodde
du hadde tryllebundet hende, — det er dyrets medfødte indbildskhet. Du
er en stor født idiot, Terence, men du er allikevel for god til at
giftes ind i det kompani. Om du har sagt noget — og alt hvad du saa
siger, er jeg sikker paa du gjorde det — eller ikke har sagt noget,
hvad der er værre — saa ta det i dig altsammen —- lyv som løgnens
fader, men se bare til at gaa klar av Judy. Vet ikke jeg hvad det vil
si at gifte sig med et kvindfolk som var akkurat slik som Judy er, da
hun var ung? Jeg begynder at bli gammel nu og har lært at være
taalmodig; men du, Terence, du vilde lægge haand paa Judy og slaa hende
ihjel før aaret var omme. Bry dig aldrig om at Dina slaar op, du har
fortjent det; bry dig aldrig om at du blir til latter for hele
regimentet. Kom klar av Judy og hendes mor. De kan ikke hale dig til
kirke, men om de gjør det, haler de dig til helvede. Se til at komme
hjem og iseng," siger han. Og saa over skulderen, da han gik: „Du maa
komme klar av dem."

Dagen efter gik jeg for at hilse paa Dina, men jeg var ikke høi i
hatten, der jeg gik. Jeg visste at det snart vilde bryte løs, uten at
jeg la mig op i det, og jeg var bange.

Jeg hørte Judy ropte paa mig; men jeg gik like frem til Shadds hus, og
Dina vilde ha kysset mig, men jeg holdt hende tilbake.135

„Naar alt er sagt, min egen, "siger jeg, „kan du gi mig et kys, hvis du
har lyst, skjønt jeg tviler paa jeg faar det saa let da."

Ikke før var jeg begyndt at faa skik paa det jeg skulde si, før Judy og
hendes mor kom anstigende. -— Jeg tror der var en veranda paa huset,
men jeg begynder at glemme.

„Vil De ikke komme indenfor," siger Dina pent og høflig, skjønt Shadds
ikke hadde nogen omgang med Sheehys. Gamle mutter Shadd saa fort op, og
hun var den første som saa at der var noget iveien; for Dina var hendes
datter.

„Jeg har liten tid idag," siger Judy, saa frækt som bare fanden; „og
jeg er bare kommet for at hente Terence — min forlovede. Det er
underlig at finde ham her dag efter dag."

Dina saa paa mig, som om jeg hadde slaat hende, og jeg svarte likefrem.

„Der var noget sludder borte hos Sheehys, igaar-aftes, og Judy driver
spøken videre, min egen," siger jeg.

„Borte hos Sheehys," siger Dina ganske langsomt, og Judy falder ind
med: „Han var der fra ni til ti, Dina Shadd, og den længste del av
tiden sat jeg paa fanget hos ham, Dina Shadd. Og De kan glo aldrig saa
længe paa mig fra hode til fot, De glor naa ikke væk det at Terence er
min forlovede. Søte Terence, det er paa tide at vi kommer os hjem."

Dina Shadd sa aldrig et ord til Judy. „Du gik fra mig halvni," siger

ikke det var til Judy du gik — hvad enten du har git hende dit ord
eller ikke. Følg hende bare hjem, du som blir hentet av en pike! Jeg er
færdig med dig," siger hun, og saa løp hun ind paa sit eget værelse, og
hendes mor fulgte efter. Saa var jeg alene med disse to kvindfolkene og
kunde si saa temmelig likeut hvad jeg følte.

„Judy Sheehy," siger jeg. „Om du har faat mig til at stelle mig som et
fæ i aftenlys, saa skal du ikke gjøre det om dagen. Jeg har aldrig
fridd til dig med haand eller mund."

„Du lyver," siger gamle mutter Sheehy; „og maatte det kvæle dig paa
stedet!" Hun var saa temmelig beruset

„Og om det saa kvalte mig paa stedet, vilde jeg ikke si andet," siger
jeg. „Gaa hjem, Judy. Jeg føler mig rent skamfuld over at en anstændig
pike som De kan trække Deres mor ut i et slikt erende barhodet. Hør nu
efter hvad svar jeg gir. Jeg gav Dina Shadd mit ord igaar, og jeg var
hos Dem igaaraftes -— des større skam for mig — og snakket tul og tøv,
men ikke mere. De har forsøkt at faa tak paa mig ved det. Jeg vil ikke
la Dem faa tak paa mig for alt i verden. Er det nok?"

Judy blev glorød over det hele. „Og gid De maa ha fornøielse av Deres
mened," siger hun og knikser dypt. „De har mistet en kone som vilde ha
slitt haanden ut til benet for at glæde Dem; og sandelig, Terence, du
gik ikke i fælden ..." Lascelles maatte ha talt like ut av posen til
hende.137

„Jeg er like uskyldig jeg som Dina — sandelig er jeg det! Du har mistet
en stakkars dum pike som aldrig vil se paa dig mere, og du har mistet
hvad du aldrig har eiet — og det er almindelig ærlighet. Hvis De greier
Deres halvtrop like godt som De greier Deres frierier, saa er det ikke
noget under at De har ord for at være den værste korporal i kompaniet.
Kom nu, mor," siger hun.

Den gamle vilde pokker ikke rikke sig av stedet.

„Er det Deres sidste ord?" siger hun og skuler op paa mig under sine
tykke, graa øienbryn.

„Ja det er," siger jeg, „om saa Dina tyve ganger slaar op med mig. Jeg
vil ikke ha noget at gjøre med Dem eller Deres," siger jeg. „Ta
datteren din med dig, dit skamløse kvindfolk."

„Saa jeg er skamløs, jeg," siger hun, og løfter armene op over hodet.
„Hvad er saa du, din utspekulerte, skjælv-knæ'dde, skitne sjæl av en
løgnhals av en marketentersøn? Er jeg skamløs? Hvem gjorde mig og mit
barn offentlig til skamme, saa vi maatte gaa tiggergang gjennem gåterne
i fuldt dagslys efter det ord en mand var gaat fra? Dobbelt skal min
skam falde over Dem, Terence Mulvaney, som tror De er saa sterk! Ved
jomfru Maria og alle helgener, ved blod og vand og hver den sorg som
kom ind i verden efter skabelsen, maatte den svarte meldug ramme Dem og
Deres, saa De aldrig skal være uten andre folks smerte, naar den ikke
er Deres egen! Maatte hjertet forbiø i brystet paa Dem draabe for

alle Deres venner ler av blodet! Sterk tror De at De er? Maatte den
styrke bli en forbandelse og drive Dem i djævelens klør mot Deres egen
vilje! Klare øine tror De at De har? Maatte Deres øine klart se hvert
trin paa den mørke sti De vandrer, indtil helvedes hete glør slukker
Deres lys! Maatte den tørre tørst, som raseri mine egne gamle ben, gaa
over paa Dem, saa De aldrig skal la en fuld flaske eller et tomt glas
gaa fra Dem. Gud bevare din forstands lys, min egen perle av en gut,
saa du aldrig maatte glemme hvad du vilde bli og hvad du vilde utrette,
naar du vælter dig i møkken! Maatte du se hvad som er ret, og gjøre det
som er galt, saalænge der er veir i kroppen paa dig; og maatte du faa
en braa død i et fremmed land og se døden komme før den tar dig, og
være ute av stand til at røre haand eller fot!"

Jeg hørte en uro i værelset bak mig, og saa dalte Dina Shadds haand ned
i min som et rosenblad paa en sølet landevei.

„Halvparten av det tar jeg paa mig," siger hun, „og mere til, om jeg
kan. Gaa hjem, du dumme skravlebøtte, — gaa hjem og skrift dine
synder."

„Kom nu! Kom nu!" siger Judy og trækker sin mor i sjalet. „Det var ikke
Terences skyld. For den hellige jomfrus skyld, hold op med at tale
slik."

„Og du!" sa gamle mutter Sheehy og dreiet sig om mot Dina. „Vil du ta
halvparten av den mands byrde? La ham fare, Dina Shadd, før han trækker
dig ogsaa ned — du som haaber at din139

mand skal være kommandersersjant før fem aar er gaat. Du haaber alfor
meget, mit barn. Du skal vaske klær for kommandersersjanten, naar han
av sin godhet gir dig arbeide; men en menig soldats kone skal du være
indtil enden, og hver sorg i en soldaterkones liv skal du kjende og
aldrig nogen glæde — uten én, og den skal rinde fra dig som vandet
ebber fra en sten i stranden. Fødselsveerne skal du kjende, men aldrig
den glæde at gi barn bryst; og dit guttebarn skal du begrave i uindviet
jord, og ingen prest skal læse nogen bønner over ham, og paa det
guttebarn skal du tænke hver dag i dit liv. Betænk dig vel, Dina Shadd,
for aldrig faar du andre barn, om du saa sliter dine knæ tilblods i
bøn. Barns mødre skal spotte dig bak din ryg, naar du vrier tøi over
vaskestampen. Du skal vite hvad det er at hjælpe hjem en fuld mand og
at se ham marsjere ind paa vaktstuen. Tror du du kommer til at like
det, Dina Shadd, du som holder dig for god til at tale med min datter?
Du skal tale til dem som er værre end Judy, før alt er forbi.
Sersjanternes koner skal se foragtelig ned paa dig som er datter av en
sersjant, og du skal gjemme altsammen under et smilende ansigt, naar
dit hjerte er ved at briste. La ham fare, Dina Shadd, for Shielyghs
sorte forbandelse har jeg lagt paa ham, og han skal sande det med sin
egen mund."

Hun styrtet forover paa ansigtet, og skummet stod hende ut av munden.
Dina Shadd løp til med vand, og Judy halte den gamle kone ut paa
verandaen, indtil hun satte sig overende.140

„Jeg er gammel og elendig," sa hun skjælvende og graatende; „og jeg har
visst sagt en god del mere end jeg mener."

„Naar De kan staa paa benene, saa gaa," siger gamle mutter Shadd. „Her
i huset er ikke plads for slike som De, som har forbandet min datter."

„Aa blaas!" sa den gamle kone. „Haarde ord bryter ingen ben, og Dina
Shadd vil bevare sin mands kjærlighet til mine ben er blit grønkorn.
Søte Judy, jeg har glemt hvad vi kom hit for. Kan De laane os en
bundskjuler med te, fru Shadd?"

Men Judy trak avgaarde med hende og graat som om hendes hjerte skulde
briste. Og Dina Shadd og jeg, vi hadde glemt det hele pa ti minutter."

„Hvorfor husker De det nu da?" sa jeg.

„Var det rimelig jeg skulde glemme det? Hvert ord, den onde, gamle
kjærring hadde sagt, gik i opfyldelse siden i mit liv, og jeg kunde ha
baaret det alt — baaret det alt — undtagen da min lille Shadd blev
født. Det var paa marsjen tre maaneder efter at der var kommet kolera i
regimentet. Vi var mellem Umballa og Kalka dengang, og jeg var paa
feltvakt. Da jeg kom fra vakt, viste konerne mig barnet, og det vendte
sig om paa siden og døde, mens jeg saa paa. Vi grov ham ned ved
veikanten, og pater Victor var en dagsmarsj bakenfor med det store
træn, og saa læste kompani-chefen en bøn. Og siden har jeg været en
barnløs mand og alt det andet som gamle mutter Sheehy141

spaadde om mig og Dina Shadd. — Hvad tænker De til det?"

Jeg tænkte en hel del, men jeg syntes det passet-bedre netop da at
række Mulvaney min haand. Denne venskapsytring hadde nær kostet mig
bruken av tre fingre. Hvor godt Mulvaney end kjender sin svakhet, saa
er han uvidende om sin styrke.

„Men hvad mener De?" gjentok han, da jeg rettet ut igjen de knuste
fingre.

Mit svar druknet i hyl og brøl fra det næste leirbaal, hvor ti mand
brølte „Ortheris," „menig Ortheris," „Hr. Or-the-ris!", „Gutten min,"
„Kaptein Ortheris," „Feltmarskal Ortheris," „Stanley, dit elendige
lille asen, kom hit til dit eget kompani!" Og Londoneren, som hadde
forlystet et andet publikum med mystiske og drøie røverhistorier, blev
puffet ind blandt sine beundrere med vold og magt.

„De har krøllet min mansjetskjorte grusomt," sa han; og „jeg vil ikke
synge mere i denne fanke-rens salon."

Learoyd, som var blit vækket av levenet, rullet sig op, krøp bak
Ortheris og løftet ham i veiret paa skuldrene.

„Syng, din forbaskede kolibri," sa han; og Ortheris stemte i med sine
hæse East End-stemme, mens han slog takten paa Learoyds hode:

Hun slog op en gang og gav mig løpepas, og en egte London-gut var jeg.
Og saa drak jeg, og drak jeg i fjorten dages tid, og saa gik det ned i
bøtten med mig.

10 — Kipling: I dronningens klær.142

Dronningen hun gav mig en shilling for at slaas bortenfor land og for
sjø; men regjeringen, den la mig i et pesthul, og i Bombay var jeg like
ved at dø.

Kor: Nei, stol aldrig, aldrig, aldrig paa en pikes ord, og faa aldrig,
aldrig øllet for kjær. Men jeg var saa pokkers grøn, den tid jeg var
ung, min søn,

og se derfore saa sitter jeg nu her.

Jeg fyrte et skud paa en afghaner,

og slubberten han fyrte igjen.

Og saa deiste jeg omkuld, og i hodet var et hul,

og jeg slåp at gaa i næste felttog hen.

Men siden la jeg an paa en birmaner,

som hadde slik en blodtørstig dahr.

Men bøssen den sa klak, og bajonetten brak,

og alt det som jeg fik mig, var et ar,

Kor: Nei, skyt aldrig, aldrig efter en afghaner, naar du staar, saa han
kan skyte igjen, og gaa aldrig, aldrig løs paa en birmaner, naar du
ikke udi ryggen har en ven.

Siden fik jeg korporalsdistinktioner,

og jeg krympet dem naturlig — turligvis.

For en ven han fik mig til, til at gange ut paa dil,

og det blev spot og spe og straffeeksercis.

Og jeg tjente tiden ut og skulde blit sersjant,

men obersten sa likeut nei.

Han sa: „Svinet har været fuld, han skal ha fjorten

dages hul"; og næste nat saa vandret jeg den vei.

Kor: Nei, bli aldrig, aldrig nogensinde korporal, naar du ikke ganske
klar i hodet er. Men jeg var saa pokkers grøn, den tid jeg var ung,

min søn; og se derfore saa sitter jeg nu her.143

Jeg har prøvet min lykke udi hæren,

i brakken og i hullet og i leir;

men nu er jeg samme fant, for jeg tapte alt jeg vandt,

hvergang drik og piker over mig vandt seir.

Og nu lakker det og lider det med tjenesten,

og snart lægges jeg paa hylden op en kveld;

men den allerværste vennen fra begyndelsen til enden,

ja det har nok, gu' bedre, været mig selv.

Kor: Nei, stol aldrig, aldrig, aldrig paa en pikes ord; og faa aldrig,
aldrig øllet for kjær. Men jeg var saa pokkers grøn, den tid jeg var
ung, min søn;

og se derfore saa sitter jeg nu her.

„Nei hør paa smaaen, hvor han synger og skraaler, som om han aldrig
hadde kjendt til sorg. Husker De da han blev gal av hjemlængsel?" sa
Mulvaney og mindet om en tid, som aldrig vil bli glemt, da Ortheris
vadet gjennem bedrøvelsens dype vande og bar det meget ilde. „Men det
er den bitre sandhet han siger, allikevel. Aajaja!

Men den allerværste vennen fra begyndelsen til enden, ja det har nok,
gu' bedre, været mig selv."

                            Hans private ære

Hans private ære.

I—i østladningen av rekrutter til det gamle regi-^ ment var netop blit
losset ut. Som vanlig blev det sagt at det var den værste drift som
nogensinde var kommet fra depotet. Mulvaney tok et overblik over dem,
gryntet foragtelig og meldte sig straks meget syk.

„Er det den regulære høstfeber?" sa doktoren, som kjendte noget til
Terences seder og skikke. „Temperaturen er normal."

„Den er et hundrede og syvogtredive banditter for høi, hr. doktor. Jeg
er ikke saa svært syk, men jeg kommer til at dø hvis disse guttene blir
læsset over paa mig i min daarlige tilstand. Kjære hr. doktor, sæt at
De skulde passe tre koleraleire og--"

„Gak til hospitalet da, din gamle lurendreier," sa doktoren og lo.

Terence pakket sig ind i en blaa slaabrok — Dina Shadd var borte for at
pleie en majorfrue, som heller vilde ha Dina uten noget diplom end145

hvemsomhelst ellers med hundrede diplomer — ståk en pipe mellem
tænderne og spankulerte frem og tilbake paa hospitalsveranaaen og
formanet Ortheris til at være en far for de nye rekrutter.

„De er for det meste av din egen kaliber," sa han med et grin; „det
reneste søppel fra White-chapel. Jeg vil ta og interviewe dem litt,
naar de mere ligner hvad de aldrig blir — og det er en god, ærlig
soldat som mig."

Ortheris mukket indignert. Han visste like-saagodt som Terence hvad det
vilde si, det arbeide de hadde for sig, og han syntes Terence opførte
sig sjofelt. Saa tok han sig en tur for at se paa det nye kvæg, som
stirret paa det fremmede landskap med store øine og spurte om gribbene
var ørner og pariahundene sjakaler.

„Jo, dere er en fin bande bleknebbede lassa-roner, dere," sa han
elskværdig til en klynge inde i kasernegaarden. Saa lot han øinene løpe
hen over dem og fortsatte: „Dere er gjort av stekefisk og kjølner, og
pokker ta mig om de ikke har sendt os nogen smaaøiete jøder ogsaa. Hei,
du der med pomade i hodet, hvem av Salomonerne var din far, Moses?"

„Mit navn er Anderson," sa en stemme muggent.

„Naa, Samuelson! All right, Samuelson! Og hvor mange genier av Deres
sort skal komme og ødelægge B-kompaniet?"

Der er ingen haan saa fuldkommen som den gamle soldats likeoverfor de
nye. Og det er ret og rigtig at det er slik. En rekrut maa først lære
at han ikke er en mand, men en synderlig ting.146

som med tid og stunder og himlens hjælp kan utvikles til en brukelig
soldat, hvis den er paapasse-lig og tar imot gode raad. Ortheris's
vaabenkjole var opknappet, huen sat paa tre haar nedover det ene øie,
og hænderne hadde han paa ryggen, mens han gik rundt og blev mere og
mere foragtelig for hvert skridt. Rekrutterne turde ikke svare, for de
var nye elever i en fremmed skole, endda de hadde kaldt sig soldater
ved depotet i det hyggelige England.

„Ikke et eneste skulderpar i hele banden! Jeg har set en og anden
daarlig drift i min tid — en og anden fankerens daarlig drift, men
denne driften her, den slaar alle de drifter jeg nogengang har set.
Jack, kom hit og se paa disse elendige, kalvbente bløtdyr."

Learoyd gik netop over gaarden. Han kom langsomt bort til dem, kredset
rundt om klyngen, som en hval kredser rundt om en stim stiklinger, sa
ingenting og gik plystrende sin vei.

„Ja, dere kan trygt se ut som sauer," slengte Ortheris ut over guttene.
„Det er slike som dere som knuser hjertet paa slike som os. Vi maa
banke skik paa dere, og aldrig faar vi en halvpenny ekstra for umaken,
og ikke takker dere os heller. Gaa bare ikke og tro at det er obersten
eller at det er kompanichefen som gjør folk av dere. Det er os, dere
grønskollinger — dere forbaskete grønskollinger."

En av kompanicheferne var ubemerket kommet til bak Ortheris ved enden
av denne tirade. „Kanske De har ret, Ortheris," sa han rolig, „men jeg
vilde147

nu ikke rope det saa høit." Rekrutterne flirte, da Ortheris hilste og
saa sønderknust ut.

Nogen dage senere var jeg saa heldig at faa ta et overblik over det nye
kuld, og de var helt ut hvad Ortheris hadde kaldt dem, og mere til.
B-kompaniet var blit belemret med en firti—femti av dem, og
B-kompaniets eksercis ved mønstringen var et syn som kunde faa det til
at løpe koldt ned ad ryggen paa en. Ortheris spurte dem elskelig om de
ikke var blit sendt ut ved en misforstaaelse, og om det ikke var bedst
de lot sig sende hjem til til sine venner med posten. Learoyd banket
dem metodisk en efter en uten hastverk, men ogsaa uten sluskeri; og de
andre soldater tok levningerne fra Ortheris og gjennemhøvlet dem paa
sin egen manér. Mulvaney blev værende i hospitalet og smilte salig ned
fra verandaen, naar Ortheris skjældte ham ut for en skofter eller endda
værre ting.

„Med Guds hjælp skal vi endda gjøre folk av dem," sa Terence en dag.
„Vær standhaftig og hold ut indtil enden, min søn. Der er stof til
oberster i den bande, naar vi bare kommer dypt nok — med et bandolér."

„Vi!" svarte Ortheris og danset av sinne. „Hvem er det du „vi'er" dig
med? Her gaar B-kompaniet og eksercerer som et drukkent
milits-regiment."

»Ja> jeg er blit gjort officielt bekjendt med det," forlød det ovenfra,
„men jeg er altfor syk for tiden til personlig at undersøke forholdet."

„Og du, din fete irlænder, du skulker og skofter deroppe med salep og
sagovelling."148

„Og- portvin — du har glemt portvinen, Ortheris; den er ikke saa
værst." Terence smattet irriterende.

„Og vi som sliter os rent fordærvet med disse her — kænguruerne. Kom
dig nu ut og se til at fortj ene dit brød. Se til at komme dig ut av
det der og bestille noget, istedenfor at staa og grine deroppe som en
jødeape, din skurvete fenier!"

„Naar jeg begynder at komme mig efter mine forskjellige tilfælde, skal
jeg ha en liten privat samtale med dig. Imidlertid — se op!"

Terence kastet en tom medicinflaske i hodet paa Ortheris og lot sig
dale ned i en sykestol, og Ortheris kom for at si mig sin mening om
Mulvaney tre hele ganger — og hver gang med helt nye ord.

„Der kommer at bli mudder en av dagene," endte han. „Jaja, det er ikke
min skyld, men det er haardt for B-kompaniet."

Det var meget haardt for B-kompaniet, for tyve indeksercerte mænd kan
ikke lære dobbelt saa mange fæ hvordan de skal stelle sig, og samtidig
passe sine egne saker. Rekrutterne burde ha været mere likelig fordelt
over hele regimentet; men obersten syntes det var en god idé at putte
en masse av dem ind i et kompani hvor der var et stort procenttal gamle
soldater. Han fik sin belønning en morgen, da bataljonen marsjerte frem
kompanivis i echéloner fra høire. Der blev git ordre til at formere
kompanikarréer, det vil si smaa tætsluttede klumper av mænd som er
høist ubehagelige at ha149

med at gjøre for en angripende kavallerilinje. B-kompaniet stod paa
venstre fløi og hadde rundelig tid til at vite hvad der gik for sig.
Det var formodentlig av den grund det samlet sig til noget som lignet
et raattent aloekrat, med bajonetterne pekende til alle verdens kanter
i sin almindelighet og til ingensteder i særdeleshet; og i denne klump
eller runding eller haug blev det staaende til støvet hadde lagt sig,
og obersten kunde se og tale. Han gjorde begge dele, og hvad talen
angik, saa var regimentet enig om at den var den fineste "gamlen"
nogensinde hadde præstert siden en frydefuld dag, da en
kavalleridivision under en feltmanøvre hadde faat anledning til at ride
hans blænkere overende. Han sa, næsten graatende, at han ikke hadde git
ordre til nogen samling i grupper, og at han av og til satte pris paa
at se en smule retning i geledderne. Saa bad han dem undskylde at han
hadde tat B-kompaniet for mænd. Han sa at de bare var stakkars smaa
pattebarn, og at siden han ikke hadde en barnevogn og en amme til hver
av dem, saa var kanske det bedste de kunde gjøre, at vende tilbake til
halvtropsekser-cis. (Dette synes kanske komisk naar man læser det; men
B-kompaniet fik det mundtlig like ind over sig, og krympet sig ved
det). Derfor agtet han utenfor tur at sende dem til garnisonstjeneste i
fort Amara, en knap mils vei borte; — D-kom-paniet, som hadde staat for
tur til den forhatte pligttjeneste, hadde nær ropt hurra for obersten.
Han hadde et fromt haab om at deres egne løit-150

nanter der vilde eksercere dem sønder og sammen, for i dette liv var de
til ingen nytte.

Det var en overmaade pinlig scene, og jeg skyndte mig avsted for at
være i nærheten av B-kompaniets kaserne, naar manøvren var forbi og
guttene kunde tale frit. Der blev ikke sagt stort til at begynde med,
for hver gammel soldat tok en mand av den nye drift og gav ham
rundjuling. Underofficererne hadde hverken øie eller øre for disse
tilfælde. De overlot brakken til sig selv, og Ortheris grep leiligheten
til at holde en tale. Jeg hørte ikke selve talen; men brudstykker av
den blev citert i ukevis fremover. Den gjennemgik under navns nævnelse
hver enkelt mand i kompaniets fødsel, avstamning og opdragelse; den gav
en uttømmende fremstilling av fort Amara, set fra et sanitært og
socialt synspunkt; og den sluttet med at opsummere alle soldatens
pligter, hvad hver rekrut dudde til i livet, og Ortheris's syn paa den
bruk man hadde for, og den skjæbne som ventet, rekrutterne i
B-kompaniet.

„Ikke kan dere eksercere, ikke kan dere marsjere, ikke kan dere skyte —
dere — dere forfærdelige grønskollinger! Hvad duer dere til? Dere
spiser, og dere sover, og dere spiser, og dere gaar til doktor og faar
medicin, naar maven slaar sig vrang, og bærer dere i alle dele som om
dere var fankerens generaler. Og nu har dere sat kronen paa det hele,
dere smaaøiete slarker, og har faat os jaget ut til det der stinkende
fort Amara. Ja vi skal gi dere „fort", naar vi kommer151

dit ut, og dere skal faa „Amara" ogsaa. Tro bare ikke at dere er kommet
ind i hæren for at sluke frugtsalt, og lage en ungdomsforening ut av
kompaniet, og ligge paa sengene, og klø dere i de fete skoltene. Det
kan dere gjøre hjemme, naar dere sælger skolisser, og det er alt dere
kan brukes til, slik en bande av fetryggete svin, — tiggere,
søppelkjørere, skraphandlere, rakkerknegter! jeg har talt til dere saa
pent som jeg kan, og dere kan bite merke i det, for hvis Mulvaney
bremser med den skoftingen og kommer ut av hospitalet, mens vi er i
fortet, saa kan dere bande paa at dere faar det stridt."

Saalunde utgjød Ortheris sig, og resultatet var at B-kompaniet blev
døpt skopudserbrigaden. Med denne vanære hvilende paa sine slappe
skuldre marsjerte de til fort Amara for at gjøre garnisonstjeneste. Og
officererne hadde ordre til at stramme dem ganske kraftig op. Det er
ikke med hæren som andre professioner, at man kan læse sig til alt i et
kronesbibliotek. Først maa en mand slite vondt, saa maa han lære sit
arbeide og faa den selvagtelse som den lærdom gir ham. Det er stridt at
lære i et land hvor hæren ikke er en rød historie som marsjerer gjennem
gåterne for at man skal se paa den, men en levende, trampende realitet
som der kan være bruk for paa korteste varsel, naar der ikke er tid til
at si „mon det ikke var bedst at?" og „De vil vel ikke være saa snil—?"

Kompaniets officerer delte arbeidet imellem sig. Naar Brander,
kapteinen, var sliten, overgav han152

kompaniet til Maydew, og naar Maydew blev hæs, gav han yngste løitnant,
Ouless, ordre til at drive delings- og kompanieksercis med tropperne,
til Brander kunde fortsætte igjen. Utenfor tjenestetiden snakket
gammelkarene med rekrutterne, slik som gammelkarer pleier, og mellem
denne firdobbelte ild begyndte den nye drift at faa fotfæste under sig
og føie at den var kommet i en god og glorværdig tjeneste. Dette
beviste folkene ved en gang eller to at reise bust mot Ortheris's
tekniske lektioner.

„La det nu være godt," sa Learoyd og kom til undsætning. „Hvalpene
biter igjen. De er ikke fuldt saa raatne som vi trodde."

„Ikke det? Nei, dere tror dere er soldater nu, fordi dere ikke falder
over hverandre ved mønstring, hæ? Dere tror dere er renslige, fordi om
skitt-kakerne ikke dætter av dere fra uke til uke. Dere tror at dere er
fandens saa flinke til kamp, fordi om dere kan fyre av bøssen uten at
lukke mer end begge øinene, hæ? Nei, bare vent," sa Ortheris til
brakken i sin almindelighet. „Ikke fordi at dere ikke er litt bedre end
dere var," la han til og vinket naadig med snadden.

Det var paa dette overgangsstadium at jeg endnu en gang kom over den
nye drift. Officererne, som i ungdommelig iver hadde glemt at de gamle
soldater som stivet tropperne av, maatte lide like meget under
bearbeidelsen som det nye raastof, hadde gjort hele kompaniet noget
stivbent og uhaandterlig ved stadig at indeksercere mændene paa pladsen
istedenfor at sende dem ut i aapen mark153

og gi dem litt smaafegtning. Den maaned garnisonstjenesten i fortet
skulde vare, var næsten forbi, og B-kompaniet var i saavidt god form at
et regiment med selvagtelse godt kunde eksercere sammen med det. De
hadde ingen stil, og der var ikke futt i dem — det vilde komme med
tiden — men som de var, var de antagelige. Jeg traf May-dew en dag og
spurte hvordan det stod til med folkene. Han sa mig at unge Ouless den
eftermiddag holdt paa at gi et halvkompani av dem den sidste avpudsning
paa den store plads ved fortets østbastion. Siden det var en lørdag,
drog jeg avsted for at nyde dovenskapens fulde sødme ved at se andre i
haardt arbeide.

De tykke, firtipundige forladere paa østbastionen var et rigtig
hyggelig hvilested. Du kunde strække dig i fuld længde paa jern, som av
eftermiddagssolen var opvarmet til din egen temperatur, og ha bekvem
utsigt over eksercerpladsen, som laa mellem krudtmagasinet og
bastionens kourtine.

Jeg saa halvkompaniet bli ropt op og inddelt til eksercis, saa Ouless
komme fra sit kvarter, halende i hanskerne, og hørte det første: „Giv
agt!" som slutter rækkerne og viser at arbeidet er begyndt. Saa faldt
jeg hen i mine egne tanker; støvleknirk-ingen og bøsseklirringen var et
godt akkompagnement, og rækken av røde frakker og sorte bukser en
passende bakgrund for dem alle. De dreiet sig om oprettelsen av en
territorialarmé for Indien — en hær av vel lønnede mænd, som hadde
bundet sig til i tolv aar at gjøre tjeneste i Hendes Maje-stæts indiske
besiddelser; tjenestetiden skulde efter ønske og paa lægeerklæring
kunne utstrækkes endnu fem aar, og tropperne skulde være sikret en fast
pension. De vilde bli en armé som verden aldrig har set make til — et
hundrede tusen øvede mænd, aarlig komplettert med fem, nei femten tusen
mænd fra England, som skulde gjøre Indien til sit hjem og med rette ha
lov til at gifte sig. Ja, tænkte jeg, mens jeg saa linjerne bølge frem
og tilbake, slutte op og atter aapne sig, vi skulde kjøpe Kashmir
tilbake fra den fordrukne idiot som gjorde landet til et helvede, og
der skulde vi plante vore egteskabelige regimenter — de mænd som hadde
tjent ti aar av sin tid — og der skulde de avle os hvite soldater, og
kanske en reservestyrke av eurasiere at falde tilbake paa. I hvert fald
var Kashmir det eneste sted i Indien hvor englændere kunde kolonisere,
og hadde vi faat fotfæste der, kunde vi . . . Aa, det var en nydelig
drøm! Jeg lot territorialarméen, som var vokset til en kvart million
mand, langt bak mig, gled videre saa langt som til et uavhængig Indien,
som laante krigsskibe fra moderlandet, vogtet Aden paa den ene side og
Singapore paa den anden, betalte renter av sine laan med skjøn
punktlighet, men ikke laante nogen mænd fra steder utenfor sine grænser
— et koloniseret, industridrivende Indien med permanent overskud og sit
eget flag. Jeg hadde netop installert mig selv som vicekonge, og hadde
i kraft av mit høie embede sendt fire millioner staute og vinskibelige
indfødte over til det malayiske arkipelag, hvor der155

altid er bruk for arbeidskraft, og hvor kineserne strømmer altfor raskt
ind, da jeg blev opmerksom paa at det ikke gik saa glat med
halvkompaniet. Der var altfor meget rote og forvirring og „midtad".
Underofficererne gneldret løs paa de menige, og det forekom mig at
Ouless forsterket et kommandoord med en ed. Han var ikke i den stilling
at han kunde gjøre slikt, for han var en yngstemand, som endnu ikke
hadde lært at slynge ut sine kommandoord i samme toneart to ganger
itræk. Stundom pep han, og stundom gryntet han, og en klar, fuldtonende
kommandostemme har mere at gjøre med eksercis end folk tror. Han var
nervøs baade paa moen og i messen, for han hadde ikke staat sin prøve,
og han visste det. En av hans majorer hadde sagt, saa han kom til at
høre det: „Ouless maa skifte ham et par ganger endda, og han har ikke
omløp nok til selv at skjønne det." Denne bemerkning hadde bitt sig
fast hos Ouless og hadde faat ham til at være optat av sig selv i
smaating, hvad der ikke er den bedste utdannelse for en ung mand. Han
forsøkte at være hyggelig i messen, og han blev overstrømmende. Saa
forsøkte han at staa paa sin værdighet og tok sig ut som en klods og en
grinebiter. Han lette stadig efter den gyldne middelvei og det rette
tonefald og hadde ikke fundet nogen av delene, for han hadde aldrig
staat ansigt til ansigt med sig selv i en alvorlig sak. Han var like
litet i sit ess naar han stod overfor sin avdeling, som han var i
messen, og stemmen forraadte ham. Jeg hørte to kommando-156

ord og saa: „Sersjant, hvad i fandens skind og ben bedriver den fyren i
andet geled?" Det var ilde nok. En officer skal ikke søke oplysning hos
sersjanter. Han kommanderer, hvad konsortier ikke kan gjøre.

Det var altfor støvet til at man kunde følge eksercisen nøie; men jeg
kunde høre den ophidsede lille stemme slaa over fra det ene oktav til
det andet, og den urolige bølgegang i de irriterte og fortrædelige
roder løpe langs hele rækken. Ouless var møtt frem til opstillingen,
like lutelei av sit pligtarbejde som soldaterne av sit. Den hete sol
hadde tat paa humøret hos nogen hver, men aller mest paa denne yngste
mands. Han hadde tydeligvis mistet selvbeherskelsen, og da han ikke
hadde energi eller forstand nok til at bryte av, indtil han hadde
gjenvundet den, gjorde han bare galt værre ved at bruke sig.

Folkene skiftet plads og kom like hen under kanonen som jeg laa paa. De
gjorde halvthøire om marsj, og de gjorde det meget slet i det naturlige
haab at høre Ouless bande en gang til. Han kunde ikke lære dem noget
nyt i den retning, men de moret sig med at faa ham til at vise frem
hvad han kunde. Istedenfor at bande gik Ouless ganske fra koncepterne,
og slog nervøst efter den yderste fløimand med en liten
Malacca-ridepisk, han hadde i haanden for at kunne peke med. Det
lakerte træ i haandtaket var trukket med sølv, og paa et sted var
sølvet slitt løs, saa en liten trekantet spids ståk frem. Jeg fik
akkurat tid til at se at Ouless hadde sat til sin officersbestalling

at slaa en menig, da jeg hørte lyden av flerret tøi, og et stykke graa
skjorte kom frem under det flerrede ildrøde paa mandens skulder. Det
var bare et litet nervøst smek av en ophidset gut, men fuldstændig nok
til at sætte hans stilling overstyr, for han hadde slaat i vrede — og
ikke en presset mand, men en frivillig, som efter reglementet ikke
kunde gi svar paa tiltale. Virkningen var — takket være verdens
almindelige fordærvelse — akkurat den samme som om Ouless hadde skaaret
trøien av ryggen paa manden. Jeg kjendte den nye drift av omtale, og
jeg var temmelig sikker paa at hver eneste mand av dem med mange eder
vilde sverge at Ouless virkelig hadde prylet manden op. I saa fald var
det bedst for Ouless at pakke sammen, hans løpebane som offentlig
embedsmand i en hvilkensomhelst stilling var endt. Flankemarsjen
fortsatte, og troppen gjorde holdt og ret likeover mit hvilested.
Ouless var hvit som et laken. Fløjmanden var mørkerød. Og jeg kunde se
hans læber bevæge sig i fæle ord. Det var Ortheris. Efter syv aars
tjeneste og med tre medaljer var han blit slaat av en gut, yngre end
han selv. Endvidere var han min ven og en god mand, en prøvet mand, en
engelskmand. Skjændselen gjorde mig het, som den gjorde Ouless kold, og
om Ortheris hadde listet en skarp patron ind i bøssen og avgjort saken
med det samme, vilde det ha glædet mig. Den ting at Ortheris og ingen
anden var blit rammet, var vidnesbyrd om at gutten ikke kunde ha visst
hvem han slog; men han burde ha

husket paa at han ikke længer var gut. Saa hadde jeg ondt av ham, og
saa blev jeg sint igjen, og Ortheris glodde ret frem for sig og blev
rødere og rødere.

Der blev et øiebliks stans i eksercisen. Ingen visste hvorfor, for der
var ikke tre mand som kunde ha set fornærmelsen, for troppen vendte
ryggen til Ouless da han slog. Da kom — ført av skjæbnen, antok jeg —
Brander, kapteinen, tvers over pladsen, og hans øie faldt paa en knap
kvadratfot graa skjorte, som dækket et skulderblad som skulde ha været
dækket av en stram leirtrøie.

„Nei men du alverden!" sa han og kom i tre lange skridt over pladsen.
„Lar De folkene møte til mønstring i filler, løitnant? Hvad skal det
fugleskræmsel her? Træ av, De der paa fløien. Hvad er meningen med — —?
De, Ortheris! Hvad pokker skal dette betyde?"

„Undskyld, hr. kaptein," sa Ortheris. „Jeg kom til at skrape skulderen
mot porten i vaktstuen, da jeg løp avsted til mønstring."

„Skrapet den? Flerret den, mener De. Den er jo halvveis revet av ryggen
paa ham."

„Det var en liten rift først, hr. kaptein, men da vi fældte gevær,
strammet det paa, hr. kaptein, og — og jeg har ikke øine i nakken. Jeg
følte at riften blev større, hr. kaptein."

„Hm!" sa Brander. „Jeg skulde tro De følte det, ja. Jeg tænkte det var
en av det nye kuld. De har et par gode skuldre. Træ av!"

Han vendte sig for at gaa. Ouless gik efter ham, meget blek, og sa
noget ganske sagte.159

„Hva — hva — hvad? Ortheris!" han sænket stemmen. Jeg saa Ortheris
hilse, si noget og staa i givagt.

„La folkene træ av," sa Brander kort. De traadte av. „Jeg skjønner ikke
dette. De siger

— ?" han nikket til Ouless, som atter sa noget. Ortheris stod rolig;
den avrevne fille av leir-trøien naadde ham næsten til midt paa livet.
Han hadde, som Brander sa, et par gode skuldre, og han skrøt av at
klærne sat godt paa ham.

„Undskyld, hr. kaptein," hørte jeg ham si; „men jeg tror løitnant
Ouless har staat altfor længe i solsteken. Han husker ikke rigtig
hvordan det gik for sig, hr. kaptein. Jeg møtte til mønstring med en
ganske liten rift, og den blev større, hr. kaptein, da jeg fældte
gevær, som jeg alt har sagt, hr. kaptein."

Brander saa fra det ene ansigt over paa det andet, og jeg tænker at han
trak sine slutninger, for han sendte Ortheris bort til de andre menige
som i smaaflokker drog tilbake til brakkerne. Saa snakket han med
Ouless, gik sin vei og lot gutten staa tilbake midt paa pladsen og
pille paa sin port d'epée.

Han saa op, fik øie paa mig som laa paa kanonen, og kom hen til mig;
han tygget paa sin hanske-pekefinger, og var saa helt ute av sig at han
ikke hadde vett nok til at holde sin uro for sig selv.

„Aa hør! De saa vel det der?" Han kastet hodet bakover mot
eksercerpladsen, hvor støvskyerne efter de avtraadte soldater la sig i
hvite cirkler.160

„Ja," sa jeg, for jeg var ikke høflig stemt.

„Hvad pokker skal jeg gjøre?" Han bet sig paany i fingeren. „Jeg sa til
Brander hvad jeg hadde gjort; jeg slog ham."

„Ja, jeg er fuldt opmerksom paa det," sa jeg; „og jeg skulde ikke tro
at Ortheris alt har glemt det."

„Ja-a, men jeg vet pokker ikke hvad jeg bør gjøre. Bytte over i et
andet kompani, kanske. Jeg kan vel ikke be manden om at bytte, hvad?"

Spørsmaalet viste glimt av rigtig forstaaelse, men han skulde ikke ha
kommet til mig eller nogen andre for at faa hjælp. Det var hans egen
sak, og det sa jeg ham. Det lot ikke til at han forstod det, og han
begyndte at snakke om at han muligens vilde bli avsat. Paa dette punkt
drev aanden mig til — paa den uhevnede Ortheris's vegne — at oprulle
for ham et nydelig billede av hans egen betydningsløshet i
verdensordningen. Han hadde en papa og en mama to tusen mil borte og
kanske nogen venner. De vilde føie hans vanære, men ingen andre vilde
bry sig en døit om det. Han vilde bare være den løitnant Ouless av det
gamle regiment, som var dømt til embedsfor-tabelse for at ha vanæret
sin stand. Kommanderende general, som skulde sætte sit navn under
krigsrettens dom, vilde ikke vite hvem han var; i messen vilde der ikke
bli talt om ham; han vilde vende tilbake til Bombay mer alene end da
han kom dit ut — om han hadde penger nok til hjem-reisen. Endelig — jeg
avrundet min lille oversigt temmelig summarisk — var han bare en bitte
liten161

rød prik paa det indiske rikes vældige graa felt. Han maatte arbeide
sig alene igjennem krisen, og ingen kunde hjælpe ham, og ingen brød sig
om det — (dette var løgn, for jeg brød mig en hel del om det; han hadde
paa stedet fortalt Brander den sande sammenhæng) — hvad enten han
greiet op for sig eller ikke. Tilsidst bet han tænderne sammen og
rettet sig op.

„Tusen tak, det er mere end nok. Jeg føier ingen trang til at høre
mere," sa han med tør, skurrende stemme, og gik hjem til sit logi.

Brander talte senere med mig og gjorde et meningsløst spørsmaal — om
jeg hadde set Ouless flerre frakken av ryggen paa Ortheris. Jeg visste
at den skarpe sølvspids vilde gjøre sin gjerning godt, men det lykkedes
mig at gi Brander et sterkt indtryk av, hvor fuldstændig, hvor aldeles
vidunderlig fuldstændig fjernt hele eksercisen hadde været mig. leg
begyndte at fortælle ham alle mulige ting om mine drømme om den nye
territorialarmé, og han gik fra mig.

Jeg hadde i flere dage ikke anledning til at se Ortheris, men jeg fik
vite at han, da han kom tilbake ti! sine kamerater, hadde git en livlig
farvet fremstilling av slagets historie. Samuelson — jøden — hadde saa
erklært at der var liten hygge i at staa i et regiment, hvor man blev
drevet halvt ihjel og banket som bikjer. Det var en ganske uskyldig
bemerkning, og den klaffet fuldstændig med de meninger Ortheris hadde
git uttryk. Allikevel hadde Ortheris kaldt Samuelson en unævnelig162

jøde ,hadde beskyldt ham for at ha sparket kvindfolk i hodet i London
og for at hyle naar han fik bank, hadde jaget ham som en bantam jager
en stakkars indfødt hane, fra den ene ende av brakken til den anden,
hadde endelig hevet hver eneste gjenstand i Samuelsens tornister og
alle hans sengkiær ut paa verandaen eller i støvet utenfor, og hadde
sparket Samuelson, hvergang manden forvildet bukket sig for at samle
noget op. Den som fortalte mig om det, kunde ikke forklare denne
selvmotsigelse, men jeg fik et indtryk av at Ortheris arbeidet sinnet
av sig.

Mulvaney hadde hørt historien paa hospitalet. Først trak det op til
uveir i hans ansigt, saa spyttet han, saa lo han. Jeg antydet at han
kanske helst burde vende tilbake til aktiv tjeneste; men han saa saken
i et andet lys, og sa mig at Ortheris i alle dele var istand til at ta
vare paa sig selv og sine saker. „Og om jeg blev utskrevet," sa
Terence, „saa er det ikke urimelig at jeg vilde lægge Ouless over
knærne og statuere et eksempel paa ham, mens folkene saa paa. Naar Dina
kom tilbake, vilde jeg staa for en krigsret, og altsammen paa grund av
en liten gutunge, som der endda kan bli en officer ut av. Vet De hvad
han tænker paa at gjøre?"

„Hvem?" sa jeg.

„Ouless, naturligvis. Jeg er ikke bange for den anden. Men dekelen
snuse, hadde det der hændt mig — men det hadde været umulig — saa
skulde jeg masert ham med hans eget sabelfæste, til visdomstænderne
krøp frem."163

„Jeg tror ikke han selv vet hvad han tænker paa at gjøre," sa jeg.

„Nei, det er rimelig det," sa Terence. „Der er meget at tænke paa for
en ung mand, naar han har gjort noget galt og vet det, og studerer paa
hvorledes han skal gjøre det godt igjen. De kan hilse smaaen derute fra
mig at hvis han hadde ind-git klage over sin officer, skulde jeg ha
kommet ut til fort Amara for at sparke ham ned i fæstnings-graven, og
den er firti fot dyp."

Ortheris var ikke netop i det humør at man kunde snakke med ham. Sammen
med Learoyd vandret han op og ned og grublet over sin tapte ære —
saavidt jeg kunde se — og brukte et temmelig ildsprutende sprog — det
kunde jeg høre. Learoyd nikket og spyttet og røkte og nikket igjen, og
han maa ha været en stor trøst for Ortheris — næsten like stor som
Samuelson, hvem Ortheris tyranniserte nederdrægtig. Hvis jøden aapnet
munden til den mest tilfældige bemerkning, kastet Ortheris sig over den
i sin fulde vælde, mens brakkelaget sperret øinene op og undret sig.

Ouless hadde trukket sig ind i sig selv for at gruble. Nu og da saa jeg
ham, men han undgik mig, fordi jeg hadde været vidne til hans skam og
sagt ham min mening om saken. Det lot til at han var sløv og nedfor, og
han fandt sit halvkom-pani alt andet end behagelig at ha med at gjøre.
Folkene gjorde sit arbeide og skaffet ham meget litet bryderi, men
netop naar de skulde ha følt sig sikre i fotlaget og vist det ved liv
og lyst og164

spændsdghet, døde elasticiteten ut av dem, og han kunde like gjerne ha
eksercert med dambrikker. Der gaar et vakkert litet bølgeslag gjennem
en række dygtige soldater, akkurat som dirringen gjennem en fuldkommen
staalklinge. Ouless' halv-kompani bevæget sig som et kosteskaft, og
vilde ha knækket like let.

jeg spekulerte paa om Ouless hadde sendt penger til Ortheris, hvad der
vilde været galt, eller hadde gjort ham en privat undskyldning, hvad
der vilde ha været værre, eller hadde besluttet at la hele historien
glide over, hvad der vilde ha været værst av alt — da jeg fik ordre til
at forlate stationen for en tid. Jeg hadde ikke talt direkte til
Ortheris, for hans ære var ikke min ære, og han var selv dens eneste
vogter, og han vilde ikke si andet end grove skjeldsord.

Jeg drog min vei, og fra tid til anden tænkte jeg en god de! paa
løjtnanten og den menige i fort Amara, og undret mig paa hvad der vilde
komme ut av det hele.

Jeg kom tilbake tidlig paa vaarparten. B-kom-paniet var vendt tilbake
fra fortet til de regulære øvelser i garnisonen, rosenknopperne var
bristefærdige, og regimentet, som blandt andet hadde hat leirøvelser,
var gaat igang med vaar-skyteøvelserne under en adjutant som hadde den
idé at den gjennemsnitlige skyteferdighet stod lavt. Han hadde sat fart
i kompanicheferne, og de hadde kjøpt ekstraammunition til sine mænd —
regjeringen bevilger akkurat nok til at lære folkene hvordan de ikke165

skal skyte — og E-kompaniet, som talte mange skarpskyttere, blæret sig
og tilbød sig at utfordre alle de andre kompanier, og tredje klasses
skytterne var dypt nedbøiet over at de nogensinde var blit født, og
alle løitnanterne var brune og barkete av at sitte paa skytevoldene en
seks-otte timer daglig.

Jeg gik ut til skytevoldene like efter frokost, svært nysgjerrig efter
at se hvorledes det nye kuld hadde artet sig. Ouless var der med sine
soldater like under den nakne haug som markerer
sekshundrede-yards-banen, og folkene var i de graa-grønne
khaki-uniformer, som klær soldaten saa godt og lar ham flyte sammen med
enhver bakgrund. Før jeg var inden hørevidde, kunde jeg se paa disse
folk, som laa og strakte sig i det støvete græs eller reiste sig og
rystet støvet av sig, at de var som nyskapte. Hjelmen stod passelig paa
snur, som den gjør det hos soldater med selvagtelse, der var en
selvsikker slæng i dem, og de lystret kommando med appel. Da jeg kom
nærmere, kunde jeg høre Ouless plystre „Ballyhooley" mellem tænderne,
mens han saa nedover banen gjennem kikkerten, og løitnant Ouless var
rak i ryggen som en fri mand og en officer. Han nikket til mig, da jeg
kom bortover, og jeg hørte ham rope en ordre til en underofficer i en
sikker og bestemt tone. Flaget gik tilveirs ved skiven, og Ortheris
kastet sig flatt ned for at avlevere sine ti skud. Da han la sig
tilrette, blinket han til mig over sigtet, med en mine som en mand der
maa være med i leken til opbyggelse for børnene.166

„Pas nu op, der," sa Ouless til klyngen bakenfor. „Han er bare halvt
saa tung som De, Bran-dingan, men han er ikke bange for riflen."

Ortheris likte at skape sig litt til paa sin egen manér, slik som vi
alle gjør. Han veiet bøssen i haanden, gav den et litet dask, la sig
tilrette igjen og fyrte over mot skiven, som danset i solheten.

„Bom!" sa en mand bak ham.

„Det var da fanden," mumlet Ortheris.

„Jeg vilde beregne to fot paa refraktionen," sa Ouless.

Ortheris fyrte igjen, traf skiven i randen, krøp indover, fandt blinken
og blev staaende der. Underofficeren markerte skuddene.

„Jeg kan ikke skjønne hvordan jeg skjøt bom første gang," sa Ortheris,
reiste sig og traadte tilbake ved siden av mig, mens Learoyd tok hans
plads.

„Er det kompani-øvelser?" spurte jeg.

„Nei, det er bare for vor fornøjelses skyld Ouless har sat op ti rupis
i præmier for skyttere av anden klasse, jeg er utenfor konkurrance
naturligvis, men jeg blev med for at vise hvorledes man bør gripe
tingen an. Jack ser ut som en sjøløve i akvariet i Brighton, der han
ligger og kravler, ikke sandt? Du store maane, for en skyte-vold det
agterspeilet hans vilde være."

„Der er blit folk av B-kompaniet," sa jeg.

„Der maatte det. Men de er ikke saa værst nu, er de vel? Selv Samuelson
kan skyte nu og da. Saa der blir saa bra folk av os som en kunde
vente."167

„Hvorledes kommer De ut av det med--?"

„Aa ham! Første klasses! Der er ingenting i veien med ham."

„Blev det gjort op da?"

„Har ikke Terence fortalt Dem det? — Jo saa men blev det gjort op. Han
er en gentleman, er han."

„La os høre/' sa jeg.

Ortheris smilte over hele kroppen, la bøssen over knærne og gjentok:
„Han er en gentleman. Og officer er han ogsaa. De saa al den ugreien i
fort Amara. Det var ikke min skyld, vet De nok. Men et eller andet fæ
paa pladsen trodde det var passende at agere idiot under eksercisen.
Derfor var det det gik saa daarlig. Da han slog mig, blev jeg saa paff
at jeg ikke kunde gjøre noget, og da jeg fik lyst til at slaa ham
overende, var vi marsjert videre, og jeg stod like midt imot Dem som
laa paa kanonen. Da saa kapteinen var kommet til og gav mig en dragelse
fordi leir-trøien var flerret, kom jeg til at se uttrykket i øinene paa
den unge lømmel, og før jeg kunde sanse mig, begyndte jeg at lyve av
fuld hals. De hørte det? Det var ganske instinktivt, men jeg var
hakkende galen. Saa sa han: „Jeg slog ham!" siger han, og jeg hørte
Brander plystre, og saa satte jeg i med et nyt sæt skrøner om at fælde
gevær og hvorledes riften vokste, slik som De hørte. Jeg gjorde det
ogsaa, før jeg visste hvor jeg var. Saa gav jeg Samuelson en overhaling
i brakken, da vi var traadt av. De skulde ha set hans oppakning, da jeg
var færdig med den! Den laa og168

fløt over hele det forbaskete fortet. Saa gik Jack og jeg avsted til
Mulvaney i hospitalet — det var en mil at gaa, og jeg var dansende
galen. Ouless, han visste at det var krigsret for mig, om jeg slog
tilbake, han maatte vite det. Vel! Saa hvisker jeg til Terence under
verandaen: „Terence," siger jeg, „hvad i fandens skind og ben skal jeg
gjøre?" Jeg fortalte ham hele historien, slik som De saa den. Terence,
han plystrer som en fankens gammel dompap deroppe paa hospitalet, og
han siger: „Det er ikke din skyld," siger han. „Fy for fanden," siger
jeg. „Tror du jeg har gaat en mil i solsteken for at faa vite hvis
skyld det er?" siger jeg. „Jeg vil faa den unge laban flaadd," siger
jeg. „Jeg er ikke en fankens vernepligtig," siger jeg. „Jeg er en
soldat som tjener dronningen, like god som han," siger jeg, „om han
aldrig saa meget er officer og har penger og blærer sig," siger jeg.

„For et fæ De var," avbrøt jeg ham. Ortheris, som hverken var tjener
eller amerikaner, men en fri mand, hadde ingen undskyldning naar han
bjeffet.

„Akkurat det samme sa Terence. Underlig at De skulde bruke akkurat det
selvsamme uttryk, naar De ikke har talt med ham. Han siger til mig: „Du
skulde ha litt bedre forstand," siger han, „i din alder. Hvad forskjel
gjør det for dig," siger han, „om han er officer eller ikke officer?
Det skiller dig ikke. Dette her er en sak mand og mand imellem," siger
han, „om saa fyren var general. Desuten," siger han, "tar du dig ikke
ut, naar du hopper slik omkring paa bakbenene. Ta169

ham væk, Jack." Saa gik han ind, og det er alt hvad jeg fik ut av
Terence. Jack han siger saa langsomt som en ettmarsj: „Stanley," siger
han, „han mente ikke at slaa dig, jyplingen." „Jeg bryr mig fanden om
hvad han mente eller ikke mente. Han slog mig," siger jeg. „Saa kan du
bare melde ham for Brander," siger Jack. „Hvad tar du mig for," siger
jeg, og jeg var saa sint at jeg nær hadde slaat Jack. Saa tok han mig i
nakken og dyppet mig paa hodet ned i en bøtte vand i marketente-riet,
og saa gik vi tilbake til fortet, og jeg skaffet Samuelson litt mere
bryderi med oppakningen. Han siger til mig: „Jeg er ikke blit slaat
uten at ta igjen." „Ja, saa skal du bli det nu," siger jeg, og saa gav
jeg ham et par lusinger til privat bruk og bad ham uhyre høflig om at
slaa igjen, men han gjorde det ikke. Jeg hadde slaat ham ihjel, om han
hadde gjort det. Det gjorde mig rigtig godt.

Ouless, han lot som ingenting i flere dage -— like til De var reist, og
jeg følte mig syk og elendig og visste ikke hvad jeg vilde uten at gi
ham et par blaa øine. Jeg ønsket han vilde ha sendt mig nogen penger
for leirtrøien. Da skulde jeg ha gjort op med ham midt paa pladsen og
tat det som det faldt sig. Terence var paa hospitalet endda, ser De, og
han vilde ikke raade mig.

Dagen efter at de var reist, kom Ouless bort til mig, mens jeg gik og
slæpte paa en bøtte, og han siger ganske stille til mig: „Ortheris, De
faar komme med mig ut paa en jagttur." Jeg hadde lyst til at hive
bøtten i fjæset paa ham; men jeg170

gjorde det ikke. Jeg laget mig istand istedenfor. Aa, han er en
gentleman! Vi drog ut sammen, og ingen av os sa noget til den anden,
før vi var vel ute i junglen med høit græs paa alle kanter, — like nær
det stedet hvor jeg blev tullet, da jeg var med Dem. Saa lægger han
bøssen fra sig og siger stilfærdig: „Ortheris, jeg slog til Dem under
eksercisen," siger han. „Jaha," siger jeg. „Det gjorde De." „Jeg har
tænkt det ut alene," siger han. „Saa det har De?" siger jeg til mig
selv, „og De har ikke været for snartænkt, De smaa bollekindete
jypling." — „Javel, hr. løitnant," siger jeg. „Hvorfor dækket De over
det?" siger han. „Jeg vet ikke," siger jeg; og det gjorde jeg ikke,
hverken da eller nu. „Jeg kan ikke bede Dem om at la Dem forflytte,"
siger han. „Og jeg har ikke lyst til at bli forflyttet selv," siger
han. „Hvad kommer nu," tænker jeg til mig selv. „Javel, hr. løitnant,"
siger jeg. Han ser sig omkring i det høie græs til alle kanter, og han
siger til sig selv mere end til mig: „Jeg maa igjennem det alene og ved
egen hjælp." Han saa saa snodig ut et øieblik, at jeg pinedød trodde
det smaa stinkdyr skulde til at bede. Saa vendte han sig rundt igjen,
og han siger: „Hvad mener De selv?" siger han. „Jeg skjønner ikke
rigtig hvad De mener, hr. løitnant," siger jeg. „Hvad vilde de like?"
siger han. Og jeg trodde et øieblik han vilde til at gi mig penger; men
saa førte han haanden op til øverste knap paa jagttrøien og knappet den
op. „Tak, hr. løitnant," siger jeg. „Det der liker jeg171

fælt godt," siger jeg, og begge trøierne trak vi av og la fra os."

„Hurra," buset jeg ut.

„Ikke noget leven paa skytevolden!" sa Ouless nede fra banen. „Det
forstyrrer folkene."

Jeg bad om forladelse, og Ortheris fortsatte.

„Vi kastet trøierne," siger jeg, og han siger: „Er De klar?" siger han,
„saa kom an!" Jeg kom an, litt usikker i førstningen, men saa gav han
mig en under haken, som fik varmen i mig. Jeg hadde lyst til at merke
den jyplingen, og jeg slog efter ansigtet; men han klemte dygtig paa
like i hjertekulen paa mig. Han var ikke saa sterk som jeg, men han
hadde bedre lag, og da vi hadde holdt paa i to minutter, roper jeg:
„Stop!" Han trær tilbake, vi var like ind paa livet av hverandre da:
„Kom an, naar De er klar," siger han; og da jeg hadde faat pusten
igjen, kom jeg an igjen, og jeg gav ham en paa næsen som satte frisk
farve i det smaa hvite aristokratiske skjortebrystet hans. Det livet
ham op — som jeg fik føie fortere end lyn. Han rykket kloss indpaa mig
og slog efter hjertet hele tiden. Jeg gav ham igjen alt hvad jeg kunde,
og kløvet det ene øre hans; men saa begyndte jeg at hikke, og spillet
var tapt. Jeg følte mig for, om jeg ikke kunde kaste ham, men han gav
mig en paa munden, saa jeg røk overende, og — her skal De se!"

Ortheris løftet overlæben paa venstre side. Der manglet en øientand.

„Han stod over mig, og han siger: „Har De faat nok?" siger han. „Ja
tak, jeg tror det," siger172

jeg. Han tok mig i haanden og trak mig op, og der var ikke stort med
mig, „Nu," siger han, „vil jeg bede Dem om undskyldning, fordi jeg slog
Dem. Det var min skyld, altsammen," siger han, „og det var ikke ment
for Dem." „Det visste jeg, hr. løitnant," siger jeg, „og der behøves
ikke nogen undskyldning." „Saa kalder vi det et uheld," siger han; „og
De maa la mig betale for leirtrøien. Ellers gjør de fradrag i lønnen
for Dem." Jeg vilde ikke ha tat imot pengene før, men nu gjorde jeg
det. Han gav mig ti rupis — det var nok til to nye leirtrøier; saa gik
vi ned til elven for at vaske os i ansigtet. Det kunde vel trænges.
Især for ham. Saa siger han til sig selv, mens han staar og spytter:
„Skal tro jeg har gjort ret?" „Ja, hr. løitnant," siger jeg. „Der er
ikke tvil om det." „Det kan være vel og bra nok for Dem," siger han;
„men for kompaniet?" „Undskyld, hr. løitnant," siger jeg. „Jeg tror
ikke der blir nogen ugreie med kompaniet." Saa drog vi ut paa jagt, og
da vi kom hjem igjen, var jeg saa glad som en lerke, og jeg tok og
rullet Samuelson op og ned paa verandaen, og gav kompaniet en vink om
at det lille mellemværende mellem mig og løitnant Ouless var blit
tilfredsstillende ordnet. Jeg fortalte naturligvis det hele til Jack —
og til Terence. Jack, han sa ingenting, men Terence, han siger: „Jo,
dere er to fine feiere. Jeg vet pokker ikke hvem som er den bedste av
dere." Nu, der er ingenting iveien med Ouless. Han er en gentleman helt
igjennem, og han har kommet sig like meget som173

B-kompaniet. Men jeg vedder paa han vilde faa sin avsked, om det kom ut
at han hadde slaas med en menig. Haahaa! Slaas en hel eftermiddag med
en fankerens menig som jeg! Hvad tror De?" la han til og fingret med
geværlaasen.

„Jeg tænker som kampdommerne ved manøvren: begge parter fortjener megen
ros. Men jeg skulde ha lyst til at faa høre av Dem hvad som fik Dem til
at frelse ham den første gang."

„Jeg var temmelig sikker paa at han ikke hadde ment at slaa mig, skjønt
det ikke hadde gjort nogen forskjel, om han var blit hukket for det. Og
saa var han saa ung at der ikke hadde været mening i det. Desuten, om
jeg hadde klaget, hadde jeg ikke faat slaas, og saa vilde jeg ha følt
mig lumpen alle mine dage. Skjønner De ikke det?"

„De hadde ret til at faa ham avsat, om De vilde," holdt jeg ved.

„Ret!!" Ortheris svarte med dyp foragt. „Ret! Jeg er ikke en rekrut som
gaar rundt og klynker om at ha ret til dit og ha ret til dat som om jeg
ikke kunde greie mig paa egen haand. Ret! Du almægtige Gud! Jeg er en
mand."

Den sidste deling skjøt sine sidste skud i en storm av halvhøi passiar.
Ouless trak sig litt tilbake for at la folkene puste litt, og jeg saa
et øieblik hans ansigt i fuldt sollys, før han hegtet sabelen op, fik
folkene samlet og marsjerte hjem til brakken med dem. Der var ingenting
iveien. Gutten hadde staat sin prøve.

12 — Kipling: I dronningens klær.

                          Hans høihet elefanten

Hans høihet elefanten.

Om du ikke vil bli trakket paa tærne,

saa træ av, pas op, varsko,

for nu kommer to om to —

okser kommer to om to.

stuteforspand, to og to,

og elefanterne med søte smaa vidundere

av store, svære, svarte firti-pundere,

slik omtrent som middels fjeld,

og det gaar med ryk og smeld —

blinde, døve, bredflabbete, barske batterikanoner.

Soldatersang.

I—J vad angaar sandheten av denne historie, da kan derom ikke reises
tvil, for Mulvaney fortalte mig den bak elefantstalden en varm aften,
da vi var ute for at la bilejerne røre paa sig. De tolv stats-elefanter
stod og rykket i tjoret utenfor den store stald med jordvoldene; hver
baas var saa stor som en brobue, og mahuterne holdt paa at lage
kveldsmat til dem. Nu og da fik en utaalmodig ungdom tæften av
melkakerne som kokte, og gav sig til at hvine; og de nakne smaa barn
fra elefantkvarteret spankulerte ned igjennem rækken og dominerte og
kommanderte, eller strakte sig paa taa og klapset de ivrige snabler.
Saa lot elefanterne som

Mahut — en indfødt elefantvogter.175

de var helt optat med at sanke støv paa sit eget hode, men saasnart som
barnene var passert, rokket de videre, brummet og mumlet og var
urolige.

Det var efter solefald, og de bølgende og svaiende elefanter stod
kulsort tegnet mot den ene stripe av rosenrødt lavt nede i den støvete,
graa dag. Det var i begyndelsen av den varme aarstid, like efter at
tropperne var trukket i de hvite klær, saa Mulvaney og Ortheris saa ut
som spøkelser, der de gik i tusmørket. Learoyd var draget avsted til en
anden brakke for at kjøpe noget svovelsalve til sin nye hund, som var
mistænkt for at ha skab; og med stor takt hadde han lagt sin
bikjebestand i karantæne bak den store ovn hvor alle pestsyke dyr blir
brændt.

„Du vilde ikke like skab, unge dame," sa Ortheris og vendte min tykke,
hvite terrier om paa ryggen med foten. „Du er saa ganske ubegripelig
fin paa det, bisken. Hvem var det som ikke vilde kjendes ved mig her om
dagen, fordi hun kjørte ganske alene hjem i giggen? Der sat du paa
bukken som en pokkers liten skidtvigtig tertit. Ta dig nu en liten trip
og sæt en skræk i livet paa de store bæster. Puds'an, Skravla."

Elefanter avskyr smaa bikjer. Skravla tok sig en gneldretur ned langs
tjore-pælene, og i et nu blev der et opstyr med sparking og klynking og
brumming paa alle elefanterne.

„Hei, der, soldatermænd," sa en mahut vredt, „kald hun-bikjen tilbake.
Den skræmmer elefantfolket vort."176

„Snodige feiere," sa Ortheris betænksomt. „Kalder dem folk, akkurat som
de var det. Og de er det ogsaa. Ikke saa fankens snodig heller, naar en
tænker over det."

Skravla kom tilbake og bjeffet for at vise at hun kunde gjøre det
engang til om hun hadde lyst, saa slog hun sig ned i fanget paa
Ortheris og smilte et stort smil til hans lovlige hunde, som ikke turde
fly paa hende.

„Saa De batteriet i morges?" sa Ortheris. Han mente elefant-batteriet,
som netop var kommet; ellers hadde han bare sagt „kanonene". Tre
elefanter, den ene spændt foran den anden, trækker hver kanon, og den
som ikke har set de store firtipundere av positionsartilleriet, naar de
ruller avsted i kjølvandet paa det vældige forspand, han har endda
noget tilgode. Første-elefanten hadde opført sig meget daarlig ved
paraden, den var blit spændt fra og sendt hjem til staldene i unaade;
nu stod den ytterst i rækken og hylte og slog løs paa luften med
snabelen, et billede paa blindt og bundet bestialsk humør. Dens mahut
stod utenfor terskeslag-vidde og prøvte at godsnakke med den.

„Det er den slasken som blev sta paa paraden. Han er musth," sa
Ortheris og pekte paa den. „Snart blir der mord i elefanteriet ogsaa,
kanske den sliter sig og vi maa tørne ut og skyte den, som vi maatte da
en av de indfødte kongers elefanter blev musth i juni ifjor. Jeg haaper
det."

At en elefant blir musth, vil si at den blir rasende og skener.177

„Musthe mig her og musthe mig der," sa Mulvaney foragtelig fra sit
hvilested paa en bunke halm. „Han er bare ganske lynende snurt fordi
han er blit narret. Jeg skal bande paa at han er ny i sæletøiet, og han
hater al den halingen. Spør mahuten."

Jeg tok fat paa den gamle hvitskjeggete mahut, som ødslet kjælenavne
paa sit olme rødøiete pleiebarn.

„Han er ikke musth," svarte manden sint, „men de har gaat hans ære for
nær. Er en elefant en stut eller et muldyr, og skal gaa for et
slæpetaug? Hans styrke ligger i hodet — Fred, fred, min herre! Det var
ikke min skyld at de lot dig gaa under aaget imorges! — Det er bare
lav-kaste elefanter som vil gaa for kanoner, og han er en Dun-Kumeria.
Et aar og en mands liv kostet det at lære ham at bære byrder.
Artillerifolkene spændte ham for kanonen, fordi et av deres pøbelbæster
var blit halt. Det er ikke under at han var og er vred."

„Snaalt! Liddelig snaalt," sa Ortheris. „Du maane, for et humør han er
i! Sæt han slet sig!"

Mulvaney begyndte at si noget, men tok sig i det, og jeg spurte mahuten
hvad der vilde ske om fotlænkerne brast.

„Det vet Gud, som skapte elefanterne," sa han likefrem. „Slik som han
nu er, vilde han per eksempel dræpe dere tre eller løpe landet over til
sinnet gik av ham. Han vilde ikke dræpe mig, naar han ikke var musih.
Da vilde han dræpe178

mig før nogen andre i verden, for han elsker mig. Slik er det skik
blandt elefantfolket; og vi mahut-folk har en like dum skik. Vi stoler
hver paa vor egen elefant, til vor egen elefant slaar os ihjel. Andre
kaster stoler paa kvinder, men vi paa elefantfolket. Jeg har set mænd
stelle med rasende elefanter og leve; men endnu aldrig er den mand født
av kvinde, som møtte hans høihet elefanten naar han var musth, og fik
leve saa han kunde fortælle om hvorledes den blev tam. Dristige nok er
de som møter ham naar han er vred."

Jeg oversatte. Saa sa Terence: „Spør hedningen om han nogensinde har
set en mand tæmme en elefant, ja jeg mener en hvit mand."

„Engang," sa mahuten, „saa jeg en mand overskrævs paa et slikt dyr i
byen Kanhpur; en barhodet mand, en hvit mand, som dunket den i hodet
med en bøsse. Det blev sagt han var besat av djævler eller drukken."

„Var det rimelig, tror du, at han vilde gjort det ædru?" sa Mulvaney,
da jeg hadde gjengit ordene, og den lænkede elefant brølte.

„Der er bare én mand paa kloden som vilde være netop slikt et særegent
fæ av en idiot at han vilde gjøre det," sa Ortheris. "Naar var det,
Mulvaney?"

„Som naygur'en siger, i Kanhpur; og en slik idiot var jeg i mine unge
dage. Men det hele faldt sig saa naturlig og gik ganske av sig selv —
jeg og elefanten, og elefanten og jeg; og at vi kom til at slaas, det
var det naturligste av det hele."179

„Ja, det var fankeren saa vel," sa Ortheris. „Men, jamen maa du ha
været endda fuldere end du pleier. En underlig historie hadde du med en
elefant som jeg vet om, hvorfor har du aldrig snakket om den anden?"

„Fordi at om du ikke hadde hørt nayguren her si hvad han sa av sig
selv, saa vilde du ha kaldt mig for en løgnhals, og saa vilde det ha
været min frydefulde pligt at gi dig en faderlig dragt pryl, Stanley,
min søn. Du har bare en eneste liten feil, gammeln, og det er at du
tror du vet alt det som findes i verden, og en god slump mer. Det er en
feil som har gjort det av med en par tre officerer jeg har tjent under,
for ikke at tale om hver eneste mand jeg har prøvt at gjøre til en
brukelig soldat — paa to nær."

„Urn!" sa Ortheris litt støtt paa manchetterne, „og hvem var saa de to
dydens eksemplarer?"

„Den ene, det var mig," sa Mulvaney med et grin som mørket ikke kunde
skjule; „og — ja, siden nan ikke er her, kan der ikke være noget galt i
at nævne det — den anden, det var Jack."

„Jack er bare en høstak i bukser. Han steller sig som en høstak, og han
kan ikke træffe en høstak paa hundrede meters avstand. Paa en høstak
blev han født, og under en høstak kommer han Gud hjælpe mig til at dø,
fordi han aldrig er i stand til at si hvad han vil i et kristelig
tunge-maal," sa Ortheris og sprang op fra fordyngen for straks at bli
væltet overende igjen. Skravla bøkste180

op paa maven til ham, og de andre bikjer fulgte og slog sig ned der.

„Jeg vet hvordan Jack er," sa jeg. „Men jeg har lyst til at høre om den
elefanten."

„Det er bare et av Mulvaneys fordømte panoramaer," sa Ortheris og
gjispet under hundene. „Han og Jack, de kan hamle op med hele den
forbaskete britiske armé. Næste gang blir det til at du vandt slaget
ved Waterloo — du og Jack. Fyf hunen."

Ingen av os fandt det umaken værdt at ta notis av Ortheris. Den store
kanon-elefant slog og basket og knurret i lænkerne; nu og da kom der
nogen skraldende trompetstøt fra den, og til dette akkompagnement gik
Terence videre. „Fra først av," sa han, „var der en liten
misforstaaelse mellem mig — De vet hvordan jeg er — og den sersjant jeg
stod under dengang. Han kunde ikke taale mig av forskjellige grunde." —

De dyptliggende øine blinket i lysningen fra snaddehodet, og Ortheris
gryntet: „Endda et skjørt!"

— „Av forskjellige og andre grunde; og det endte med at han kom ind i
brakken, da jeg stod og pyntet litt paa parykken før jeg gik mig en
tur, og kaldte mig en stor bavian — hvad jeg ikke var — og en slusk som
satte hele troppen op imot ham

— hvad jeg var — og bad mig reise og ryke og kommanderte mig til at
hjælpe med at flytte fjorten telte. Men jeg var nu engang opsat paa den
turen."

„Aahaa," nede fra hundedyngen; „han er en mormon, Skravla. Ikke ha no'e
med ham du, bisken."181

„— opsat paa den turen, saa sa jeg ham et par smaa sandheter som faldt
mig paa tungen, og det ene ord tok det andet, og mens vi stod og
snakket, gav jeg mig tid til at gi ham en over næsen, saa han ikke
skulde være nogen Venus for noget kvindfolk i de første otte dage. Det
var en stor, fin næse, og det lønnet sig at gi den litt polering. Efter
det var jeg saa vel fornøiet med min nævenyttighet at jeg ikke løftet
en finger, da vakten kom for att putte mig i hullet. Et barn kunde ha
leiet mig avgaarde, for jeg visste at gamle Kearneys næse var spolert.
Den sommer brukte det gamle regiment ikke sin egen arrest, for den var
saa fuld av kolera som vaate støvler av myggel, og det var mord at
lægge nogen ind der. Vi laante hul av „de hellige kristne" — det
regiment som endnu aldrig har været i felten — og det laa en halv
fjerdingvei borte; vi maatte over to eksercerpladser og byens
hovedgate, og det mens alle damerne i Kanhpur var ute paa sin
eftermiddags-kjøretur. Saa det var det bedste selskap jeg kom i, og min
skygge danset foran mig, og vakten gik saa stram som om den fulgte lik;
armbaand hadde de sat paa mig, og i mit hjerte var der fred og glæde,
naar jeg tænkte paa at Kearney maatte bære sit forbjerg i fatle.

Midt oppe i altsammen fik jeg øie paa en artilleriofficer i fuld
uniform, som kom jabbende ned igjennem gaten med aapen mund, som om
fanden var i hælene paa ham. Han sendte et eneste fortvilet blik paa
stasvogner og det gode selskap i182

Kanhpur, og saa dukket han ind under et rende-stensbret som en kanin.

„Gutter," siger jeg. „Den officeren der er fuld. Det er en stor
skandale. La os ta ham med i hullet."

Vaktkorporalen, han bøkste paa mig, løsnet haandjernene, og saa siger
han: „Om vi nu maa løpe, saa løp for livet. Hvis ikke, faar jeg stole
paa din ære. Hvordan det nu gaar," siger "nan, „saa meld dig i
arresten, saasnart du kan."

Dermed fik jeg se ham løpe én vei — arm-baandene ståk han i lommen, for
de var offentlig eiendom — og vakten løpe en anden vei, og alle vognene
løpe alle mulige veier paa én gang — og der stod jeg alene og kikket
ned i en rødflekket flab paa en elefant som var toogfirti fot høi til
skulderen, ti fot bred og hadde støttænder saa lange som
Ochterlony-monumentet. Det var nu efter den første rekognoscering.
Kanske den ikke var fuldt saa fælslig eller fuldt saa høi, men jeg
stanset ikke for at skikke ut piketer. Du hellige Guds moder som jeg
pilte nedigjennem gaten. Bæstet begyndte at granske rendestensbrettet
som artilleriofficeren laa under, og det gjorde mig til folk. Jeg
snublet over en av riflerne som min vakt hadde slængt fra sig —
umilitære slubberter var de — og da jeg kom paa benene igjen, hadde jeg
gjort helomvending, og elefanten lette efter artilleriofficeren. Jeg
kan se den store, fete baken endda. Den gravet ikke med benene; men
ellers drev den

Ochterlony-monumentet, reist i Kalkutta til minde om den berømte
angloindiske officer.183

aabenlyst paa akkurat som vesle Skravla her foran et rottehul. Den
bøiet hodet ned — ja dekelen snuse mig, om den ikke næsten stod paa
hodet for at skjele ind under brettet; saa gryntet den og løp om paa
den anden kant for at se om officeren var stukket av gjennem bakdøren;
og den ståk snabelen ned gjennem kloakken og fyldte den med lort som
den blaaste ut igjen, og gryntet og bandte. Den nedkaldte pinedød al
himlens vrede over den officer, og hvad en intendanturelefant hadde at
gjøre med en artilleriofficer, det gik over tnin forstand. Jeg hadde
ikke nogensteder at gaa, om jeg ikke vilde i arresten, og saa blev jeg
staaende der paa gaten med bøssen — en Snider-bøsse og ingen ammunition
— og filosoferte like indi baktroppen paa dyret. Rundt omkring mig i
miles omkreds var et skrikende øde, for hver mors sjæl paa to ben, og
paa fire med for den saks skyld, hadde søkt dækning, og den gamle
røveren stod paa hodet og slet i brettet og gryntet over kloakken, med
halen ret tilveirs, og forsøkte sig paa nogen trompetstøt gjennem tre
fot rendestenslort op igjennem snabelen. Fy for pokker, det var stygt
at se paa.

Suksomsider fik den kik paa mig, som stod alene i den vide, vide verden
og lænet mig til bøssen. Dermed gik den fra koncepterne, for den trodde
jeg var artilleriofficeren som var kommet væk uten at den visste av
det. Den saa mellem føtterne ned i rendestenen, og den saa paa mig, og
jeg siger til mig selv: „Terence, min søn, du har staat alt-184

for længe og glodd paa denne Noas ark. Løp, om du har livet kjært." Gud
skal vite at jeg gjerne vilde sagt ham at jeg bare var en stakkars
menig paa vei til hullet, og slet ikke paa nogen maate nogen officer;
men han strakte ørene ret fremover det tykke hode, og jeg retirerte ned
igjennem gaten med godt tak om bøssen; kold som en gravsten var jeg i
ryggen, og i buksebaken, der hvor jeg var viss paa han vilde gripe mig,
der rislet det med

— — med nederdrægtig bange anelser.

Jeg kunde ha sprunget til jeg styrtet, for jeg var midt ute paa en
snorret vei, og en mand, eller tusen mand, for den saks skyld, er
akkurat som sauer, naar de kommer mellem to grøftekanter."

„Akkurat som kanarifugle," sa Ortheris inde fra mørket. „Træk en strek
paa et fankens litet bord, læg de fankens smaa hoderne der; og de blir
liggende fra evighet til evighet, amen, blir de. Jeg har set et helt
regiment marsjere paa siden opover langs randen av en to fot bred grøft
uten at tænke paa at springe over den. Mænd er sauer

— fankens sauer. Kjør paa."

„Men jeg saa hans skygge komme nærmere," sa manden av de mange
oplevelser, „og rodevis til venstre," siger jeg, „rodevis til venstre,"
og til venstre kom jeg. Det er den skjære sandhet at jeg kunde høre
gnisterne flyve fra hælene, og jeg for ind i det nærmeste gaardsrum,
satte i et jump fra porten op paa husets veranda og faldt over en
indfødt stamme og en halvblods gut ved en pult;185

de sat alle og laget sæletøi. Det var Antonios vognfabrik i Kanhpur.
Har De hørt om den?

Det gamle udyr maa ha gjort rodevis venstre like fort som jeg, for
snabelen kom terskende ned paa verandaen som et bandolér i et
brakkeslags-maal, før jeg var inde i butikken. De indfødte og
halvblodsgutten hylte og smat ut gjennem bakdøren, og jeg stod saa
ensom som Lots hustru opi sæle-tøiet. Sæletøi maa være liddelig
tørstige saker, om en kan dømme efter lugten.

Jeg gik ind i bakværelset av mig selv, siden der ingen var som kunde
invitere mig, og jeg fandt en flaske whisky og en krukke vand. Det
første og det andet bæger merket jeg ikke, knusktør som jeg var, men
det fjerde og det femte glas fik tak i mig, og jeg begyndte at faa smaa
meninger om elefanter. „Naar du manøvrerer fint, Terence," siger jeg,
„blir du general endda," siger jeg. Og dermed gik jeg op paa det flate
torvtak paa huset og kek forsigtig ut over brystvernet. Gamle tykvom
var inde i gaarden, gik frem og tilbake, plukket en tot græs her og en
tot ugræs der og lignet i alle dele den obersten vi nu har, naar hans
kone har git ham en overhaling og han tar sig en tur for at komme i
humør igjen. Han snudde ryggen til mig, og dermed tok jeg likegodt til
at hikke. Han stanset op, strakte det ene øre fremover akkurat som en
gammel dame med hørerør, og snabelen holdt han frem med en liten krok
paa enden. Saa viftet han med øret og sa saa klart som om det stod paa
prent: „Var det et sansebe-186

drag?" — og saa begyndte han igjen at promenere. De kjender Antonios
gaard? Den var like fuld dengang, som den er det nu, av nye vogner og
gamle vogner, og brukte vogner og leievogner -landauere og kupéer og
kalesjevogner og charabanker av alle mulige slags. Saa hikket jeg en
gang til, og han begyndte at studere jordbunden under sig og halen
dirret av sindsoprør. Saa slog han snabelen omkring vognstangen paa en
charabank, og ganske eftertænksomt og forsigtig trak han den frem. „Han
er ikke der," siger han og famler med snabelen mellem vognputerne. Saa
hikket jeg igjen, og dermed tapte han taalmodigheten for fuldt alvor,
akkurat som den fyren derborte."

Artilleri-elefanten sendte ut det ene harmfyldte trompetskrald efter
det andet til stor ærgrelse for de andre dyr som var færdig med at æte
og gjerne vilde dorme. Mellem vrælene kunde vi høre den rikse hvileløst
med ankelringen.

„Som sagt," gik Mulvaney videre; „han stelte sig, saa det var en skam
og skjændsel. Han langet ut med forbenet som en damphammer, for han
trodde fuldt og fast at jeg laa i bakhold like ved; og charabanken
rullet tilbake blandt de andre vogner som en feltkanon i angrep. Saa
halte han den ut igjen og rystet den, og saa faldt den helt naturlig i
smaa stykker. Dermed blev den spænna-pine-rav-ruskende-gælen, og danste
og slog og sparket og for frem som en besat med hele Antonios lager.
Han sparket og skrævet ut og trampet og hamret — alt paa én gang, og
det store skaldete hodet187

gik op og ned paa ham, høitidelig som en menuet. Han tok en skinnende
ny kalesjevogn og sparket bort i en krok, og den foldet sig ut som en
blomstrende lilje, og det ene gale ben satte han gjennem bunden paa
den, og et hjul løp rundt paa den ene støttand. Saa blev han sky, og
det ene med det andet tok saa paa ham at han satte sig pladask ned
imellem vognene, og han fik saa mange splinter i sig at han var som en
dansende naale-pute. Da vi hadde det fuldt gaaende, og den ene vogn
kløv op paa den anden og rikochetterte fra lervæggene og viste hvor
fort den kunde gaa, og han rev hjulene av dem — hørte jeg nogen
jammerfulde vræl fra takene ved siden av, og hele firmaet Antonio med
familie stod og bandet mig og ham; mig ford jeg var tydd ind i huset
der, og ham fordi han danset cake-walk med aristokratiets ekvipager.

„Faa ham væk," siger Antonio og danser rundt paa taket i sin store
hvite frak. „Faa ham væk, eller jeg anlægger sak imot Dem." Og hele
familien skraaler: „Gi ham et spark, hr. soldat."

„Det er ikke vækkelse han trænger," siger jeg, for det var den visse
død at komme ned i gaarden. Men for at vise mig, kastet jeg
whiskyflasken paa ham — den var ikke fuld, da jeg fandt den. Han snudde
sig rundt i en lynende fart fra det som var igjen av den sidste vogn,
og ståk hodet ind paa verandaen ikke tre fot under mig. Kanske var det
ryggen som var for fristende — eller det var whiskyen. Hvordan det nu
hadde sig eller ikke188

— et øieblik efter laa jeg paa alle fire paa ryggen av den, fuld av ler
og lort, og Sniderriflen var like ved at seile utfor hodet paa ham. Jeg
krabbet den til mig og skubbet mig frem paa halsen, trak knærne op
under de store, flaksende ørene hans, og dermed drog vi i fuld
procession ut av gaarden med et hyl som kriblet koldt op igjennem
ryggen og ned i maven paa mig. Saa husket jeg paa bøssen, og jeg grep
den i løpet og dunket ham i hodet. Det var saa ganske hjælpeløst —
akkurat som at dunke med en spanskrørstok i dækket paa et transportskib
for at stoppe maskinen, naar du er sjøsyk. Men jeg holdt ut til svetten
silte av mig, og tilsidst la han saavidt merke til det at han gryntet.
Jeg slog løs med alle de kræfter som var i mig den tid, og det kan
gjerne være at det generte ham. Vi kom tilbake til eksercerpladsen med
en fart av seks mil i timen og for fuld forfængelig trompetmusik. Jeg
holdt ikke op med hamringen i et minut; det var for at han ikke skulde
stikke hen under trærne og gnure mig av som en bandage. Eksercerpladsen
og veien var tom og øde; men tropperne sat paa brakketaket, og mens den
gamle samfundsomvælter og jeg gryntet omkap — for jeg var blit litt
andpusten av denne stenpukkingen min — kunde jeg høre dem klappe og
rope hurra. Han blev mere og mere forvirret og begyndte at løpe i ring.

„Fy for pokker," siger jeg til mig selv, „der faar være en grænse for
alt, Terence. Det ser ut for at du har knækket skallen paa ham, og
naar189

du slipper ut av hullet, saa stopper de din lønning, fordi du har dræpt
en offentlig elefant." Og dermed begyndte jeg at kjæle for ham."

„Hvordan fanden bar du dig at med det? En kunde likesaa gjerne klappe
en brakke," sa Ortheris.

„Jeg forsøkte alle mulige slags søte kjælenavn, men da jeg var blit
værre omtumlet, saa kom jeg ikke rigtig paa hvad navn jeg skulde gi
svinet. Saa siger jeg: „Kom saa bisken!" „Lille pus," siger jeg. „Aa
fola, fola," siger jeg; og dermed klappet jeg ham litt med kolben for
at trøste ham, og han stanset op midt inde i brakke-gaten.

„Vil ingen løfte mig ned fra toppen av denne vulkanske morder?" ropte
jeg saa høit jeg magtet; og jeg hørte en mand skrike: „Hold fast og vær
taalmodig, nu kommer de andre elefanter." „Du store Gud i himmelen,"
siger jeg, „skal jeg ride ind hele stutteriet? Kom og ta mig ned,
rædharer."

Saa kom der i det samme nogen tykke hunelefanter med mahuter og en
intendantur-sersjant rundt brakkehjørnet, og mahuterne brukte grov mund
om min gamle potifars mor og stamtræ.

„Ser du forsterkningen jeg faar," siger jeg. „De kommer for at putte
dig i hullet, min søn," og den gamle ulykkesfugl strammet sig op for at
ta imot damerne. Det tok mig om hjertet at han var saa tapper, efter at
jeg hadde spillet den kirkekoncert paa hjernekisten hans. „Jeg er
kommet fint op at kjøre selv," siger jeg; „men jeg skal gjøre for dig
hvad jeg kan. Vil du gaa i hullet som en mand, eller vil du slaas som
et fæ, naar

der ikke er nogen chancer?" Dermed gav jeg ham et avskedsklap i hodet,
og han gav fra sig et uhyre støn og sænket snabelen. „Tænk," siger jeg
til ham, og „Holdt!" siger jeg til mahuterne. De var ikke sene med det.
Jeg kunde føie hvor den gamle forbryder tænkte under mig. Tilsidst
strak han snabelen like frem og tutet melankolisk — det er saa nær et
suk som en elefant kan komme det; og dermed visste jeg at det hvite
flag var heist, og forresten stod det bare igjen ikke at gaa hans
følelser for nær.

„Han er færdig," siger jeg. „Ret ind paa to geledder, et paa hver side
av os. Vi skal gaa i hullet ganske rolig."

Saa siger intendantursersjanten til mig fra sin elefant: „Er De et
menneske eller et mirakel?" siger han.

„Aa, jeg er saadan midt imellem," siger jeg, og prøver at sitte stramt
i salen. „Og hvad kan det være," siger jeg, „som har faat dyret her til
at handle slik mot lov og ærbarhet?" siger jeg, og støttet kolben let
og elegant paa hoften som en anden kavallerist, med venstre haand slapt
ned. Imens jollet vi avgaarde til elefantstaldene under eskorte.

„Jeg var ikke tilstede da levenet kom paa," siger sersjanten. „Han var
sat til at bære telter og slikt, og saa tok de og spændte ham for en
kanon. Jeg visste han vilde ikke like det, men det ser ut for at det
næsten har knust hjertet paa ham."

„Hver sin smag," siger jeg. „Jeg kom galt avsted,191

fordi de tok mig til at bære telter og slikt." Og jeg blev ganske glad
i den gamle dobbelthalen, som de hadde villet ta ved næsen slik.

„Vi rykker ind paa livet av ham her," siger sersjanten, da vi kommer
hen til elefantkvarteret. Alle mahuterne og ungerne deres stod rundt om
pælene og bandte min pony, saa man kunde høre det lange veier. „Jump
over paa ryggen av min elefant," siger han, „nu gaar det løs."

„Send væk den hylende banden", siger jeg, „eller han kommer at trampe
dem ihjel." Jeg kunde føie det begyndte at rykke i ørene hans. „Og se
til at komme avveien, De med Deres liderlige hun-elefanter. Jeg vil
stige av her. Han er en irlænder," siger jeg, „endda han har den lange
jødenæ-sen, og som en irlænder skal han behandles."

„Er De lei av livet," siger sersjanten.

„Neigu om jeg er," siger jeg; „men en av os maa vinde, og jeg er
tilbøielig til at tro det blir mig. Kom avveien," siger jeg.

De to elefanter drog avgaarde, og min gamle landsmand stanset op like
ved sin egen pæl. „Læg sig," siger jeg og dunker ham i hodet, og han
lægger sig med tunge hivinger, akkurat som et jordskred efter regn.
„Nu," siger jeg, lar mig glide ned av snabelen, og stiller mig op foran
ham, „skal du se din overmand."

Hans store hode laa nede paa forlabberne, og de var vendt paa siden som
en katunges. Han saa ut som uskyldigheten og hjælpeløsheten selv, og
ret som det var begyndte den svære, haarete192

underlæben at skjælve, og han blinket med øinene for ikke at graate.
„For Guds skyld," siger jeg, og glemte rent at han var et umælende
kreatur, „vær nu ikke saa trist for det. Rolig, ta det rolig," siger
jeg, og dermed klødde jeg ham paa haken og mellem øinene og øverst paa
snabelen og god-snakket med ham hele tiden. „Saa," siger jeg; „nu skal
jeg stelle istand for dig til natten. Send et eller to barn hit," siger
jeg til sersjanten, som stod og ventet paa at jeg skulde bli slaat
ihjel. „Han blir hidsig hvis han faar se en voksen mand."

„Det var pokker saa klok du blev med én gang," sa Ortheris. „Hvordan
kunde du vite hvadslags vaner han hadde."

„Fordi," sa Terence med eftertryk, „fordi jeg hadde vundet over
sjabben, min søn."

„Aanaa," sa Ortheris, halvt tvilende, halvt spydig, „klem paa."

„Hans egen mahuts barn og et par andre unger i elefanteriet, som ikke
var bange for noget, kom løpende til, og nogen fik fat i vand, og jeg
vasket ham oppe i det saare hodet — for jeg hadde git ham en ordentlig
overhaling, og nogen trak vognsplinterne ut av skindet paa ham, og vi
striglet ham og handvalket ham fra ende til anden, og vi la en
græsselig svær bandage av paternosterblade — slike som en bruker paa
hestegaller — om hodet paa ham, og det saa ut som en nathue, og vi la
en haug friske sukkerrør foran ham, og han begyndte at sysle litt med
dem. „Nu," siger jeg og sætter mig paa en av forlabberne hos ham, „skal
vi ta193

os en dram og la glemt være glemt." jeg sendte en naygurunge efter en
kvart flaske arak, og sersjantens kone sendte mig et fingerbøl whisky,
og da brændevinet kom, kunde jeg se pa øieblunket hos den gamle
hvirvelstorm at han var like forfaren han i den retning som jeg — gu
bedre. Saa ståk han ut et bæger som andet kristenfolk, og saa la jeg
kjættingen om ham og lænket ham til pælen baade for og bak og gav ham
min velsignelse og gik hjem til brakken."

„Og saa?" sa jeg, mens han holdt inde.

„Aa, De skjønner det," sa Mulvaney. „Der var stort opstyr, og obersten
gav mig ti rupis, og adjutanten gav mig fem rupis, kapteinen gav mig
fem, og guttene bar mig rundt brakken og skrek hurra."

„Maatte du i hullet?" sa Ortheris.

„Jeg hørte aldrig et ord mere om den misforstaaelsen med Kearneys
snabel, hvis det er det du mener; men mer end én av guttene maatte ret
som det var til „de hellige kristnes hotel" den nat. Der var ikke noget
rart i det — de drak op for tyve rupis. Jeg gik og la mig for at sove
den av, for jeg var utkjørt, dobbelt utkjørt, som han der-borte i
tjoret. Det er ikke barnelek at ride elefanter.

Suksomsider blev vi fælt fine venner, jeg og det gamle syndens sold.
Jeg pleiet at gaa ned til stalden, naar jeg var i unaade, og sitte der
og prate med ham utigjennem eftermiddagen. Han tygget et sukkerrør og
jeg et andet, og vi blev fankeren194

saa fortrolige. Han pleiet at ta ut av lommerne mine alt jeg hadde, og
saa lægge det tilbake igjen; og nu og da hadde jeg med øl til ham for
at hjælpe paa fordøielsen, og jeg pleiet at gi ham gode raad om at være
skikkelig og ha et rent rulleblad. Og saa vandret han den vei som alt i
hæren, og det er at du blir forflyttet saasnart du har faat dig en god
ven."

„Og De fik aldrig se ham siden?" spurte jeg.

„Tror De paa den første halvpart av historien?" sa Terence.

„Jeg vil vente til Learoyd kommer," sa jeg undvigende. Yorkshiremanden
løi ikke, uten naar de to andre omhyggelig hadde instruert ham og
forklart ham at der var penger at tjene; men jeg visste at Terence
hadde en forvorpen fantasi.

„Der er en halvdel til," sa Mulvaney. „Ortheris var med paa den."

„Da skal jeg tro paa altsammen," sa jeg, ikke paa grund av nogen særlig
tro paa Ortheris' ord, men fordi jeg gjerne vilde høre resten. Ortheris
stjal en hvalp fra mig, da vi saavidt var blit kjendt, og med den vesle
bikjen knappet inde under frakken negtet han ikke bare at han hadde tat
den, men paastod at han aldrig hadde brydd sig om bikjer.

„Det var i begyndelsen av ugreien med Afghanistan," sa Mulvaney; „mange
aar efterat de mænd, som hadde set mig gjøre det knepet, var døde eller
reist hjem. Jeg hadde ikke snakket videre om det i det sidste •—- for
jeg gad ikke gi hver mand juling195

som kaldte mig en skrønemaker. Like i begyndelsen av marsjen blev jeg
klein som et fæ. Jeg hadde et hælsaar, men jeg vilde partout holde trit
med regimentet og andet slikt vrøvl. Tilslut laa jeg overende med et
hul i hælen, som du kunde ha drevet en teltplug ind i. Jeg har præket
om det til rekrutter siden, fankeren saa ofte, for at lære dem at passe
paa føtterne. Vor doktor, som var like godt inde i vort fag som i sit
eget, han siger til mig midt i Tangi-passet: „Det er det rene skjære
fordømte sluskeri," siger han. „Hvor ofte har jeg ikke sagt dig at
ingen marsjerer længer end føtterne bærer ham — føtterne — føtterne,"
siger han. „Nu maa du paa hospitalet," siger han, „i tre uker, til
utgift for dronningen og plage for dit land. Kanske du næste gang,"
siger han, „vil helde paa fotklutene litt av den whisky du helder i
strupen, og litt av det fett du kliner i haaret." Og jagu hadde han
ret. Saa snart vi naadde enden av Tangipasset, maatte jeg paa
hospitalet; jeg hinket paa en fot og var ved at fly i flint av
ærgrelse. Det var et feltlasaret — bare fluer og indfødte pilletriilere
og salve — som de hadde lagt like i den øvre ende av Tangipasset.
Dækningstroppen var ute av sig av sinne mot os syke som holdt dem fast
der. Og vi var ute av os av sinne fordi vi maatte ligge der. Og gjennem
Tangipasset malte det som i en kaffekvern, dag og nat og nat og dag,
fotfolk og hestfolk og kanoner, intendantur og træn og telter uten
ophør. Sykebaarer kom dansende gjennem passet, det ene snes efter

andet, og de kløv op bakken til lasarettet med sine syke, og jeg laa
tilsengs og pleiet min hæl og hørte de syke bli løftet ut. Jeg husker
en nat — dengang jeg hadde faat feber — kom der en mand ravende gjennem
teltet. „Er der plads til at dø her?" siger han, „for det er der ikke i
marsj-kolonnen," og dermed faldt han død om tvers over en seng. Og saa
begyndte manden i sengen at klage over at han skulde ligge der og dø i
støvet under en død mand. Saa blev jeg nok gal av feber, og i en hel
uke bad jeg helgenerne stoppe larmen av tropperne som drog igjennem
Tangipasset. Det var kanonhjulene som gik rundt i hodet paa mig da. De
vet hvordan det er med feber?"

Vi nikket; forklaringer var overflødige.

„Kanonhjul og føtter og folk som skrek, men mest kanonhjul. I en uke
var der ikke dag eller nat for mig. Om dagen rullet de op teltflikene,
og vi syke kunde se paa passet og tænke paa hvad der nu skulde komme.
Kavalleri, infanteri, artilleri, hvad det nu var, saa la de altid efter
sig et par syke, og vi fik høre nyt. En morgen, da jeg ikke hadde nogen
feber, sat jeg og saa paa Tangi, og det var akkurat som billedet paa
baksiden av medaljen fra Afghaner-krigen — mænd og elefanter og kanoner
paa én gang kom kravlende ut av en kloak."

„Det var en kloak," sa Ortheris inderlig. „Jeg blev sjøsyk og brækket
mig to ganger i Tangipasset. Og det som krænger indvoldene ut paa mig,
er sgu sterkere end blomsterduft."197

„Passet slaar en bugt like mot enden, saa alt dukket frem ganske
pludselig; og de hadde laget en bro av jord og døde muldyr over en dyp
kløft i pasaapningen. Jeg laa og talte elefanterne — kanonelefanterne —
som prøvet broen med snablerne og forsigtig gav sig ivei ut paa den.
Hodet av den femte elefant kom rundt hjørnet, og han svinget snabelen
tilveirs og gav sig til at tute, og der stod han fast i aapningen av
Tangipasset som en kork i en flaskehals. „Aajo," tænker jeg til mig
selv, „han stoler ikke paa broen; der blir mudder."

„Mudder! Fyf hunen!" sa Ortheris. „Terence, jeg var like bak det
forbandede udyr og stod i støv til op paa halsbindet. Mudder!"

„La gaa videre du da, gamlen; jeg bare saa det oppe fra lasarettet."
Mulvaney banket asken ut av pipen; Ortheris drev hundene tilside og gik
videre.

„Vi var eskorte for de kanonerne, tre kompanier av os," sa han. „Dewey
var vor major, og vi hadde ordre til at skufle foran os alt det vi
fandt i Tangipasset, og helde det ut paa den anden side. Vi skulde
gjøre tjeneste som en slags korkebøsse, forstaar De. Vi skuflet foran
os nogen dovne slarker av det indfødte træn og nogen
intendanturleverancer, som lot til at slaa sig ned der for godt, og alt
det som laa igjen efter en halv snes ting og skulde ha været fremme ved
fronten for flere uker siden; Dewey han siger til os: „Jo, dere er
nogen nette feiere," siger han. „For him-198

lens skyld," siger han, „fei væk, og vis hvad dere duer til." Saa feiet
vi — gubevarremigvel hvor vi feiet dem avgaarde. Der var et helt
regiment bak os; fælt saa ivrige var de efter at komme frem; og de drev
paa med at sende os bud som skulde hilse fra obersten og spørre hvorfor
i hete helvede vi spærret veien! Aa, de var dunderen saa høflige. Og
Dewey ogsaa. Han gav besked tilbake om hvorfor, og han gav os hvorfor,
og vi gav artilleristerne hvorfor, og de gav inten-danturet hvorfor, og
intendanturet gav de indfødte sykevogtere første klasses ekstra
hvorfor, og saa drev vi paa igjen, til vi sat fast igjen og hele passet
var et bølgende halleluja sammensurium av rote en fjerdingvej nedover.
Ikke hadde vi humør, og ikke hadde vi sæter i bukserne, og frakkerne og
bøsserne laa staplet paa vognene, saa vi kunde ha blit sablet ned hvert
øieblikket, og det var kvæg-driverarbeide vi gjorde. Det var, det var,
at drive driftekvæg paa Islingtonveien.

Jeg var like i spidsen av kolonnen, da vi saa enden av Tangipasset
aapne sig foran os, og jeg siger: „Døren er aapen, gutter. Hvem vil
være førstemand?" Da saa jeg Dewey sætte sin fordømte kikkert for øiet
og stirre ret ut for sig. „Spærret — det fordømte bæst," siger han; og
bakskibet paa det fordømte gamle udyr skinnet gjennem støvskyerne
akkurat som en stor forbasket gammel tjærebredd maane. Saa gjorde vi
holdt,

Islington — bydel i London med store bygninger for dyrskuer.199

hulter til bulter, den ene ovenpaa den anden, og like bak kanonerne
seilet der op en bunke fjollet grinende kameler — de hørte til
intendanturet og de seilet avgaarde som om dette her var en dyrehave,
og klemte folkene forbasket. Støvet var saa tæt at du kunde ikke se
haand for dig; og jo mere vi drev til den over snuten, desto mere skrek
driverne. „Aktja, aktja!" Og det er pokker saa visst at det gjaldt at
ta sig i agt ja. Og atterspeilet paa det gamle utyske sat godt og trygt
i passet, og ingen visste hvorfor.

Det første vi maatte gjøre, var at slaas med de forbaskete kamelerne.
Ikke vilde jeg la mig æte av et pykkelrygget bæst; saa holdt jeg op
bukserne med én haand, og steg op paa en sten og slog løs med
bandoléret paa hver mule jeg saa komme frem over mig. Saa trak
kamelerne sig tilbake, og de maatte slaas med baktroppen og de indfødte
syke-vogtere som rykket like paa dem; og baktroppen matte sende bud
nedigjennem Tangipasset for at melde de andre regimenter at vi sat
fastskrudd. Jeg hørte mahuterne foran mig rope at utysket ikke vilde
over broen; og jeg saa Dewcy fare omkring i støvet som en flue paa en
flaske. Saa blev vore kompanier kjed av at vente og begyndte at trampe
takten, og et eller andet kvæg stemte i Tommy gi plads for din onkel.
Efter det kunde en hverken se eller høre eller puste; og der stod vi og
sang fordømte serenader ind i enden paa en elefant som ikke brød sig om
musik. Jeg sang ogsaa, jeg kunde ikke gjøre andet. De bygget paa200

broen foran os bare for ubæstets skyld. Pø om pø tok en av vore
officerer mig i strupen og kverket sangen ut av mig. Saa tok jeg fat
paa den første jeg kunde se, og kverket sangen ut av ham."

„Hvad er forskjellen mellem at bli kverket av en officer og at bli
slaat?" spurte jeg og tænkte paa en liten affære, hvor Ortheris's ære
var blit krænket av hans løitnant.

„Det ene er fordømt moro, og det andet er fordømt fornærmende," sa
Ortheris. „Desuten saa var vi i felten, og ingen bryr sig om hvad en
officer gjør da, saalænge forpleiningen er god, og han ikke blir for
grov. Derefter blev vi rolige, og jeg hørte Dewcy si at han vilde
stille hele banden av os for en krigsret, saa snart vi var ute av
Tangi-passet. Dermed gav vi Dewcy tre hurraer, og vi ropte hurra for
Tangipasset, og da elefantrumpen sat fast i passet, saa gav vi den
ogsaa tre hurraer. Saa sa de at broen var bygget bredere, og saa ropte
vi hurra for broen; men det gamle drog var ikke den mand som vilde
rikke sig en tomme. Saa ropte vi hurra igjen, og Kite Dawson, som førte
an i alle ablegøier — han døde paa nedturen — begyndte at holde et
niggerforedrag om elefantrumper, og Dewcy han forsøkte et øiblik at
holde sig alvorlig, men aark du min, der var ikke nogen utvei til
slikt, naar Kite la ivei og spurte om han ikke kunde faa leie en villa
og la sine forældreløse barn vokse op i Tangipasset, siden han aldrig
mere kunde komme hjem. Saa kom der en officer201

fra regimentet bakenfor —- og ridende var han, det fæ — med nogen flere
smaa hilsener fra obersten om vi vilde være saa venlig at fortælle hvad
dette ophold skulde betyde. Vi stemte i Der er mudder i første etage,
til hesten løp ut, og saa gav vi ham tre hurraer med; og Kite Dawson sa
han vilde skrive til The Times at gåterne i Afghanistan lot adskillig
tilbake at ønske. Imens sat elefanten fast i passet hele tiden.
Tilsidst kom en av mahuterne hen til Dewey og siger noget. „Men du
store min!" siger Dewey, „jeg vet da ikke hvem fyren er paa hat med!
Jeg skal gi ham endda ti minutter, og saa lar jeg ham skyte." Det
begyndte at bli temmelig støvet inde i Tangi-passet, saa vi spidset øre
allesammen. „Han vil gjerne hilse paa en ven," siger Dewey høit til
folkene, og han tørket svetten av panden og satte sig paa en
kanonlavet.

De skjønner selv hvordan regimentet hylte. „Det er allright," siger vi.
„Tre hurraer for den gamle herres ven," siger vi. „Hvorfor sa De ikke
det med engang? La gaa bud efter det gamle av-skums kone" — og saa
videre. Nogen av mændene lo ikke. De skjønte at der vilde hænde noget,
for de kjendte litt til elefanter. Saa sprang vi alle frem over
kanonerne og ind blandt elefantbenene — ja jeg undrer mig over at ikke
halve kompaniet blev maset itu -— og det næste jeg saa, var Terence
her, saa hvit som et rent laken; han kommer nedover bakken med en
sersjant. „Hujt," siger jeg. „Jeg kunde ha visst at han var paa bunden,
naar202

der var fusk i plukfisken," siger jeg. Fortæl nu du videre hvad der
hændte paa din kant."

„Jeg laa stille der, akkurat som du, gammeln, og hørte paa levenet og
guttenes sang. Med én gang hører jeg nogen hviske, og doktoren siger:
„Reis og ryk og staa ikke her og væk mine syke med daarlige vitser om
elefanter." Og en anden siger ganske sint: „Det er en vits som har
stoppet totusen mand i Tangipasset. Det syndens barn av en høsæk av en
elefant siger, eller mahuterne siger for ham, at han vil hilse paa en
ven, og han vil ikke løfte haand eller fot, før han finder ham. Jeg er
lutelei av at præsentere vore sorte slubberter og kulier for ham, og
han har saa mange bajonetstik i skindet som et moskitonet har huller,
og jeg er her ifølge ordre, hr. doktor, for at spørre om nogen mand,
syk eller frisk eller levende eller død, kjender en elefant. Jeg er
ikke gal," siger han, og sætter sig paa en medicin-kiste. „Jeg har faat
ordre, endda det høres som jeg er et spællande sindsforvirret fæ. Er
der nogen her som kjender en elefant?" Alle vi syke var ganske stille.

„Nu har De faat svar," siger doktoren. „Pig av."

„Stop litt," siger jeg, og tænkte hen i taaken i min seng; og jeg
kjendte ikke min egen stemme. „Jeg har paa sæt og vis engang været
kjendt med en elefant," siger jeg.

„Det er dilirium," siger doktoren. „Der ser De hvad De har gjort,
sersjant. Læg Dem ned mand," siger han til mig, da han ser jeg prøver
at krabbe mig op.203

„Nei, det er ikke," siger jeg. „Jeg red ham rundt brakkerne i Kanhpur.
Og det har han ikke glemt. Jeg slog skallen ind paa ham med en bøsse."

„Splitterpinegal," siger doktoren, og saa føler han' mig paa hodet.
„Det var merkelig," siger han. „Menneske," siger han, „hvis De nu gaar,
saa er det enten døden eller ogsaa blir De frisk."

„Det er ett fett," siger jeg. „Hvis jeg er gal, er det bedst jeg dør."

„Hum, det klinger fornuftig nok," siger doktoren. „De er kvit feberen
nu."

„Kom along," siger sersjanten. „Vi er alle gale idag, og tropperne
længes efter middag." Han la armen omkring mig, og jeg kom ut i solen,
og haugene og berghamrene svirret rundt i den vildeste galop. „Sytten
aar har jeg staat i arméen," siger sersjanten, „og miraklernes tid er
ikke forbi. Snart faar vi lønspaalæg. Det var som bare pokker," siger
han, „dyret kjender Dem."

Den gamle obstruktionist skraalte som en besat, da jeg kom nærmere, og
jeg hørte firti millioner mænd i Tangipasset rope: „Han kjender ham."
Saa kom den store snabel rundt mig, og jeg var like ved at besvime av
mathet. „Staar det bra til, Malakias?" siger jeg, og gir ham det navn
han hadde lystret i sin tid. „Malakias, min søn, staar det bra til med
dig," siger jeg; „for det gjør det ikke med mig." Dermed trompeterte
han igjen, saa det gav gjenklang gjennem hele passet, og de andre
elefanter stemte i med. Saa fik jeg litt kræfter204

tilbake. „Ned, Malakias," siger jeg, „og løft mig op, men ta varlig paa
mig, for jeg har det ikke godt." Han laa paa knæ i et øieblik og satte
mig op saa varsomt som en ung pike. „Kom nu ivei, gutten min," siger
jeg. „Du spærrer veien." Han klemte paa med endda et frydefuldt
trompetstøt og svinget stolt ut av passet, mens kanon-sæletøiet raslet
paa ryggen av ham; og bak ham steg der det vældigste brøl jeg har hørt
i mine dage. Og saa følte jeg at det gik rundt for mig, og jeg fik en
mægtig svedetur, og Malakias blev større og større der jeg sat paa
ryggen av ham, og jeg siger saa fjollet som en aandssvak og smiler i
øst og vest: „Ta mig ned," siger jeg, „eller jeg falder."

Det næste jeg husker, er at jeg laa i sengen igjen, saa mat som en
tygget trave, men kvit feberen, og Tangipasset var saa tomt som bakpaa
haanden. De var alle dradd op til fronten, og ti dage senere drog jeg
ogsaa ditop; og jeg hadde spærret og aapnet veien for et helt
armékorps. Hvad mener De om det?"

„Jeg venter til jeg træffer Learoyd," svarte jeg igjen.

„Her er jeg," sa en skygge inde blandt skyggerne. „Jeg har ogsaa hørt
historien."

„Er den sand, Jack?"

„Ja, saa sandt som at bikjen har faat skab. Ortheris, la ikke de andre
hunder komme nær hende."

                           Paa Greenhow-haugen

Paa Greenhow-haugen.

Til Elskovs låve stemme hun laante halvt kun øre, og i hans rosenhaand
laa hendes haand saa koldt. Hun vendte bort sit hode, hun vilde ikke
høre, og stille gik hun fra ham, ikke vred og ikke stolt. Men da den
hleke, ansigtsløse Død med knokkelhaanden løftet kransen av cypresser
og vinkede, — hun fulgte som han bød. Og Elskov sat alene og forlatt i
undren: Hans bøn hun ikke hørte, hun vendte bort sit blik; men straks
da Døden hvisket, hun reiste sig og gik.

Rii'aler.

„Ohé, Ahmed Din! Shafiz Ullah ahoo! Bahadur Khan, hvor er du? Kom ut av
teltene, som jeg har gjort, og kjæmp imot englænderne. Ikke dræp din
egen slegt! Kom ut til mig!"

Desertøren fra et indfødt korps kravlet rundt utkanterne av leiren,
fyret et skud iblandt og bad med høie skrik sine gamle kamerater følge
hans eksempel. Ført vild av regn og mørke kom han over til den engelske
fløi av leiren og forstyrret mandskaperne med sin bjeffing og sine
skyteøvelser. De hadde været paa veiarbeide hele dagen og var trætte.

Ortheris laa og sov ved Learoyds føtter. „Hvad er iveien?" sa han med
tyk stemme. Learoyd

snorket, og en Sniderkule flerret sig vei gjennem teltduken. Folkene
bandet. „Det er den fankens desertøren fra aurangabadierne," sa
Ortheris. „En av dere faar staa op og si ham at han er gaat galt i
byen."

„Bare sov du, smaaen," sa Mulvaney, som sat og dampet nærmest døren.
„Jeg kan ikke gaa ut og indlate mig i noget ordskifte med ham. Det
regner veiarbeidsredskaper ned utenfor."

„Det er fanken ikke, fordi du ikke kan; men det er fanken, fordi du
ikke vil, din lakebrændte, lange, lusete lassaron. Hør hvor han hyler!"

„Hvad nytte er der i at snakke? Send en kule gjennem svinet! Han holder
os vaaken," sa en anden stemme.

En sint løitnant ropte noget, og en drivvaat skildtvakt pep ind fra
mørket:

„Det nytter ikke, hr. løitnant. Jeg kan ikke se ham. Han ligger gjemt
nede i bakken."

Ortheris tumlet ut av sit teppe. „Skal jeg prøve at nappe ham, hr.
løitnant?" sa han.

„Nei," blev der svaret. „Lig ned! Jeg vil ikke ha nogen skytning i
leiren paa denne tid av døgnet. Sig ham han kan plaffe løs paa sine
kjen-dinger."

Ortheris tænkte sig om et øieblik. Saa ståk han hodet ut under
teltvæggen og ropte, som en konstabel roper hvor folk stimler sammen:
„Ikke noget opløp der! Ikke noget opløp!"

Folkene lo, og latteren bares av vinden ned til desertøren, som — da
han hørte han var kommet207

paa avveie — drog avsted for at plage sit eget regiment, en knap
kilometer bortenfor. Han blev mottat med skud; for aurangabadierne var
meget vrede paa ham, fordi han hadde vanæret sit regiment.

„Det har han godt av," sa Ortheris og trak hodet ind igjen, da han
hørte Sniderbøsserne hikke længer borte. „Den figuren fortjener, fanden
koke mig, ikke at leve — komme og vække mig op av den søteste søvn paa
den maaten!"

„Saa ta ut og skyt ham imorgen da," sa løitnanten uforsigtig. „Stille i
teltet nu! Kom til ro der!"

Ortheris la sig med et lykkelig litet suk, og to minutter efter var der
ingen lyd at høre, uten regnet som slog mot teltduken, og Learoyds alt
omsluttende ursnorken.

Leiren laa paa en nøken klipperyg i Himalaya og hadde nu i en uke
ventet paa en flyvende kolonne som skulde bringe den i rapport med
andre hæravdelinger. Desertørens — og hans venners — natlige runder var
efterhvert blit til en plage. —

Dagen efter tørret folkene sig i varmt solskin og renset sine
tilsvinede uniformer. Det indfødte regiment skulde ha sin tørn med
veiarbeidet den dag, og det gamle regiment drev dank.

„Jeg vil ut og lure mig til et skud paa den fyren," sa Ortheris, da han
var færdig med at pudse sit gevær. „Han kommer op til bækken hver dag
ved femtiden. Hvis vi drar avgaarde og lægger os i hi i haugen dernord,
kan vi knipe ham i eftermiddag."208

„Du er en blodtørstig liten moskito," sa Mulvaney og blæste blaa
røkskyer ut i luften. „Men jeg faar vel gaa med dig. Hvor er Jack?"

„Han er dradd avsted med det blandede kor, for han tror han skyter
fanken saa godt," sa Ortheris foragtelig.

„Det blandede kor" var en trop utvalgte skarpskyttere, som
almindeligvis blev brukt til at renske ut i lierne, naar fienden var
altfor nærgaaende. Det gjorde ikke fienden stor fortræd, men det lærte
officererne at haandtere sine mænd. Mulvaney og Ortheris slentret ut av
leiren og passerte auranga-badierne, som skulde ut paa sit veiarbeide.

„Det blir en fin svedetur idag," sa Ortheris velvillig. „Vi skal ut og
knipe desertøren deres. Dere traf vel ikke til at gi ham en erindring
igaar-kveld, nogen av dere?"

„Nei, svinet kom sig unna og gjorde nar av os. Jeg sendte en kule efter
ham," sa en menig. „Det er en fætter av mig, og jeg burde ha vasket
skammen av. Men lykke paa reisen."

De gik forsigtig nordover mot haugen, Ortheris stadig foran, for, som
han forklarte, „dette er et skud paa lang avstand, og jeg maa greie
det." Han var næsten lidenskabelig forelsket i sin rifle, og om ikke
brakkerygtet løi, saa kysset han den hver aften førend han køiet. Han
foragtet bajonet-angrep og nærkamp, gled stilfærdig ind imellem
Mulvaney og Learoyd, naar slike ting ikke var til at undgaa, og bød dem
slaas for hans som for sit eget liv. De var altid at stole paa. Han
travet

avsted med næsen mot jorden, som en hund der er kommet av sporet,
nordover gjennem skogen. Tilsidst slog han sig tiltaals og slang sig
ned i en bakke, hvor den bløte skogbund var dækket av furunaaler; der
var klart utsyn over bækkeleiet og en naken, brun koll bortenfor, og
inde i furulugten og mørket under trærne kunde et hel hæravdeling ha
gjemt sig for solsteken derute.

„Her ender skogen," sa Ortheris. „Han er nødt til at komme op langs
bækkeleiet, for det gir ham dækning. Her blir vi liggende. Der er ikke
saa fankens meget støv herinde heller."

Han ståk næsen ind i en klynge hvite violer som ikke duftet. Ingen
hadde nævnt for blomsterne at deres styrkes tid forlængst var svundet,
og de blomstret lystig i skumringen inde under furutrærne.

„Dette her er der mening i," sa han velbehagelig. „Et nydelig fald paa
denne skytebanen tvers-over dalen. Hvor langt tror du det er,
Mulvaney?"

„Over seks hundrede meter. Kanske litt mindre, for luften er saa tynd."

Bang-bang-bang! En geværsalve slog hen over haugen søndenfor dem.

„Pokker ta det blandede kor, som skyter paa ingenting. De skræmmer op
halve landet."

„Prøv et skud for at finde avstanden, mens de driver paa," sa Mulvaney,
den høit erfarne. „Der er en rød sten derborte som han maa forbi.
Fort!"

Ortheris stillet sigtet ind paa sekshundrede meter og fyrte. Kulen
hvirvlet op en liten støv-210

sky ved en klynge gentianer ved foten av stenen.

„Det stemmer!" sa Ortheris og slog visiret ned. „Stil dit sigte efter
mit eller litt lavere. Du sigter altid for høit. Men husk at jeg skal
ha første skud. Du maane, for et nydelig veir!"

Larmen fra skytningen blev sterkere og sterkere, og folk trampet
gjennem skogen. De to laa •stille som mus, for de visste at den
britiske soldat har en græsselig trang til at skyte paa alt som rører
sig eller gir lyd. Saa dukket Learoyd frem. Tversover brystet var
leirtrøien flenget av en kule, og han saa ut som han skammet sig. Han
kastet sig ned paa furunaalene og gispet efter pusten.

„En av de forbandede blandede klakker," sa han og fingret med riften.
„Han skyter like over mot høire fløi, endda han vet at jeg er der. Hvis
jeg hadde visst hvem det var, skulde jeg flaadd skindet av ham. Se paa
trøien min!"

„Ja slik kan man stole paa en skarpskytter. Har han først lært at
træffe en flue paa seks hundrede meters avstand med fast sigte, saa
plaffer han løs paa alt det han ser eller hører i en fjer-dingveis
avstand. Det var godt du slåp fra den løs-skytter-banden, Jack. Bli
her."

„Gaat og skutt efter fankens vindpust i fankens trætopper," sa Ortheris
og klukket. „Jeg skal vise dig hvad det vil si at skyte om en stund."

De veltet sig rundt i furunaalene, og solen varmet dem hvor de laa. Det
blandede kor holdt inde med skytningen og vendte tilbake til leiren,21

tilbake i skogen blev bare et par vetskræmte aper. Bækken løftet sin
stemme i stilheten og pludret til stenene om løst og fast. Nu og da
meldte et dumpt knald fra en dynamitsprængning en halv mils vei borte
at aurangabadiernes veiarbeide ikke gik saa ganske let. De tre smilte,
mens de lyttet og laa stille og gasset sig i solvarm lediggang.
Pludselig forlød det fra Learoyd mellem pipedragene :

„ Underlig — av ham dernede — at falde paa — at desertere."

„Han blir fanken saa meget underligere naar jeg er færdig med ham," sa
Ortheris. De hvisket til hverandre, for skogstilheten og blodtørsten
hadde tat magten over dem.

„Jeg har ingen tvil om at han hadde sine grunde til at desertere; men
jeg har, dekelen snuse mig, endda mindre tvil om at hvemsomhelst har
god grund til at slaa ham ihjel," sa Mulvaney.

„Kanske der stod kvindfolk bak. Der er ikke den ting mandfolk ikke gjør
for kvindfolk."

„De faar de fleste av os til at la sig hverve, de — eller deres fædre,"
sa Learoyd stille med luen ned i øinene.

Ortheris rynket brynene bistert. Han saa ned over dalen. „Om der staar
kvindfolk bak, skal jeg skyte slarken to ganger — anden gang fordi han
er et fæ. Det var fanken saa sentimental du blev med én gang. Tænker du
paa hvor nær du var strøket med isted?"

„Nei, gut; jeg tænkte paa noget som hændte engang."212

„Og hvad var det saa som hændte, din elendige ulykkesfugl, siden du
ligger og vræler som en efterglemt hunkalv paa beitet og kommer med
vederstyggelige undskyldninger for ham som Stanley skal slaa ihjel. Du
faar nok vente endda en time, smaaen. — Frem med det Jack, og tut
melodisk til maanen. Der maa et jordskjælv eller et streifskud til, før
du rykker ut med noget. Du har ordet, Don Juan. Lotharius Learoyds smaa
amurer! Stanley, hold et rullende militært øie med dalen."

„Det kommer av haugen derborte," sa Learoyd og saa over paa den nakne
utløper av Himalayas knær, som mindet ham om heiene i Yorkshire. Det
var mere til sig selv end til sine venner at han talte. „Jaja," sa han,
„Rumboldmoen ligger ovenfor Skipton by, og Greenhow-heien stiger op fra
Pately Brig. Dere har vel aldrig hørt tale om Greenhow-heien, tænker
jeg, men den nakne haugen derborte er akkurat lik den — der mangler
bare en hvit landevei over den i store sving; besynderlig lik den! Mo
efter mo og aldrig et træ som gir ly, og graa hus.med skifertak og
skrikende viber og en taarnfalk seilende over i ny og næ, akkurat som
gribbene her. Og koldt! En blæst som gaar en til marg og ben. En kunde
kjende folk fra Greenhow-heien paa rosenstripskinder og blaa øine som
vinden hadde knepet sammen til en sprække. Det var mest grubearbeidere
som rotet efter bly indover i bakkesiden og fulgte sporet av en
malmaare saa hidsig som lemæn. Det var det213

styggeste grubearbeide jeg har set. En kom til et skrikende
træ-trinseverk, slikt som man har til brønder, og saa blev en firt ned
efter en taugende og maatte selv holde sig klar av siderne med én
haand; i den anden hadde en en lysestump stukket fast i en klump ler,
og saa holdt en fast i tauget med den andre haanden, saa fast en
kunde."

„En og en er to og en er tre," sa Mulvaney. „Der maa være en frodig
natur paa de kanter."

Learoyd gik uforstyrret videre.

„Og saa kom en ned til et gulv, hvor en krøp paa hænder og føtter
gjennem en stoll som gik i bugt og slyng en halvandet tusen meter, og
saa kom en ut i en hvælvet hulning saa stor som raadhuset i Leeds, og
der var et pumpeverk som hentet vandet op fra endda dypere schakter.
Det er et underlig land, selv uten gruberne, for heien er fuld av slike
naturlige huler, og elvene og bækkene søkker ned i huller og kommer ut
igjen lange veier borte."

„Hvad bestilte du der?" sa Ortheris.

„Jeg var bare unge gutten dengang, og for det meste drev jeg med at
kjøre kul og blyerts; men paa den tiden jeg taler om, kjørte jeg
vognene i det store smelteverket. Jeg var ikke barnefødt der i bygden.
Jeg kom dit, fordi der var noget ugreie hjemme, og det var en lei bande
jeg kom op i først. En nat hadde vi tat os en rangel, og jeg maa nok ha
faat mer end jeg kunde taale, eller kanske ikke øllet var saa godt.
Skjønt i de dage var der, dunderen danse mig, aldrig daarlig øl at se."

slog armene bak hodet og grep en svær haandfuld hvite violer. „Aanei,"
sa han; „aldrig saa jeg øl jeg ikke kunde drikke, eller tobak jeg ikke
kunde ryke, eller kvindfolk jeg ikke kunde kysse. Naa — vi tok os et
kapløp hjemover, hele banden. Jeg kom fra alle de andre, og da jeg kløv
over et løsagtig stengjærde, falder jeg ned i grøften med stenene over
mig og brækker armen. Ja jeg visste ikke noget om det da, for jeg faldt
paa bakhodet og blev slaat i svime, og da jeg kommer til mig selv
igjen, er det morgen, og jeg ligger paa en bænk i Jesse Roantrees stue,
og der sitter Lizzie Roantree inde og syr. Jeg verket over hele kroppen
og var saa tør i munden som en kalkovn. Hun gav mig en slurk av en
porcellænsmugge med guldbokstaver paa; „Som gave fra Leeds" stod der,
som jeg vel kunde læse det mange, mange ganger efter den dag. „Du faar
ligge stille til dr. Warbottom kommer, for du har brukket armen. Far
har sendt bud efter ham. Han fandt dig da han skulde paa arbeide, og
bar dig hit paa ryggen," siger hun. „U-u-u-va," siger jeg; og jeg
lukket øinene, for jeg skammet mig over mig selv. „Far er gaat paa
arbeide for tre timer siden, og han sa han vilde gi besked om at de
maatte faa nogen til at kjøre vognen." Uret tikket, og en humle kom ind
i stuen, og det summet inde i hodet paa mig som møllehjul. Og hun gav
mig en slurk til og la puten tilrette. „Du er nu altfor ung til at
drikke dig fuld og slikt; men du gjør det vel ikke om igjen, tænker
jeg?" „Nei," siger jeg,215

„jeg vilde ikke det, om hun vilde stoppe de møllehjulene som holdt
saadant rabalder indi hodet paa mig."

„Jaja, det er en god ting at bli pleiet av et kvindfolk, naar man er
syk," sa Mulvaney. „Og man kan sgu gjerne betale det med en snes buler
i hodet."

Ortheris dreiet hodet og stirret mørkt ut over dalen. Han var ikke blit
pleiet av mange kvinder i sit liv.

„Saa kommer dr. Warbottom ridende og Jesse Roantree i følge med ham.
Han var en høilærd doktor, men han talte med simple folk saa de forstod
det. „Hvad har du nu bedrevet," synger han ut. „Brukket tykhodet dit?"
Og saa følte han paa mig alle steder. „Der er ingenting brukket. Du har
bare slaat dig litt dummere end du er til daglig — endda det er
taapelig nok." Og slik drev han paa og skjeldte mig ut for alt det som
til er; men han bragte armen min i stand saa omhyggelig som nogen
kunde, og Jesse hjalp ham. „Du faar la denne lange rekelen ligge her
nogen dage, Jesse," sa han, da han hadde plastret mig sammen og git mig
noget medicin; „og du og Liza faar passe ham, skjønt han neppe er det
værd. Og arbeidet gaar fra dig," siger han, „og du kommer paa
sykekassen i et par maaneder og vel saa det," siger han. „Skjønner du
for et fæ du er?"

„Jeg skulde ha lyst til at vite naar en ung mand, fin eller simpel, har
været andet end et fæ?" sa Mulvaney. „Daarskapen er saamen den eneste
sikre vei til visdom, for jeg har prøvet den."

„Visdom!" sa Ortheris med et grin og maalte216

sine venner med haken i veiret. „Dere er to fankens Salomoner, dere to,
hvad?"

Learoyd gik rolig videre med like uforstyrret blik som en jortende
okse.

„Og paa den maaten var det jeg blev kjendt med Liza Roantree. Der var
nogen melodier hun pleiet at synge — ja hun sang altid — og naar jeg
hører dem, ser jeg Greenhow-heien for mig like tydelig som den haugen
derborte. Og hun vilde lære mig at synge bass, og vilde ha mig med til
kapellet hvor Jesse og hun var forsangere, og hvor gamlingen spilte
violin. Det var en snodig gammel feier, Jesse, litt skrullet av musik,
og jeg maatte love ham at lære mig at spille paa stor-felen, naar jeg
var blit bedre i armen. Det var hans instrument, og den stod i en lang
kasse langs slaguret; men Willie Satterthwaite, som spilte paa den i
kapellet, var blit saa døv som en dørstolpe, og det ærgret Jesse, for
han maatte dunke ham i hodet med violinbuen for at faa ham til at
stanse feiingen i rette tid.

Men der var en draabe malurt i det altsammen, og det var en sortkjole
som kom med den. Naar metodistpresten kom op i Greenhow-heien, pleiet
han altid at ta ind hos Jesse Roantree, og han slog kloen i mig fra
første stund av. Jeg var nu en vildfaren sjæl som kunde frelses, og det
var hans agt at frelse mig. Paa samme tid var jeg skinsyk paa ham, for
han vilde mer end gjerne frelse Liza Roantrees sjæl ogsaa, og mange
ganger kunde jeg ha slaat ham ihjel. Og slik holdt vi det gaaende,217

til jeg brøt ut en vakker dag og laante en slant av Liza for at faa mig
noget at drikke. — Fire dage efter kom jeg tilbake med halen mellem
benene, bare for at se Liza igjen. Men Jesse var hjemme, og det var
presten ogsaa — pastor Amos Barraclough. Liza sa ingenting, men der kom
litt farve i kindene hendes, og de var bleke nok til daglig. Saa siger
Jesse, og prøver saa godt han kan at være høflig: „Jaja, gutten min; nu
staar det slik at du faar vælge hvad vei du vil slaa ind paa. Jeg vil
ikke se nogen indenfor døren her i stuen, som drikker og laaner penger
av datter min for at faa sig en taar. Ti stille du, Liza," siger han,
da hun vilde lægge et ord ind om at hun med glæde laante mig et par
skillinger, og ikke var bange for at jeg ikke vilde betale dem tilbake.
Saa faldt pastoren ind, da han saa at sinnet var like ved at ta Jesse,
og saa overhøvlet de mig begge to. Men det var Liza, som saa paa og
ikke sa et ord, som gjorde mer end nogen av de to med kjæftamentet, og
saa bestemte jeg mig til at bli omvendt."

„Hvad fanden!" satte Mulvaney i. Men saa tok han sig i det og sa ganske
sagtmodig: „Jaja, ja, ja! Den hellige jomfru er sandelig mor til al
religion og de fleste kvindfolk med; og der er en god del fromhet i et
slikt pikebarn, naar bare mændene vilde la det bli der. Jeg vilde selv
blit omvendt, naar det var slik landet laa an."

„Ja, men jeg mente det," fortsatte Learoyd og blev rød.218

Ortheris lo saa høit som han turde; han laa og passet sit arbeide hele
tiden.

„Ja, Ortheris, du kan gjerne le; men du kjendte ikke presten
Barraclough — en liten blek fyr med en stemme som kunde lokke en fugl
ut fra dens rede, og et lag til at faa tak i folk, saa de kom til at
tro at de aldrig i sine dage hadde hat en slik ven. Du har aldrig set
ham, og — og — du har aldrig set Liza Roantree — aldrig set Liza
Roan-tree. . . . Det kan være at det var Liza like meget som presten og
hendes far; men det var alvor med dem allesammen, og jeg skammet mig
ogsaa, og saa blev jeg hvad de kaldte et naadens barn. Og naar jeg nu
tænker paa det, saa er det ikke godt at tro, at den fyren som gik til
bønnemøter og bibeltimer og søndagsskoler, var mig. Men jeg hadde
aldrig et muk at si, endda der blev skreket nok, og gamle Sammy
Strother, som var næsten klemt ihjel og krøket i bugt av gigt, han
stemte i med sit „Halleluja! Halleluja!" og at det var bedre at fare
til himmels i en kulkurv end at kjøre til helvede i fin karet med seks
for. Og han kunde lægge sin stakkars gamle klo paa min skulder og si:
„Kan du ikke føie det, din svære rusk? Kan du ikke føie det?" Og
stundom syntes jeg jeg følte det, og saa igjen at jeg ikke følte det,
saa hvad skulde det bli til?"

„Menneskenaturen er uforanderlig," sa Mulvaney. „Og desuten har jeg en
mistanke om at du ikke egentlig var skapt for metodismen. De er nu i
hvert fald et nyt regiment. Jeg holder mig til219

den gamle kirke, for hun er mor til dem alle — og far med for den saks
skyld. Jeg liker hende, for hun har militær orden i sine saker. Jeg kan
dø paa Honolulu, Nova Zembra eller Kap Cayenne, men hvor jeg saa dør,
saa er der en prest parat, og siden jeg er det jeg er, saa vandrer jeg
min vei efter samme instruks og samme reglement og med samme salvelse
som om paven selv var kommet ned av taket fra Peterskirken for at se
mig vel avgaarde. Der er hverken høi eller lav, eller bred eller dyp,
eller fanteri eller hokospokus hos hende, og det liker jeg. Men læg
merke til det: Hun er ikke den kirke som duer for en svak mand, for hun
tar ham med legeme og sjæl, naar han da ikke har sit lovlige arbeide at
gjøre. Jeg husker da min far døde, og han var tre maaneder om veien til
graven; jeg tror, dekelen snuse mig, han vilde solgt taket væk over
hodet paa os for ti minutters avdrag i skjærsilden. Ja han gjorde hvad
han kunde. Og derfor siger jeg, det maa være en kraftig kar som skal ha
at gjøre med den gamle kirke, og av den grund er det du finder saa
mange kvindfolk der. Det ser ut som et fikserbillede. "

„Hvad tjener det til at gjøre sig bekymringer om slikt?" sa Ortheris.
„Du blir saa nødt til at finde det ut altsammen, fortere end du har
trang til, allikevel." Han rystet patronen ut av baklade-ren og ned i
den hule haand. „Her er min kapellan," sa han og lot den stygge
sortskallete kule bøie sig som en marionetdukke. „Den skal nok lære220

en mand hvad der er ret og hvad der er uret, hvad der er sandt og hvad
der er løgn, allikevel, før solefald. Men hvordan gik det, Jack?"

„Der var én ting de ikke kunde forlike sig med og næsten stængte mig
ute for, og det var hunden min, Fanken, den eneste som var blit reddet
av et kuld hvalper som gik i luften, da en dunk sprængkrudt eksploderte
i magasinforvalterens hytte. De likte ikke navnet bedre end dyrets
vaner, og det var at slaas med alle de bikjer den kom over; det var en
sjelden god hund, med sorte og røde flekker i ansigtet; et øre hadde
den mistet, og den haltet paa den ene siden, efter at den var gaat en
fjerdingvei op i luften i en kurv gjennem et jerntak.

De sa jeg maatte skille mig ved ham, for han var verdslig og ond; eller
kanske jeg vilde bli utestængt av himlen for hundens skyld? „Nei,"
siger jeg, „hvis døren ikke er vid nok for os begge, saa vil jeg bli
utenfor, for vi skiller ikke lag." Og presten la et godt ord ind for
Fanken, som hadde kommet godt ut av det med ham fra første færd av —
jeg tænker det var derfor jeg kom til at like presten — og vilde ikke
høre noget om at den skulde døpes om til Frelsen, som nogen av dem
vilde. Saa blev vi begge to faste kirkegjæn-gere. Men det var haardt
for en unggut med mine kræfter at beseire verden, kjødet og djævelen
paa én gang. Men jeg holdt fast ved det allikevel en tid lang, mens
guttene stod i utkanten av byen og221

hang over rækverket og spyttet ned i elven om søndagen, og de ropte
efter mig: „Hei, du Learoyd, naar skal du til at præke? For vi kommer
og hører paa." — „Hold kjæft," kunde saa en anden si; „han har ikke
faat kappe og krave paa idag." Og jeg maatte knytte næverne haardt nede
i lommerne paa søndagstrøien og si til mig selv: „Hvis det var mandag,
og jeg ikke hadde staat i metodistmenigheten, saa skulde jeg ha smurt
dere op allesammen." Det var det strideste av det hele — at vite at jeg
kunde gi dem pryl, og saa ikke ha lov."

Medfølende grynt fra Mulvaney.

„Og med synging, og øving, og bibeltimer, og den store felen, som jeg
maatte holde mellem knærne, var det ikke faa stunder jeg var i huset
hos Jesse Roantree. Men endda jeg var der ofte, saa var jeg stygt bange
for at presten kom der oftere, og baade den gamle og jentungen var glad
ved at se ham. Han bodde i Pately Brig, og det var et godt stykke vei
at gaa; men han kom. Han kom allikevel. Paa én maate likte jeg ham like
godt eller bedre end nogen mand jeg hadde truffet, og allikevel hadet
jeg ham av hele mit hjerte paa en anden maate, og vi holdt øie med
hverandre som kat og mus; men det gik pent for sig, for jeg for saa
fint avsted som jeg kunde, og han var saa ærlig og endefrem at en var
nødt til at være ærlig mot ham. En sjelden god kamerat var han, om jeg
ikke hadde hat slik trang til at vri om den kloke lille halsen hans
halve tiden. Tidt og ofte,

15 — Kipling: I dronningens klær.222

naar han kom fra Jesse, saa skibet jeg ham et godt stykke ivei."

„Du fulgte ham hjem, mener du?" sa Ortheris.

„Ja, det er en skik vi har i Yorkshire, at følge folk paa vei. Jeg
vilde nødig at han skulde komme tilbake, og han vilde nødig at jeg
skulde komme tilbake, og saa gik vi sammen til Pateley; og saa skibet
han mig avgaarde igjen, og slik satte vi hverandre igang akkurat som to
fordømte ter-pentikkerter mellem dal og haug, til klokken var to om
morgenen, længe efter at lyset var slukket i vinduet hos Liza, det som
vi begge hadde kikket efter, mens vi lot som om vi saa paa maanen."

„Aanei," faldt Mulvaney ind, „du hadde smaa utsigter mot en slik
stratenrøver av en salmesyn-ger. De gaar efter skinnet og fine manerer
og glatte ord istedenfor efter manden ni ganger av ti, og først naar
det er forsent, finder de ut at de er gaat feil -— kvindfolkene."

„Det er netop det du tar feil i," sa Learoyd og blev rød under det
fregnete, barkebrune ansigts-skind. „Jeg var nummer én hos Liza, og en
skulde tro det var nok. Men presten visste hvad han vilde, og Jesse var
ivrig paa hans side, og alle kvindfolkene i menigheten, de tutet ørene
fulde paa Liza med snak om at hun maatte være skrullet, naar hun vilde
ta en slik forløpen døgenigt som mig, som knapt nok var anstændig og
hadde en slaasbikje i hælene paa mig. Det var vel og bra at hun tok sig
av mig og frelste min sjæl, men hun fik ta sig i vare at hun ikke kom
galt223

avsted. Man snakker om at rikfolk er store paa det og snobbete, men en
slik støpejernsstolthet over egen godhet, som fattige vakte har, det
har ingen andre. Den er saa kold som blaasten paa Greenhow-heien — ja
koldere, for den slaar aldrig om. Og naar det nu falder mig ind, saa er
det noget av det rareste jeg vet, at de ikke kan utstaa nogen tanke paa
krigsvæsen. Der er en god del kamp i bibelen, og der er mange
metodister i hæren; men naar en hører disse vakte snakke, saa skulde en
tro at hæren var dør i dør med galgen — paa utsiden. Paa møterne
snakker de bare om krig. Hver gang Sammy Strother stod fast, naar han
skulde holde bøn, saa ropte han: „Herrens og Gideons sværd." Og altid
snakket de om retfærdighetens rustning og om at kjæmpe den gode kamp
for troen. Og saa, ovenpaa alt dette her, saa holdt de et bønnemøte for
en ung fyr som vilde la sig hverve, og skrek ham næsten døv, indtil han
tok sin hat og paa det nærmeste løp sin vei. Og i søndagsskolen pleiet
de at læse op fortællinger om slemme gutter, som hadde faat skjænd og
paa-tale, fordi de stjal fuglereder om søndagen og skol-ket om
hverdagen, og om hvordan de siden blev slagsbrødre og pudset hunder paa
hverandre og stjal kaniner og begyndte at drikke; og saa tilslut, som
om det var en indskrift paa en gravsten, fordømte de ham ut av bygden
med: „og saa gik han hen og lot sig hverve til soldat," og saa trak de
pusten dypt allesammen og himlet akkurat som høns, naar de drikker
vand."224

„Hvad kommer det av?" sa Mulvaney og slog sig paa laaret med et klask.
„Ved den levende Gud, hvad kommer det av? Jeg har ogsaa set det. De
snyter og bedrager, og de lyver og bakvasker og gjør halvhundrede ting
som er halvhundrede ganger værre; men at tjene Enken ærlig og redelig,
det mener de er det sidste og det værste en kan gjøre. Det er
barnesnak, naar man ser fornuftig paa saken."

„Jo, de vilde faa fanken saa god anledning til at kjæmpe den gode kamp
for hvad som helst, om ikke vi sørget for at de hadde et rolig sted at
kjæmpe paa. Og hvad er det for slags kamp de driver paa med! Som
hankatter paa takene! Den ene skriker til den anden „kom an, kom an!"
Jeg skulde gi en maaneds løn for at se nogen av disse fetryggete
slarkene i London svette under en dags veiarbeide og en nats regn. Jeg
tænker de vilde bære sig bakefter — slik som de siger vi bærer os. Jeg
er blit kastet ut av en skitten fillesjap ute paa Lambethveien, fuld av
lortete kjørere, før nu," sa Ortheris med en ed.

„Kanske du var fuld," sa Mulvaney for at trøste.

„Værre end det. De som kastet mig ut, var fulde. Jeg bar dronningens
uniform."

„Jeg hadde ikke nogen særlig tanke paa at bli soldat i de dage," sa
Learoyd, som endnu holdt øinene fæstet paa den nakne haug tversover
dalen; „men det var slik snak som satte det i hodet paa mig. De var saa
gode, disse her vakte, at de rent drev folk den gale veien. Men jeg
holdt mig stø225

for Lizas skyld, især fordi hun lærte mig at synge bassen i et
oratorium som Jesse vilde faa op. Hun sang som en maaltrost selv, og vi
hadde prøver kveld efter kveld i tre maaneder."

„Jeg vet hvad et oratorium er," sa Ortheris kry. „Det er noget slags
preste-lirum-larum — med ord som er tat fra bibelen, og
hallebaluja-kor."

„De fleste folk i Greenhow-heien spillet nogetslags instrument, og alle
sang de, saa en kunde høre dem paa miles avstand, og de var selv saa
fornøiet med al den larm de gjorde, at de brød sig ikke stort om at
nogen skulde høre paa dem. Presten selv sang første bas, naar han ikke
spillet fløite, og de satte mig, som ikke hadde drevet det til noget
paa storfelen, ved siden av Will Satter-thwaite, for at jeg skulde
dunke ham i albuen, naar han skulde falde ind. Gamle Jesse var saa
lykkelig som noget menneske kunde være, for han var kapelmester og
førsteviolin og dirigent og slog takt med violinbuen, men stundom
dunket han med den i bordet og ropte: „Nu faar dere stanse allesammen;
det er min tur!" Og saa dreiet han sig om med ryggen til os, ganske
svedblank av stolthet, og sang tenorsoloen alene. Men mest storartet
var han i korene, naar han vagget med hodet og flakset med armene som
en vindmølle og sang til han var sort i ansigtet. Han var en støver til
at synge, Jesse.

Jeg stod ikke videre høit anskrevet hos nogen av dem, skjønner dere,
uten hos Liza Roantree, og jeg hadde tiden for mig, naar jeg sat
stille226

paa møterne og under prøverne, og kunde høre hvad de snakket om; og
syntes jeg det var rart i begyndelsen, saa blev det endda rarere
efterhvert, da jeg var kommet ind i det og kunde skjønne hvad det
betød.

Like efter at oratoriet var gaat av stabelen, blev Liza rigtig klein -—
svakelig hadde hun været altid. Jeg gik op og ned med dr. Warbottoms
hest mange ganger naar han var inde i stuen, for mig vilde de ikke
slippe ind, endda det verket i mig efter at faa se Liza.

„Hun blir nok snart bedre, gut — snart bedre", pleiet han at si. „Du
faar være taalmodigt Saa sa de at hvis jeg var stille, kunde jeg komme
ind, og pastor Amos Barraclough pleiet at læse høit for hende, der hun
laa mellem alle puterne i sengen. Saa begyndte hun at bli litt bedre,
og de lot mig bære hende bort til langbænken, og da det blev varmt
igjen, gik hun oppe akkurat som før. Presten og jeg og Fanken holdt for
det meste lag med hverandre i de dage, og paa én maate kom vi fælt godt
ut av det med hverandre. Men nu og da skulde jeg gjerne ha slaat ham
fordærvet av et godt hjerte. Jeg husker at en dag sa han han gjerne
vilde gaa ned i jordens indvolde for at se hvorledes Herren hadde
bygget op de evige fjelde. Han var en av disse her som har faat ordet i
sin magt. De strømmet over spidsen av hans flinke tunge akkurat som hos
Mulvaney her, som var blit en fælt saa flink prest, om han bare hadde
villet det. Jeg laante den vesle fyren en grubedragt, som han21 1

næsten blev helt borte i, og det bleke ansigtet hans imellem
hatteskyggen og frakkekraven saa ut som fjæset paa et fugleskræmsel,
der han sat og krøp sammen paa bunden av vognen. Jeg kjørte paa et spor
som førte op en skraaning til hulen hvor pumpeverket var, og hvor
ertsen blev bragt op og lagt i vogner som rullet ned av sig selv, naar
jeg hadde sat bremsen paa, mens hestene travet bakefter. Saalænge vi
var i dagslyset, var vi gode venner; men da vi vel var kommet ind i
mørket og ikke kunde se andet end et glimt av dagslyset for enden av
gangen, akkurat som en lygt for enden av en gate, da følte jeg det onde
vokse i mig. Al religionen var strøket av mig, naar jeg saa bakover paa
ham som altid kom imellem mig og Liza. Folk snakket om at de skulde
gifte sig, naar hun blev bedre, og jeg kunde hverken faa ja eller nei
ut av hende, naar jeg spurte om det. Han begyndte at synge en salme med
sin tynde stemme, og jeg klemte paa med et omkvæd som bare var eder og
forbandelser til hestene, og jeg begyndte at vite hvor jeg hadet ham.
Han var slik en liten fyr ogsaa. Med en haand kunde jeg hive ham ned i
Garstangs kobberhul — et sted hvor elven gled over en klippekam og blev
borte med en hvisken i et braadyp som ikke noget rep i Greenhow kunde
lodde."

Learoyd rykket igjen op de uskyldige violer. „Ja, han skulde faa se
jordens indvolde —- og aldrig noget andet. Jeg kunde ta ham en
fjerding-vei eller saa ind i stollen, saa kunde han staa der,228

naar lyset gik ut og synge halleluja, mens der ikke var nogen som kunde
høre ham eller si amen. Jeg skulde hjælpe ham ned stigerne til den
stoll hvor Jesse Roantree hadde arbeide, og hvorfor skulde han ikke gli
paa stigen, naar jeg satte foten paa fingrene hans til de slåp taket,
og hjalp ham utfor med hælen? Hvis jeg gik først ned stigen, kunde jeg
slaa kloen om ham og vippe ham ut over hodet paa mig, saa han kunde
ramle kast i kast ned-igjennem schakten og brække benene mot hver
for-tømring, slik som Bill Appleton gjorde, da han kom ny ind i
arbeidet; — der var ikke et helt ben igjen i ham, da han naadde bunden.
Ikke en forbandet fot at gaa paa fra Pately. Ikke en arm at lægge om
livet paa Liza Roantree nogensinde mere. Ikke nogensinde — nei, ikke
nogensinde."

De tykke læber trak sig op over de gule tænder, og det ophidsede ansigt
saa ikke hyggelig ut. Mulvaney nikket sympatisk. Og bevæget over
kameratens lidenskap, la Ortheris riflen til skulderen og speidet op og
ned gjennem dalen efter bytte, mens han mumlet en letfærdig visestump
om en spurv, en vandtut og et tordenveir. Bække-silren fyldte ut
pausen, til Learoyd igjen tok op fortællingens traad.

„Men det er ikke saa let at dræpe en slik fyr som han. Da jeg hadde git
hestene fra mig til gutten som avløste mig, og viste presten hvordan
alt gik for sig, og brølte ind i øret paa ham gjennem larmen av
pumpeverket, saa jeg at han ikke var bange for noget; og da jeg saa de

øinene hans i lygteskjæret, da kunde jeg føie at han fik magten over
mig igjen. Jeg var ikke bedre end Fanken, naar han stod i kort lænke,
og det knurret dypt inde i ham, naar en fremmed hund gik trygt forbi.

„Feig er du, og dum er du," siger jeg til mig selv, og saa slos jeg med
ham inde i mig, indtil jeg tok og løftet ham op, da vi kom til
Garstangs kobberhul — op over hodet paa mig og holdt ham ut over det
svarte braadyp. „Nu gut," siger jeg, „Liza Roantree skal ha den ene
eller den anden av os -— dig eller mig. Naa, er du ikke bange?" siger
jeg, for han hang stille som en sæk i armene mine. „Nei, jeg er bare
bange for dig, stakkars gut, som ingenting vet," siger han. Jeg satte
ham ned paa kanten, og bækken løp mere stille, og der var ikke længer
slik summing i hodet paa mig, som da humlen var kommet ind gjennem
vinduet i huset hos Jesse. „Hvad er det du mener?" siger jeg.

„Jeg har ofte tænkt paa at du skulde vite det," siger han; „men det var
saa ondt at fortælle dig det. Hverken du eller jeg eller nogen her paa
denne jord skal ha Liza Roantree. Dr. Warbot-tom siger — og han kjender
hende og hendes mor før hende — at det gaar nedover bakke, og hun kan
ikke leve et halvt aar længer. Han har visst det længe. Saa, saa, John!
Naanaanaa," siger han. Og den svake lille fyren trak mig længere
tilbake og fik mig til at sitte like midt imot ham, og saa fortalte han

og rolig, mens jeg dreiet og vendte paa en bunke lys i haanden og talte
dem omigjen og omigjen, mens jeg hørte paa. En del av det var slikt
almindelig præk; men der var en hel del som bragte mig paa den tanke at
han var mere av en mand end jeg nogensinde hadde trodd ham til, indtil
jeg var like saar for ham som for mig selv.

Seks lys hadde vi, og vi klavret og klatret hele dagen, saalænge de
varte, og jeg sa til mig selv: „Liza Roantree har ikke et halvt aar at
leve i." Og da vi kom ut i dagslyset igjen, saa vi ut som dødninger, og
Fanken kom bak os uten at logre med halen engang. Da jeg traf Liza
igjen, saa hun paa mig et øieblik og siger: „Hvem har fortalt dig det?
For jeg ser at du vet det." Og hun prøvet at smile, da hun kysset mig,
og jeg kunde næsten ikke orke det.

Jeg var bare en unggut dengangen, ser dere, og jeg hadde slet ikke set
noget av livet, for ikke at snakke om døden, som altid ligger og lurer.
Hun fortalte mig at dr. Warbottom sa at Green-howluften var altfor
skarp, og at de skulde flytte til Bradford til Jesses bror David, som
hadde arbeide i en mølle, og at jeg maatte være standhaftig som en mand
og en kristen, og at hun vilde bede for mig. Naaja, saa flyttet de; og
ut paa høsten det samme aar fik presten et andet kald, som de siger, og
saa blev jeg alene i Greenhow-heien.

Jeg prøvet av alle kræfter at holde det gaaende med fromheten; men det
var nu ikke som før.231

Ikke hadde jeg Lizas stemme at gaa efter, naar vi sang, og hendes øine
lyste ikke hen over hoderne. Og paa eftermøterne snakket de om at jeg
maatte vel ha nogen oplevelser at fortælle; men jeg hadde ikke et ord
at si om mig selv.

Vi hang med hodet, baade Fanken og jeg, og vi var kanske ikke nogen
mønstere paa god opførsel, nogen av os, for de slog haanden av os og
undret sig over at de nogensinde hadde git os en haandsrækning. Jeg tør
ikke si hvordan vi fik tiden til at gaa; men ut paa vinteren gav jeg
arbeidet fra mig og drog til Bradford. Gamle Jesse stod i husdøren i en
lang gate av smaahuser. Han hadde netop jaget barnene væk, fordi de
klapret med kloggerne paa fortauget; for hun sov.

„Er det dig?" siger han. „Ja, du faar ikke se hende. Jeg vil ikke at
hun skal vækkes nu, fordi om her kommer en slik dagdriver som du. Det
gaar fort nedover med hende, og hun skal faa vandre bort i fred. Du
blir aldrig til noget her i verden, og om du lever aldrig saa længe,
saa lærer du ikke at spille cello. Bare gaa du, bare gaa!" Dermed
lukket han sagte døren i for næsen paa mig.

Der var ingen som hadde sat Jesse til min formynder, men det stod for
mig, som han hadde saa temmelig ret, og jeg gik ut i byen og rendte
like paa en hverversersjant. Alt snakket metodisterne hadde drevet paa
med, dukket op i hodet mit. Jeg maatte se at komme væk, og dette var
den likeste vei for en saadan som mig. Saa lot jeg mig232

hverve paa flekken, tok imot Enkens fæstepenger og flk en baandsløife i
hatten.

Men næste dag fandt jeg veien til David Roan-trees hus igjen, og Jesse
kom ut og lukket op. Han siger: „Du har tonet djævelens kulør nu,"
siger han og ser paa hatten. „Ja, jeg har altid sagt at det var din
rette farve."

Men jeg tigget og bad ham om at la mig se hende, bare for at si farvel,
indtil en kone ropte nedover trappen: „Hun siger at John Learoyd skal
faa komme op." Gamlingen gjorde plads for mig i en fart og lægger
haanden paa armen min ganske bløtt. „Men du maa være stille, John,"
siger han ; „for det er smaat med hende. Du har altid været en bra
gut."

Der var slik en glans i øinene hendes, og haaret fløt tykt om hende paa
puten, men hun var saa tynd i kinderne — saa tynd at det kunde skræmme
en mand som er sterk. „Nei far, du maa ikke si at det er djævelens
kulør; de er saa pene, de baandene." Og hun strakte armene ut mot
hatten, og saa glattet hun paa dem slik som kvindfolk gjør. „Du, hvor
jeg skulde likt at se dig i den røde uniform, John, for du har altid
været min egen gut — min egen kjære gut, du og ingen anden."

Hun løftet armene op og slog dem rundt halsen paa mig med et blidt tak,
og saa dovnet de hen, og det saa ut som hun besvimte. „Nu er det bedst
du gaar, gut," siger Jesse, og jeg flk fat i hatten og kom mig ned
trappen.233

Hverversersjanten stod og ventet paa mig ved kaféen paa hjørnet. „Naa,"
siger han, „har du hilst paa kjæresten?" „Ja, jeg har hilst paa hende,"
siger jeg. „Jaja, vi faar ta os et glas øl nu, og saa faar du gjøre dit
bedste for at glemme hende," for han var en av disse flotte, feiende
fyrene. „Ja, sersjant," siger jeg. „Glemme hende." Og jeg har prøvet
paa det i alle disse aar."

Han kastet fra sig den sammenkrøllede klynge hvite violer, mens han
talte. Ortheris la sig pludselig paa knæ med riflen til skulderen og
stirret tvers over dalen i det klare aftenlys. Han trykket haken ned
mot geværet, og der gik en trækning gjennem musklerne i det høire kind,
da han sigtet. Menig Stanley Ortheris arbeidet i sit fag. En hvit flek
klavret op langs bækkefaret.

„Ser dere figuren? .... Truffet."

Vel sekshundrede meter borte og knapt to hundrede meter lavere nede i
dalen faldt desertøren fra aurangabadierne forover, rullet nedover et
rødt svaberg og laa ganske stille med ansigtet i en klynge hvite
gentianer, mens en stor ravn flakset ut fra furuskogen for at anstille
visse efterforskninger.

„Det var et fint skud, smaaen," sa Mulvaney.

Learoyd saa tankefuldt paa røken som trak bort. „Kanske der var et
pikebarn med i spillet her og," sa han.

Ortheris svarte ikke. Han skuet ut over dalen med et smil som
kunstneren, naar han ser paa sit fuldendte verk.

                         Den store fulde driften

Den store fulde driften.

Vi skal hjem, hjem, hjem over salten sjø, og vor skute har alt halt til
bryggen hen. Og nu drager vi avsted, og alt vi eier, tar vi med for vi
kommer aldrig, aldrig mer igjen. Ikke lei, ikke lei, bare ikke lei for
mig, kjære søte lille bitte Mary Ann. Vi skal nok bli spleiset lel, om
det end blir

fattig stel,

for nu er tiden endt, jeg er min egen mand.

Soldatervise.

I \er er hændt noget skrækkelig. Min ven, menig Mulvaney, som drog hjem
i Serapis for ikke længe siden, da han hadde tjent tiden ut, er kommet
tilbake til Indien som civilist! Det var altsammen Dina Shadds skyld.
Hun kunde ikke greie det indeklemte logi, og hun savnet Ab-dullah, sin
tjener, mer end ord kunde si. Saken var at Mulvaney hadde været i
Indien alt for længe og ikke passet for England.

Mulvaney kjendte en kontraktør ved en av de nye baner i Central-Indien
og skrev til ham og bad ham skaffe sig arbeide. Kontraktøren sa at hvis
Mulvaney kunde betale reisen selv, skulde han gi ham opsyn med et lag

venskaps skyld. Lønnen var femogotti rupis maaneden, og Dina Shadd sa
at hvis Terence ikke tok imot tilbudet, vilde hun gjøre hans liv til en
gloende skjærsild. Derfor kom Mulvaneys over til Indien som
„civilister", hvad der var et stort og frygtelig fald; skjønt Mulvaney
gjorde sit bedste for at dække over det ved at si at han var oberst paa
jernbanelinjen og en mand av betydning.

Han skrev til mig — paa en bestillingsblanket — og bad mig komme og
hilse paa ham, og jeg drog ned til den morsomme lille bungalow som var
sat op ved siden av linjen. Dina Shadd hadde saadd erter rundt huset,
og naturen hadde spredt alskens grønt uten om igjen. Mulvaney var
ganske uforandret, bare kiærene var andre; det var beklagelig, men der
var ingen hjælp for det. Han stod paa sin tralle og holdt en tale til
en indfødt, og han var like rak i ryggen og ret i skuldrene og like vel
barberet som nogensinde.

„Jeg er civilist nu," sa Mulvaney. „Vilde De ha trodd at jeg hadde
staat i hæren? Ikke svar; jeg ser De staar og strenger Dem an midt
mellem en løgn og en kompliment. Det er ikke mulig at stanse Dina Shadd
nu hun har faat sit eget hus. Træ indenfor, og drik te av
porcellænskopper i dagligstuen, saa skal vi siden drikke noget
kristelig her ute under træet. Ta beina med dere, Naygur-folk! Der er
kommet en sahib for at hilse paa mig, og det er mere end han nogensinde
vil gjøre for dere, om dere ikke løper! Pig av, og driv paa med
jordfyldingen til sol gaar ned. Fort!"236

Da vi tre sat hyggelig sammen under den store Tisham foran bungalowen,
og den første strøm av spørsmaal og svar om menig Ortheris og menig
Learoyd og gamle dage og gamle steder var stilnet av, sa Mulvaney
eftertænksomt: „Gud ske lov at der ikke er nogen parade imorgen og
ingen jypling av en tykhodet korporal som skal gi en kjæft; men
allikevel vet jeg ikke hvad jeg skal si. Det er saa sin sak at være
noget, en aldrig har været og aldrig har tænkt at være, og alle de
gamle dage lagt i skuffen med ens attester. Jajaja! Jeg begynder at bli
rusten, og det er Guds vilje at en mand ikke skal tjene Dronningen til
evig tid."

Han brygget sig nok et glas og sukket umaadelig.

„La skjegget vokse, Mulvaney," sa jeg, „saa blir De ikke plaget med
alle slike tanker. Da blir De civilist for alvor."

Dina Shadd hadde betrodd mig inde i dagligstuen at hun saa gjerne vilde
faa lokket Mulvaney til at la skjegget vokse. „Det var saa civilt," sa
stakkars Dina, som var rent trist over mandens længsel efter det gamle
liv.

„Dina Shadd, du er en skjændsel for en ærlig glatskrapet mand," sa
Mulvaney uten at svare mig. „La skjegget vokse paa din egen hake du,
vennen min, men la min barberkniv være. Det er bare den som staar
imellem mig og hundene. Hvis jeg ikke barberte mig, vilde jeg plages av
en nederdrægtig tørst; for der er ikke noget som gjør en mand saa tør
som et stort viftende bukkeskjeg237

under haken. Du vil da vel ikke jeg skal drikke altid, Dina Shadd?
Siden vi snakker om det, saa holder du mig fælt tør nu. La mig se paa
den whiskyen."

Han fik whiskyen og satte den fra sig igjen. Men Dina Shadd, som hadde
været like ivrig som sin mand til at spørre efter gamle venner, hugget
løs paa mig med:

„Jeg synes det er en skam av Dem at komme her ned—skjønt alle helgener
skal vite at De er saa velkommen som dagens lys, naar De kommer — og
sætte Terence fluer i hodet med Deres snak om — om ting som allerhelst
skulde være glemt. Han er civilist nu, og De har aldrig været andet.
Kan De ikke la arméen i fred? Det er ikke godt for Terence."

Jeg søkte ly hos Mulvaney, for Dina Shadd har et ganske livlig humør.

„Hold op -— hold op," sa Mulvaney. „Det er bare en gang hvert
hundredaar jeg kan snakke om de gamle dage." Saa til mig: „De siger
Trommestikken har det bra, og fruen ogsaa? Jeg hadde ikke nogen tanke
om hvor glad jeg var i den gamle hæderspasja, før jeg var kommet bort
baade fra ham og Asien." — „Trommestikken" var op-navnet paa den oberst
som kommanderte Mulva-neys gamle regiment. — „Skal De se ham igjen? De
skal det. Saa sig ham —." Mulvaneys øine begyndte at funkle, „hils ham
fra menig —."

„Hr., Terence", avbrøt Dina Snadd.

„Maatte djævelen og alle hans engle i himlens

firmament fly avgaarde med det „hr."; og den synd at du har faat mig
til at bande, faar du ta med i dit skriftemaal, Dina Shadd. Menig,
siger jeg. Hils ham ærbødigst fra menig Mulvaney og si at hadde ikke
jeg været, saa vilde den sidste drift avtjente endda ligge paa vei til
sjøen."

Han la sig tilbake i stolen, klukket og holdt mund.

„Fru Mulvaney," sa jeg, „vær saa snil at ta væk whiskyen og ikke la ham
faa den før han har fortalt historien."

Dina Shadd snappet behændig whiskyflasken væk og sa samtidig: „Det er
ikke noget at skryte av." Og da han slik var faldt i fiendens garn,
oplot Mulvaney sin mund :

„Nu torsdag var det en uke siden. Jeg strammet rundt paa dammen med
mine bander —- jeg har lært de svina at gaa i takt og la bli at skrike

— da der kommer en arbeidsformand hen til mig

— to tommer skjortefille hadde han hængende rundt halsen, og et
forvildet glimt hadde han i øiet. „Sahib," siger han, „der er halvandet
regiment soldater oppe ved sporskiftet, og de knækker og knaser alt og
alle! De prøvte at hænge mig i mine egne klær," siger han, „og der vil
bli drab og mord og ødelæggelse før natten falder paa. De siger de vil
komme hit ned for at vække os op. Hvad skal vi gjøre med vore kvinder?"

„Hent trallen min," siger jeg, „jeg er syk i hjertet, saa det verker i
ribbenene, efter at faa et glimt av hvadsomhelst i Dronningens uniform.

trallen min og seks av de stauteste mænd og la os komme av gaarde, saa
der er stil i det."

„Han tok sine bedste klær," sa Dina Shadd bebreidende.

„Det var for at gjøre ære paa Enken. Jeg kunde ikke ha gjort mindre,
Dina Shadd. Du og dine sidespring forstyrrer fortællingens gang. Har du
nogen gang tænkt paa hvordan jeg vilde se ut om jeg var raket over hele
hodet og ikke bare paa haken? Ha det for øie du, Dina min.

Jeg lot dem tralle mig en mils vei bare for at ha en tit paa driften.
Jeg visste det var en vaardrift paa hjemtur, for der er ingen
regimenter heromkring, gu' bedre."

„Den hellige jomfru være lovet," mumlet Dina Shadd, men Mulvaney hørte
det ikke.

„Da jeg var saadan en halv fjerdingsvei fra leiren, og sveivet avgaarde
alt hvad remmer og tøi kunde bære, hørte jeg larmen av mandskaperne, og
saa sandt som jeg sitter her, kunde jeg skjelne Peg Barneys stemme, han
brølte som en bisonokse med ondt i maven. De husker Peg Barney som stod
i D.-kompaniet— en rød og lodden ramp med et ar paa kjaken? Peg Barney,
som feiet ut goodtemplarerne med kjøkkensvaberen, da de hadde
jubilæumsmøte ifjor?

Da visste jeg at det var en drift fra det gamle regiment, og jeg blev
fortæret av sorg for den gutunge som skulde passe paa dem. Vi har
aldrig været Guds bedste børn. Har jeg nogengang fortalt Dem hvordan
Harker Kelley gik i hullet, naken240

som Føbus Appolonius med rodeseddelen og korporalens skjorter under
armen? Og han var en stilfarende mand. Men jeg blir utsvævende. Det er
en skam baade for regimenterne og arméen at sende smaa officersspirer
avgaarde med en drift sterke mænd som er skrullet av brændevin og
ut-sigten til at bli kvit Indien, og det uten at en eneste straf som er
noget tes, kan dikteres paa stedet helt fra garnisonen og til
indskibningen. Nu skal De høre hvor tøiset det er. Saalænge jeg tjener
av min tid, staar jeg under militær strafferet og kan surres fast efter
den. Men naar jeg har uttjent min tid, da staar jeg i reserven, og saa
har militærretten ikke noget tak paa mig. En officer kan ikke gjøre
noget med en avtjent, uten at gi ham brakkearrest. Og det er en god
paragraf, siden en avtjent ikke har nogen brakke, men er paa flytning
hele tiden. Det er en Salomon av en paragraf, er det. Jeg skulde ha
lyst til at bli forestillet for den mand som pønsket den ut. Det er
lettere at faa unghester fra et marked i Kibbereen drevet ind i Galway
end at faa en vond drift ført halvanden mil gjennem landet. Følgelig
har man sat op denne paragrafen — for at folkene ikke skal lide nogen
overlast av den vesle officersspiren. Men la gaa! Jo nærmere min tralle
kom leiren, des vildere blev levenet, og des høiere Peg Bar-neys
stemme. „Det er bra jeg er her," tænker jeg til mig selv, „for Peg
alene er arbeide nok for to eller tre." For jeg visste vel at han var
saa bedugget som en kløvereng i juni.241

Ja leiren, den var, dekelen snuse mig, et syn! Teltsnorene var
skjævnæset, og teltpluggene saa like fulde ut som mandskaperne — femti
var der av dem — bundfald og utskud og skrap fra det gamle regiment.
Saa sandt som jeg sitter her, var de fuldere end noget menneske De har
set i Deres levedage. Hvorledes blir en drift fuld ? Hvorledes blir en
padde fet? De suger det ind gjennem huden.

Der sat Peg Barney paa marken i bare skjorten —• en sko hadde han paa,
og en var av — og klasket til en teltplug over hodet sit med støvlen og
sang saa det kunde vække op døde. Men det var sgu ikke nogen fin sang
han opvartet med. Det var djævelens messe."

„Hvad er det?" spurte jeg.

„Naar et bedærvet numer er sluppet ut av hæren, saa synger han
djævelens messe for at vise at han er fri; og det vil si at han bander
alt det som til er, fra kommanderende general ned til stuekorporalen,
saa De aldrig i Deres levedage har hørt noget saa fælt. Der er enkelte
som kan bande slik at det faar haarene til at staa stive paa et utslitt
tornister. Har De nogengang hørt eden i en Orange-loge ? Djævelens
messe er ti ganger værre, og Peg Barney sat og sang den, mens han
klasket teltpluggen paa hodet med støvlen for hver mand han forbandet.
Han hadde en svær, klangfuld stemme, Peg, og han var en satan til at
bande,

naar han var ædru. Jeg stod der foran ham, og det var ikke bare øiet
som kunde si mig at Peg var saa fuld som en fille.

„God morgen, Peg." siger jeg, da han trak pusten efter at ha forbandet
generaladjutanten ; „jeg har trukket i min bedste trøie for at hilse
paa dig, Peg Barney," siger jeg.

„Saa træk den av igjen," siger Peg Barney og tersker løs med støvlen;
„træk den av og dans, din lusete civilist."

Dermed begyndte han at bande gamle trommestikken, for han var saa fuld
at han rent glemte brigademajoren og generaladvokaten.

„Kjender du mig, Peg?" siger jeg, skjønt det kokte i mig, da han kaldte
mig en civilist."

„Og du skal være en gift, anstændig mand," klaget Dina Shadd.

„Neigu om jeg gjør," siger Peg; „men drukken eller ædru, skal jeg flaa
skindet av dig med en spade, naar jeg er færdig med sangen."

„Saa du mener det, Peg Barney?" siger jeg. „Det er klart som blæk at du
har glemt mig. Jeg skal hjælpe paa din selvbiografi." Dermed drev jeg
til ham, saa baade han og støvlen og altsammen blev liggende overende,
og saa gik jeg ind i leiren. Det var et fælt syn.

„Hvor er den officer som har kommando over avdelingen?" siger jeg til
Scrub Green — den væmmeligste lille mark som nogensinde krøp paa to
ben.

„Der er ingen officer, du gamle kokkedreng," siger Scrub. „Vi er en
fandens republik."243

„Er dere det?" siger jeg, „saa er jeg O'Connell, diktatoren, og her kan
du lære at holde en høflig tunge i dit skitne mat-indtak."

Dermed slog jeg Scrub Green overende og gik til officerens telt. Det
var en ny liten gut — ikke en jeg hadde set før. Han sat der i teltet
og lot som om han ikke hørte rabalderet.

Jeg hilste — men fankeren snurre mig, om jeg ikke tænkte at by ham
haanden, da jeg gik ind. Det var sabelen, som hang paa teltstangen, som
fik mig til at ændre vilje.

„Kan jeg være til hjælp, hr. løitnant?" siger jeg, „det er arbeide for
en sterk mand de har git Dem, og De kommer til at trænge hjælp, før
solen gaar ned." Der var det rette to i den gutten, og han var helt ut
en gentleman, barnet.

„Sæt Dem," siger han.

„Ikke naar jeg taler med en officer," siger jeg, og jeg fortalte ham
hvad jeg var kommet for.

„Jeg har hørt om Dem," siger han. „De tok byen Lungtunpen naken."

„Haahaa," tænker jeg, „det er hæder og ære," for det var løitnant
Brazenose som fuldbragte verket. „Jeg er til tjeneste, hr. løitnant, om
De kan bruke mig. De skulde aldrig ha sendt Dem avsted med driften. Det
er, med forlov, hr. løitnant," siger jeg, „bare løitnant Hackerston i
det gamle regiment som kan greie en slik bande."

„Jeg har aldrig hat kommando over slike folk som disse her," siger han
og leker med pennene paa bordet, „og jeg ser av reglementet — —"244

„Bare luk øinene for reglementet, hr. løitnant," siger jeg, „indtil
folkene gynger paa bøljan blaa. Efter reglementet skal De bre paa dem
til natten, ellers kommer de at gjøre kaal paa mine kulier og løpe
grassat gjennem halve landet. Kan De stole paa underofficererne, hr.
løitnant?"

„Ja," siger han.

„Godt." siger jeg; „der blir ballade før natten. Skal De marsjere
længer, hr. løitnant?" siger jeg.

„Til næste station," siger han.

„Bedre og bedre," siger jeg, „der blir stor ballade."

„Man kan ikke ta det saa nøie naar folkene skal hjem," siger han. „Det
gjælder bare at faa dem ombord."

„De har, piskedø, lært halvparten av pensum, hr. løitnant," siger jeg;
„men hvis De holder Dem til reglementet, saa faar De dem aldrig ombord,
aldrig i evighet. Eller ogsaa vil de ikke ha en trevl av oppakningen
tilbake, naar de kommer ombord."

Det var en kjæk liten officersspire, og for at holde modet oppe hos
ham, fortalte jeg ham hvad jeg engang hadde set en drift bedrive i
Egypten."

„Hvad var det, Mulvaney," sa jeg.

„Syv og femti mand sat paa bredden av en kanal og lo av en liten
svirrevip av en officer, som de lot vade ut i mudderet og fiske op ting
av baatene for sine stormægtigheter. Det gjorde officersspiren min vild
av harme.

„Ta det ganske rolig, hr. løitnant," siger jeg;245

„De har ikke hat haand i hanke med folkene siden de forlot garnisonen.
Vent til natten falder paa, saa kan De ta fat paa arbeidet. Med Deres
tilladelse, hr. løitnant, vil jeg ta mig en efterforsk-ningstur rundt
leiren og snakke med gamle venner. Der er ingen hjælp i at prøve at
stanse djævelskapet nu."

Dermed gik jeg ut i leiren og præsenterte mig for hver eneste soldat
som var ædru nok til at huske mig. Jeg var en velkjendt mand i gamle
dage, og guttene var glad over at træffe mig — alle undtagen Peg
Barney; han hadde et øie som en tomat som har ligget fem dage i
basaren, og tilsvarende næse. De stimlet sammen omkring mig og trykket
labben min, og jeg fortalte dem at jeg hadde privat ansættelse med gode
indtægter og en dagligstue som kunde hamle op med Dronningens, og paa
sæt og vis holdt jeg dem rolig med mine skrøner og historier og sludder
og væv saadan i sin almindelighet, mens jeg drev rundt leiren. Med det
var ilde selv da, mens jeg var fredens engel.

Jeg snakket med mine gamle underofficerer — de var ædru — og jeg og de
sammen fik slarkene ind i teltene i rigtig tid. Den vesle
officersspiren inspicerer saa pent og saa høflig som nogen kunde ønske
det.

„Ikke videre fint kvarter, folk," siger han, „men De kan ikke vente at
ha det saa bekvemt som i brakken. Vi faar se at gjøre det bedste ut av
det. Jeg har set igjennem fingre med en hel del246

hvalpestreker idag, men nu maa vi være færdig med det."

„Ja vi skal saa. Kom og ta dig et glas bæger, gutten min," siger Peg
Barney — han ravet, mens han stod. Min vesle officersspire stod like
koldblodig.

„Du er et grættent svin," siger Peg Barney, og dermed begyndte mændene
i teltet at le.

Som sagt, saa var der godt to i officersspiren. Han klemte til Peg
Barney like kloss ved det øiet jeg hadde pyntet paa, da jeg først traf
ham. Peg tumlet tvers over teltet.

„Plug ham fast, hr. løitnant," hvisker jeg.

„Plug ham fast!" siger gutungen min høit, akkurat som om det var
bataljonsparade, og han blev suffleret av sersjanten.

Underofficererne tog Peg Barney — en hylende haandfuld var han — og paa
tre minutter var han plugget fast paa maven med næsen i jorden og
stramt snørt — en plug til hver arm og hvert ben, og han bandte saa det
kunde gjort en naygur hvit.

Jeg tok en teltplug og ståk ind i den stygge kjæften hans. „Bit i den
du, Peg Barney," siger jeg. „Det blir koldt inat, og du trænger noget
at muntre dig med, før morgenen kommer. Hadde du ikke staat under nyt
reglement, saa vilde du bitt en kule nu, mens du fik tamp, Peg Barney,"
siger jeg.

Hele banden var ute av teltene for at se Peg Barney bli plugget fast.

„Det er imot reglementet! Han slog ham," skraaler Scrub Greene, som
altid har været en247

lovtrækker, og nogen av folkene skraaler efter ham.

„Plug fast den fyren der," siger officersspiren min like koldblodig
hele tiden; og underofficererne halte avgaarde med Scrub Greene og
plugget ham fast ved siden av Peg Barney.

Jeg kunde se at driften begyndte at komme til fornuft. Folkene stod der
og visste ikke hvad de skulde gjøre.

„Kom ind i teltene, der," siger officersspiren min. „Sersjant, sæt ut
skiltvakt over disse to."

Folkene lusket ind i teltene som sjakaler, og resten av natten var der
ingen anden lyd end trinene av skiltvakten over disse to og saa Scrub
Greene; han sutret som et litet barn. Det varen kjølig nat, og den
gjorde Peg Barney ædru.

Like før reveljen kommer officersspiren ut og siger: „Løs disse karene
og send dem ind i teltet." Scrub Greene pigget av uten at mæle et ord;
men Peg Barney, som var stiv av kulde, stod der som en sau og prøvte at
faa officeren til at forstaa at han var lei for at han hadde stelt sig
som et fæ.

Der var ikke noget spektakel da driften stillet op til marsj, og ikke
en pokkers stavelse kunde jeg høre om „ulovlighet".

Jeg gik hen til den gamle fanejunkeren og siger: „Nu lade du mig fare i
fred," siger jeg. „Idag har jeg set en mand."

„En mand er han," siger gamle Hother. „Folkene er saa spake som
blasild. De drar nok til kysten saa fromme som lam. Der er mere tak i
den gutten end i brakker fulde av generaler."248

„Amen," siger jeg; „og god lykke følge ham, hvor han saa er paa land
eller sjø. La mig faa høre hvordan driften skibes avgaarde."

„Og vet De hvordan det gik? Jeg fik høre det i brev fra Bombay at
gutten han klemte dem og skræmte dem helt ned til kaien, saa de kunde
ikke raade over sin egen sjæl. Fra den stund de slåp mig av øie, til de
var vel ombord, var ikke en eneste én av dem mere end passelig fuld. Og
ved den hellige militære strafferet, da de gik ombord, ropte de hurra
for ham, til de ikke kunde snakke; og det kan De huse paa: det har ikke
hændt med en drift i levende mands minde! Hold øie med den vesle
officersspiren. Der er godt to i ham. Det var ikke hvert barn som vilde
git reglementet fanden med fett paa og slaat Peg Barney overende paa et
vink fra et gammelt forfaldent kadaver som jeg. Jeg skulde være stolt
over at staa--"

„Terence, du er civilist," sa Dina Shadd advarende.

„Jeg er saa — jeg er saa. Skulde jeg kunne glemme det? Men det var en
støvende gut, allikevel, og jeg er bare en lorttriller med en kalktro
paa skuldrene! Aa lang mig den whiskyen, er De snil. Jeg vil bede Dem
med mig reise Dem og drikke skaalen for det gamle regiment."

Og vi drak.

